
Introducere 

Există din păcate, uneori, în istoria gândirii sau a 
culturii, în cărțile socotite majore, scrise de autori cu 
greutate, care au exercitat sau exercită o profundă 
influență asupra contemporanilor şi a urmaşilor, pagini 
ruşinoase, pagini jalnice. Sunt pagini pe care nu le-ai fi 
dorit scrise, dar ele - iată - există şi nu se rezumă doar la o 
notă insignifiantă, sau la un accident de parcurs. O astfel 
tic pagină este şi cea în care Paul Feyerabend, în Against 
Method (FEYERABEND, 1996, 37), descrie vicisitudinile 
medicinei în China precomunistă şi comunistă: 

Totul începe cu o dezvoltare familiară: o mare tara cu 
mari tradiţii este supusă dominaţiei occidentale şi este 
exploatată în modul obişnuit. O nouă generație recunoaşte 
sau crede că recunoaşte superioritatea materială si 
intelectuală a Occidentului şi o derivă din ştiinţă. Ştiinţa 
este importată, predată şi înlătură toate elementele 
tradiționale. Sovinismul ştiinţific triumfă... Aceasta a fost 
atitudinea până prin 1954, când condamnarea elementelor 
burgheze din Ministerul Sănătăţii a condus la o campanie 
pentru reînvierea medicinei tradiţionale. Fără îndoială, 
campania era inspirată politic. Ea conţinea cel putin două 
elemente, respectiv 1) identificarea ştiinţei occidentale cu 
ştiinţa burgheză, si 2) refuzul partidului de a excepta 
ştiinţa de la supravegherea politică si de a garanta 
experților privilegii speciale. Darea a produs contraforta 
care era necesară pentru a depăşi şovinismul ştiinţific al 
timpului şi a face o pluralitate (de fapt o dualitate) de 
vederi posibilă. (Acesta este un punct important. Adesea 
se întâmplă ca parti ale ştiinţei să devină osificate si 
intolerante, astfel încât proliferarea să trebuiască să fie 
impusă din afară şi prin mijloace politice.) Desigur, 
succesul nu poate fi garantat - vezi afacerea Lisenko. Dar 


aceasta nu elimină nevoia unor mijloace non-stiintifice de 
control al ştiinţei. 

Iar în altă parte a cărţii sale, referindu-se la aceleaşi 
evenimente, el scrie: 

Ar fi de folos dacă şi alte guverne ar lua acest 
exemplu (FEYERABEND, 1996, 163). 

Prin urmare, ştiinţa occidentală este „şovină”, în timp 
ce absurditatile dictate din „cărticica roşie” a lui Mao sunt 
doar mijloace politice necesare (recomandabile si altor 
guverne) pentru a elimina osificarea si intoleranta. Aceasta 
din urmá, ca si sovinismul, parohialismul, teroarea nu sunt 
apanajul „gărzilor roşii” care închid oameni în lagăre, 
extermină, îi aruncă pe fereastră pe savanţi şi pe artişti, nu 
sunt de partea celor care tratează tuberculoza cu 
acupunctura şi cancerul cu ierburi, şi care, ignorând 
progresele medicinei normale si nu occidentale”, au 
sacrificat sute de mii sau milioane de oameni; nu, ele 
apartin cátorva grupuri de medici si savanti autentici, 
poate ceva prea dogmatici în crezul lor de neofiti - ajunşi 
interzişi, umiliti, exilați sau ucişi! lar daca „marea” 
experienţă eliberatoare eşuează - precum pseudobiologia 
lui Lisenko în Rusia stalinistă, sau, de ce nu, „fizica ariană” 
în Germania hitleristă - nu-i nimic: experienţa în sine (să-i 
includem şi pe cei eliminaţi, asasinați, exilați) a meritat, 
chipurile, şi ea indică - spune Feyerabend - necesitatea 
unui control din partea unor autorităţi non-stiintifice, adică 
politice, asupra ştiinţei! mai mult, în China „revoluţiei 
culturale” aveam de-a face cu un pluralism sau măcar cu 
un dualism ştiinţific, care ar fi înlocuit gândirea unică a 
,Sovinismului ştiinţific occidental"! 

Ímpotriva unor astfel de afirmatii, ca si a conceptiilor 
fundamental relativiste pe care ele se sprijină, este scrisă 
cartea de fata. 

Dar, atenţie: cărţile lui Feyerabend sau ale altora 
care ajung la concluzii concordante cu ale sale nu conţin 
numai erori sau numai raționamente sofistice ce pot fi uşor 
subliniate cu roşu si eliminate. Ele contin, amestecate cu 
falsurile, şi multe adevăruri. Ele cuprind şi foarte multe 


lucruri serioase, grave, temeinice. Raţionalitatea clasică, 
sau cea a secolului al XIX-lea (,sovinismul ştiinţific 
occidental”), nu mai pot fi restaurate în vechea şi 
magistrala lor formă; fundamentul lor a devenit prea 
erodat pentru ca o gândire onestă şi care se doreşte 
independentă să se sprijine pe el. Vechiul edificiu are 
nevoie astăzi de cárje şi prăjini pentru a sta în picioare, nu 
se mai susţine prin forţe proprii. N-ar fi poate asta cel mai 
rău: orice credinţă, orice principiu transcendent care ar 
servi la înlăturarea unor concluzii relativiste şi cinice 
precum cele citate mai sus ar fi, până la urmă, binevenit. 
Problema este că profeţii sunt astăzi mulţi şi se ceartă 
între ei, fără şansă de conciliere. Transcendenta s-a 
parcelat şi ea. Ce sau pe cine poţi alege atunci? Din marele 
vacarm, cum să recunoşti vocea autorităţii? Cărei credinţe 
să i te dăruieşti şi cum s-o mai faci, când orice manual de 
istorie este plin până la refuz de ruinele atâtor credinţe şi 
de molozul sistemelor clădite pe ele? 

Ideea acestei cărţi este că o respingere eficace a 
sofisticii contemporane (sau postmoderne) nu se mai poate 
sustine pe o credință (fie ea în Dumnezeu, Om, Ratiune, 
Istorie etc.) Ea trebuie să renunţe la această primă 
opțiune în favoarea unei a doua opțiuni, fireşte, mai slabă, 
mai modestă, dar mai stabilă şi mai generală, ce se 
descoperă, printre altele, în încredere. Căci dacă 
credinţele - ca prime opţiuni - ne separă şi ne opun, 
încrederea - ca opţiune secundă (semnificativ, nu putem 
spune „încrederile”) - ne alătură, ne apropie, chiar fără 
ştiinţa noastră, făcându-ne să regăsim, fie şi doar în 
practicile noastre, o umanitate comună. 

Altfel spus, e prea târziu ca să ne mai putem proteja 
în umbra îngustă şi izolantă a credinţei. Dar putem afla un 
adăpost, cumva acceptabil, într-o mai primitoare 
penumbră. lar acolo, măcar, suntem mai puţin singuri... 

I. Rațiunea în defensivă 

1. Parohialismul triumfător 

Mizeria justificárilor ce apelează la „adevărurile 
istoriei” şi care face ca întâmplări vechi de secole sau de 


decenii să fie interpretate eronat şi părtinitor, cu scopul 
afirmării anumitor „drepturi naţionale” sau al susţinerii 
unor „juste revendicări”, a fost invocată prea adesea, dar 
poate, totuşi, niciodată suficient. De asemenea, 
circumstanta că istoria, dar şi istoria artei, a literaturii, a 
culturii se scriu diferențiat după partea frontierei de stat 
sau ideologice în care se plasează istoricul, a ajuns, încă 
de demult, un „fapt cotidian de viaţă”, ca să spunem aşa, 
mai cu seamă în regiunea Europei Centrale şi de Est (dar, 
fireşte, nu numai aici). Nici nu te mai miri că românii, 
ungurii, slovacii, croații ori sârbii par să-şi ducă viata, 
fiecare, în universuri diferite, atunci când constati cá, de 
pildă, în România de după 1989, jurnaliştii şi politicienii 
majoritatilor guvernamentale şi ai diverselor opoziții lasă 
impresia că nu aparţin aceleiaşi ţări, într-atât de diferite 
între ele sunt nu doar interpretările pe care le dau ei 
evenimentelor, dar chiar şi descrierile însele ale 
evenimentelor, ori chiar cifrele statistice. A devenit 
uimitor, în fapt, să constati că anumite spirite mai reuşesc, 
totuşi, să se sustragă acestui atotputernic curent şi că 
naționalitatea, etnia ori afilierea lor politică nu 
influenţează decisiv chiar toate textele produse de ei. 

Dar acesta nu e decât „vârful iceberg ului”. Multă 
vreme istoria justificativă sau istoria-alibi politic ori 
national au fost prezentate drept deviații adulterine ale 
unei istorii politice sau culturale autentice. Cu alte cuvinte, 
se admitea, ca principiu cel puţin, că există o istorie non- 
partizană, obiectivă, ale cărei pretenţii şi posibilităţi erau 
limitate doar de numărul şi calitatea documentelor, 
precum şi de mărginirea puterii cunoaşterii omeneşti. O 
lungă perioadă idealul istoriei a rămas, după cuvintele lui 
Leopold von Ranke, să afle „was es eigentlich geschehen 
ist]. Desigur, în practică lucrurile stăteau mai rău, iar 
deviatiile de la nobila finalitate, neadmise la sine sau 
tratate acolo cu indulgentá, erau de obicei notate doar in 
scrierile ,adversarului". Cu toate acestea, principiul 
universalitátii ştiinţei se impusese ca un ideal nu doar 
acceptabil, dar chiar măreț, şi doar o lipsă de spirit 


autocritic, producătoare de erori, era imputabilă unora sau 
altora. Istoricii se pretindeau obiectivi, chiar fără să fie. 
Dar pretenţia lor, fie şi rămasă neacoperită, presupunea 
măcar © recunoaştere a validității principiului 
obiectivitatii. 

Or, tocmai principiul obiectivitatii stiintei si al stiintei 
istorice in particular a inceput sa fie contestat in sine 
însuşi, ceea ce înseamnă că transgresorul nu mai are de ce 
să se ascundă de acum înainte sub justificările 
obiectivitátii, ci, dimpotrivă, se cuvine a fi premiat pentru 
transgresiunea sa. Abaterile de la obiectivitate şi 
impartialitate nu mai vor să accepte camuflajul unei 
rationalitáti universale, ci se doresc salutate drept tot 
atâtea „expresii autentice” şi parohiale ale unui Zeitgeist 
sau Volksgeist, ori ale celei mai actuale, postmoderne 
stiintificitati. 

Ideea că nu există de fapt ,,Istorie” („marea poveste” 
a lui Lyotard) nu este susţinută doar de mai nobilii 
adversari „ai istoricismului” (teorie ce caută în istorie o 
epifanie a 

I) i vinitatii) precum K.R. Popper, ci tot mai mult de o 
pletorá de savanti, intelectuali sau gazetari, pentru care 
unica realitate este cea a miriadelor de ,istorii", scrise si 
mai ales rescrise continuu de autori, la comanda explicità 
sau implicită a unor grupuri, a unor societăţi bine 
determinate şi mai ales a guvernelor. De aceea, totul 
devine pentru ei justificabil şi legitimabil. Şi chiar dacă 
,revizionismul" radical (de exemplu, negarea 
Holocaustului) continuă să nu fie pe alocuri un demers 
prea comod, aceasta se întâmplă, în Germania sau în 
Franţa, de pildă, mai curând din pricina unor legi care îl 
fac costisitor. La noi însă, directorul unui ziar popular ca 
„Adevărul”, Cristian Tudor Popescu, nu s-a sfiit să prezinte 
cartea profund antisemită a lui Roger Garaudy, Les mythes 
fondateurs de la politique israélienne, drept o serioasă 
lucrare ştiinţifică persecutată în Franţa de o conspiratie 
iudeo-masonică ce deţine puterea. Şi aproape nimeni nu a 
protestat, nu numai în numele victimelor, ci măcar în cel al 


ştiinţei Istoriei. Dar mai există astăzi Istorie, mai există 
criterii universale, mai există Metodă, fie şi măcar ca ideal 
de urmărit, dacă nu într-o imediată actualizare, sau poliţia 
şi tribunalele rămân singura piedică, oricât de precară şi 
mizerabilă, împotriva noii barbarii a pierderii criteriilor? 
„împotrivirea la metodă! în felul lui Paul Feyerabend pare 
a fi rămas singura universalitate aflată astăzi în ofensivă. 
Dar cu ce pret - am văzut ceva mai sus. 

De fapt, înseşi resorturile profunde ale ştiinţei şi ale 
cunoaşterii, presupuse a sta, cel puţin începând cu 
Aristotell, în dramatica dar şi universala nelinişte şi 
curiozitate a spiritului omenesc, şi-au pierdut - zice-se - în 
zilele noastre legitimitatea. Consecința practică poate fi, 
ca la Jean-Francois Lyotard, substituirea profesorilor prin 
computere, adică a omului prin instrumente. Căci... 

„Înlocuirea parţială a profesorilor cu maşini poate 
să pară o deficiență si chiar una intolerabilă; dar numai 
din perspectiva marilor povestiri (recits) de legitimare - 
viata a spiritului şi/sau emancipare a umanității. Se pare 
însă că aceste povestiri nu mai constituie deja resortul 
principal al interesului pentru cunoaştere (LYOTARD, 
1993, 89). 

La fel ca Istoria, Cultura, dar şi Ştiinţa - scrise 
cândva cu majusculă şi declinate la singular - par, aşadar, 
a-şi fi dat deja sufletul sub bisturiile infidelilor urmaşi ai lui 
Kant sau Wilhelm von Humboldt. 

Deja Julien Benda aducea faimoase exemple ale unor 
încercări de a se legitima „localul”, de a se edifica „viziuni 
specifice”, de a se impune ,adeváruri" nationale sau 
tribale, ceea ce implica de indatá disparitia principiului 
unităţii cadrului istoriei si a universalitátii adevărului 
(BENDA, 1993).  Marxismul şi  marxism-leninismul 
continuaseră pe aceeaşi cale: refuzând obiectivitatea si 
impartialitatea valorilor ştiinţei, ele nu s-au limitat la a fi 
introdus conştient falsuri şi deformări - pe care Walter 


1 Metafizica lui Aristotel se deschide cu următoarele cuvinte: „Toţi 
oamenii tind, prin natura lor, să cunoască; dovadă: plăcerea oferită de 
simţuri.“ 


Benjamin le-a caracterizat, frumos dar naiv, cu termenii: 

..sd te înstăpâneştipe memorie asa cum ea aruncă 
fulgere într-un moment de primejdie (BENJAMIN, 1997, 
220). 

Aşa ceva făcuseră dintotdeauna istoricii când şi când, 
dar acum s-a pretins că partizanatul lor, „de clasă”, este 
singura atitudine corectă şi ştiinţifică şi că orice pretenţie 
de obiectivitate şi de nepărtinire este nu doar o eroare, ci 
şi o atitudine ostilă intereselor proletariatului, 
sanctionabilá, prin urmare, ca un „act duşmănos”?. Şi s-au 
aflat nu puţini care sa se lase impresionați de 
„sinceritatea” unei doctrine ce - iată - îşi recunoaşte franc 
o părtinire practicată în ascuns, chipurile, de toată lumea 
şi dintotdeauna. Ei nu voiau să remarce că, astfel, 
partizanatul nu se vedea doar aplicat cu o nemaivăzută 
energie - ceea ce nu reprezenta decât cel mult o noutate 
de grad - însă că era şi predicat ca inevitabil şi drept o 
condiţie a fericirii şi a adevărului - ceea ce marca o imensă 
şi sumbră noutate de esenţă. Marele păcat al celor vechi 
era ipocrizia: făceau altceva decât spuneau; viciul secolului 
nostru pare însă sa fi devenit, sistematic, cinismul, 
rebotezat „sinceritate”: a declara răul bine, numai fiindcă 
e, pesemne, autentic. 

Dar cei ce în ultimele decenii au contestat 
universalitatea istoriei, a ştiinţelor omului în general, chiar 
şi continuumul civilizaţiei şi al istoriei umanităţii ca 
ansamblu, au fost foarte numeroşi şi nu neapărat asociabili 
marxismului ortodox sau marxismului în general. 

Pentru B.L. Whorf, spre pildă, nu există nici măcar un 
continuum spatio-temporal comun umanităţii, din care să 
se poată deriva nu doar o istorie, ci şi o descriere obiectivă 

Aşa cum este posibil să avem oricâte geometrii în 
afara celei euclidiene care să dea o descriere deopotrivă 


2 Un singur exemplu: în Programul PCR de făurire a societăţii 
socialiste multilateral dezvoltate și de înaintare a României spre 
comunism, București, 1975, se scrie: „Problemele diferitelor științe 
sociale nu sînt doar probleme de strictă specialitate; ele sînt probleme 
ale teoriei și ideologiei comuniste...“ (p. 155). 


perfectă a configuratiilor spatiale - scrie el - tot aşa este 
posibil sá existe descrieri ale Universului toate egal 
valabile, care sa nu conțină contrastul nosliv familiar de 
timp si spațiu. 

Aceasta, in particular, face - arată Whorf - ca 
Weltanschauung-uX (bazat pe o geometrie neeuclidiană) 
unui trib amerindian, Hopi, şi cel al occidentalului modern 
să fie echivalente, nemaiputându-se stabili o ierarhie între 
ele din care să decurgă un „sens” al istoriei şi o evoluţie 
privilegiată a acesteia (WHORF, 1956). 

De fapt, tocmai ideea evoluţiei, dragă secolului al 
XIX-lea, a ajuns anatema pentru secolul nostru şi nu s-a 
mai văzut în ea decât un fel de justificare pentru aşa- 
numitul „imperialism cultural al omului alb”. In istoria 
religiilor, Mircea Eliade, asemănător lui Whorf în etno- 
lingvistică, contestă existența unei istorii evolutiv- 
progresiste a atitudinilor şi a concepţiilor religioase. 
Pentru el, un anumit număr de „hierofanii” se regăsesc în 
toate religiile, care îi apar în profunzime echivalente între 
ele. Vechea reprezentare care încerca să unifice istoria 
religioasă a umanităţii elaborând o evoluţie istorică a 
religiilor de la trepte inferioare, ca animismul, până la 
deismul filosofic, trecând prin politeism, monoteism etc., 
este nu doar abolită în detaliile sale, desigur, unele 
contestabile, dar şi ca principiu sau ca proiect al 
cercetării. De aici rezultă că omul modern nu deţine nicio 
superioritate faţă de ceea ce el numeşte „omul arhaic”, iar 
refuzul constatat al acestuia din urmă de a accepta valorile 
moderne ale istoriei şi libertăţii (incapacitatea integrării în 
contin uum-ul lumii actuale) este călduros elogiat drept un 
refuz al căderii în teroarea istoriei (ELIADE, 1969, 187). 

La fel, Thomas S. Kuhn, în filosofia ştiinţei, rupe 
prezumția de continuitate a evoluţiei ştiinţei europene. 
Pentru el, perioadele de continuitate, de „ştiinţă normală”, 
alternează cu momente revoluţionare, de ruptură, de 
„Schimbare a  paradigmelor”. Dar între diferitele 
„paradigme” nu există niciun fel de compatibilitate, aşa 
cum - după el - nu ar exista nici între diferitele sisteme 


sociopolitice cu care Kuhn asimilează „paradigmele” 
ştiinţei: 

Asemenea alegerii între instituţii politice rivale, cea 
între paradigme rivale se dovedeşte a fi o alegere între 
moduri incompatibile de viata comunitară... Ca şi în 
revoluțiile politice, nici în alegerea paradigmelor nu există 
un criteriu mai puternic decât asentimentul comunităţii 
relevante (KUHN, 1976, 139). 

Alegerea între paradigmele ştiinţei este un act ce nu 
aparţine ştiinţei, ceea ce înseamnă că el aparţine 
propagaudei, coercitiei sau forţei tradiţiei. Or, acestea din 
urmă n-au justificare raţională sau morală. P. Feyerabend 
spune direct: 

Tradițiile nu sunt nici bune, nici iele; pur şi simplu, 
ele sunt. Vorbind obiectiv, adică independent de 
participarea la o tradiţie, nu se prea poate alege între 
umanitarism şi antisemitism (FEYERABEND, 1996, 225). 

La Michel Foucault, chiar una şi aceeaşi cultură - cea 
occidentală, de exemplu - îşi pierde unitatea si 
continuitatea, segmentându-se pe episteme-uri ce nu pot fi 
judecate şi evaluate decât cu instrumentele lor proprii. 
Boala nu mai este la el un dat general uman, ci un fel de 
„elaborare” a fiecărei epoci, care o concepe diferit şi fără 
putinţă de echivalare cu ceea ce se întâmplă în altă epocă. 
Mai mult, „omul”, văzut măcar de la greci ca un concept 
fundamental şi global, a devenit, pentru Foucault, „o 
invenţie recental. Omul cultural are, de aceea, toate 
şansele să dispară în curând, „precum la marginea mării o 
figură de nisip” (FOUCAULI, 1966, 398). 

În absenţa unei rationalitáti universale, care să 
clasifice cu şanse de obiectivitate realizările umane ale 
diferitelor culturi şi perioade, raționalitate repudiata si de 
Jacques Derrida sub numele de ,logocratie", nu mai rămân 
decât opiniile, credinţele şi miturile, toate cu egal de multă 
sau de puţină îndreptăţire. Istoricul Paul Veyne poate 
afirma, de aceea, că, bunăoară, nu este o diferenţă de 
principiu între credinţa romanilor că ei s-ar trage din 
troieni şi cea a omului modern în valabilitatea teoriei 


relativităţii a lui Einstein (VEYNE, 1983). Diferenţa dintre 
omul modern care crede în ştiinţă şi primitivul care crede 
în descântece n-ar fi, de fapt, fundamentală. 

Istoria universală a literaturii şi a culturii, imaginată 
până nu demult şi ea ca un continuum de la Homer şi până 
la Joyce, este la rândul ei, în ultimul timp, contestată 
vehement, în SUA mai ales, în numele unor viziuni istorice 
specifice, de expresie comunitară, ale negrilor, latino- 
americanilor, femeilor sau homosexualilor. Pentru Stanley 
Fish, spre exemplu, textele de orice fel, dar mai ales cele 
literare, nu au nici sens, nici valoare „în sine”, sau 
universal valabilă; ele pot fi decodate sau înţelese numai în 
cadrul unei anumite comunități interpretative, fără să 
presupună „niciun fel de privilegiu de prioritate sau 
autoritate” (FISH, 1980, 20). Barbara Hemstein-Smith 
susţine că nu există cunoaştere, standard sau opțiune 
obiective (HERNSTEIN, 1991, 58). De aici este numai un 
pas mic până la a se susţine - precum într-un document 
emis de American Council of Learned Societies - că... 

..democraíia nu poate fi justificată ca un sistem de 
guvernare inerent superior totalitarismului. Ea este pur şi 
simplu un angajament ideologic pe care Occidentul a ales 
să-l facă (DINESH, 1991). 

Acest tip de cercetători - şi ei sunt legiune în zilele 
noastre - suferă de un cutremurător deficit al spiritului de 
discernământ. Şi e firesc: căci în lipsa unor criterii de 
anvergură translocală, orice poate fi echivalat cu orice. 
După unul dintre aceştia, spre pildă, pentru cineva care 
susţine că... 

... George Orwell şi-a scris capodopera gândindu-se la 
URSS, trebuie ca acela să aibă sufletul servil al unui valet 
escroc (KARNOOUH, Dif, 1994, 72). 

Într-adevăr, „imperiul răului” nu este nici pe departe 
URSS, după Claude Kamoouh, ci Occidentul contemporan. 
Şi tot de la el aflăm stupefiati ci, atunci... 

..cánd naziştii, precum bolşevicii inaintea lor, au 
supus Universitatea scopurilor lor, ne aflam doar în zorii 
lumii actuale; era doar o schiță nedesăvârşită a unei 


realităţi care de atunci s-a rafinat şi s-a diversificat 
(KARNOOUH, Dif - 1994, 96). 

Fireşte că parohialismul pătrunde şi în politică, şi în 
legislaţie: ani de zile s-a susţinut în România că istoria şi 
geografia naţională nu pot fi predate adecvat şi autentic în 
şcoli decât în limba română si nu în limbile naționalităților 
conlocuitoare, care învaţă, totuşi, alte materii precum 
chimia sau istoria universală în limbile lor materne. Le-a 
scăpat susținătorilor acestei „românizări” a istoriei ca, 
dacă istoria României este ştiinţă măcar tot atât cât este şi 
istoria láantei sau a Norvegiei, atunci ea trebuie să fie 
traductibilă fără probleme şi fără rest. lar daca nu este 
traductibilă, alunei se recunoaşte implicit că ea nu este 
ştiinţă, ci, eventual, un discurs ritual autorizat. Mai grav 
este că, de fapt, o ştiinţă parohială nu mai trezeşte astăzi 
oroarea sau disprețul, ci pare aproape firească, conforma 
cu spiritul vremurilor, iar adversarii ei sunt în minoritate. 

Pierderea criteriilor universale si  emascularea 
discernământului atrag după sine clasificarea unor 
concepte, precum drepturile omului şi statul de drept, ca 
parohiale şi specifice; dar este vorba despre concepte cu 
care, până acum, Europa se mândrea, fiindcă le inventase 
şi le dăruise întregii lumi în calitate de valori universal 
umane. Ideologia  „decolonizării”, pornită cu scopuri 
generoase, degenerează la Frantz Fanon (FANON, 1961), 
dar chiar şi, pe alocuri, la Claude Levi-Strauss, într-un 
multiculturalism inform şi ostil nu doar colonialistului 
(ceea ce ar fi fost lăudabil), ci şi omului ca atare. Această 
„parohializare” a valorilor apare, într-o manieră mai 
subtilă, şi în faimosul eseu al lui Samuel P Huntington, A 
Clash of Civilizations (HUNTINGTON, 1993). Dacă 
confruntările mondiale se vor duce, de acum înainte, mai 
ales între „civilizaţii” - cum crede acest autor - înseamnă, 
bunăoară, că tortura, admisă de unele ţări islamice, se 
opune sistemului penitenciar de tip occidental numai ca un 
fapt de civilizaţie unui alt fapt de civilizaţie, fără a se putea 
decide, în abstract şi în chip obiectiv, care dintre cele două 
sisteme este mai adecvat demnităţii omului şi inerent 


superior. E curios cum tunul, (renul, computerul sau 
doctrina statului-natiune - toate invenţii europene - au fost 
adoptate cu entuziasm de întreaga lume ca bunuri 
universal umane, în timp ce, să spunem, libertatea de 
opinie şi egalitatea juridică sunt adesea văzute drept valori 
specific occidentale pe care „imperialismul logocentric al 
omului alb” caută să le impună unor popoare ce „au ales” 
diferit, adică practică sistemul unor privilegii exorbitante 
şi poliţia gândirii. 

Pe scurt, timpurile noastre sunt străbătute de o 
sofistică faţă de care cea din timpul lui Socrate şi Platon 
pare naivă. Nu doar corectitudinea unor rezultate 
tradiţionale obţinute de ştiinţele omului este astăzi 
contestată; ceea ce se neagă vehement adesea este 
existenţa însăşi a unui universal uman, a unităţii şi a 
coerentei istoriei, a posibilităţii şi a necesităţii de a depăşi 
parohialismul şi specificul. Nu faptul cà se scriu lucrări 
partizane este în discuţie, ci acela că sunt destui cei care 
pretind că singurul „adevăr” este partizan, specific, local. 
Nu precaritatea dovedită a unora dintre ierarhiile si 
comparatiile culturale şi istorice mă intrigă, ci opinia tot 
mai răspândită că orice ierarhie şi orice comparaţie sunt 
precaritati. Când sensul creaţiilor umane e dat numai de 
„comunităţi interpretative”, când - spre a oferi şi un 
exemplu de la noi - despre Fiinţa transcendentă şi 
universală se cuteazá a se vorbi în termenii etno- 
psihologici ai unui presupus „sentiment românesc” (C. 
Noica), putem spune că veacul e în plină derivă tribală. 
Prin comparație, anticele tentative de  subversiune 
intelectuală ale unui Prodicos sau Gorgias fac figură de 
teorie rezonabilă, pozitivă şi cu siguranţă umanistă. 

2. Vinovati? 

Există vinovaţi? Şi dacă da, cine sunt ei? Cine poartă 
culpa acestei neotribalizări? Vinovati există - ráspunsese, 
rum ştim, J. Bendaiar ei nu sunt alţii decât intelectualii, 
cărturarii (7 es cleres). lar pe urmele lui Benda, Alain | 
inkielkraut reanalizează, nuanteazà, aduce noi si recente 
exemple, dar păstrează aceeaşi concluzie fundamentală: 


intelectualii sunt de vină (FINKIELKRAUT, 1992). Iar vina 
lor se cheamă, nici mai mult, nici mai puţin decât trădare. 
Intelectualii şi-au trădat vocaţia lor fundamentală, aceea 
de a servi spiritualul şi eternul, spre a venera, prinşi într-o 
nouă formă de idolatrie, temporalul şi secolul. (rând irea, a 
cărei menire era zborul liber spre empireu, şi-a căutat şi 
aflat rădăcini în tină. 

Cum arată noua orientare, am văzut. Că ea ne 
displace, ne îngrijorează, am spus-o. Dar poate ea ii 
calificată de „trădare”? Ceea ce am numit „parohialism 
triumfător” nu este un curent politic, ci o largă mişcare 
culturală, la care au participat o mulţime de spirite de 
formaţii si vocatii extrem de diverse, timp de multe 
decenii. Desigur, fiecare in parte dintre aceste spirite a 
avut, la momentul respectiv, o anumită responsabilitate 
pentru ideile imbrátisate, responsabilitate ce deriva din 
propria sa libertate. Dar în ansamblu, poate fi 
culpabilizată o clasă întreagă, o categorie socio- 
profesională? A declara fără drept de apel: intelectualii 
sunt de vină, intelectualii au trădat, echivalează eu a 
pretinde cá nu numai un om singular sau un grup bine 
delimitat pot fi vinovati de un delict, ci si un curent intreg, 
o vagă, difuză si foarte vastă orientare culturală. (Nici 
Lenin nu s-ar fi exprimat foarte diferit!) Această orientare 
ne repugnă şi am dori să i ne opunem. Dar a vorbi în ceea 
ce o priveşte despre vină şi trădare e ca şi când ai decreta 
romantismul ori Renaşterea delincvente pentru acte şi 
gânduri care, eventual, ne dezamăgesc în cazul lor. Sub 
vină, fiindcă sunt înzestrați cu libertate, pot sta numai 
indivizii şi, cel mult, grupurile formale, bine constituite, 
dotate cu personalitate juridică. Atunci, aşa cum nu pot fi 
vinovate popoarele ori clasele sociale, nici ,intelectualii" 
ori o parte a lor nu pot fi declaraţi ,trádátori", decât, 
desigur, prin abuz şi într-un sens cu totul figurat. 

În ceea ce mă priveşte, prin urmare, nu înzestrez 
marile comunităţi umane cu vină şi responsabilitate, 
fiindcă nu le acord conştiinţă şi libertate. La acest nivel, 
cred că nu se poate vorbi decât despre necesitate, 


determinare şi, fireşte, hazard, fără a putea şti dacă acest 
ultim nume este o realitate primară sau o acoperire 
comodă pentru ignoranta noastră. Dar dacă ne referim la 
necesitate sau determinare, se pune imediat problema de a 
le identifica şi de a stabili prin ce mecanism au putut 
acţiona asupra unui număr atât de considerabil de 
gânditori, orientându-le într-o anumită direcţie ideile, 
sugerându-le un anumit tip de răspunsuri, solicitându-i în 
chip repetat - şi, adesea, fără conexiune imediată între ei - 
să opteze atât de unitar pentru soluţii într-un singur sens. 

De fapt, Benda însuşi caută anumite cauze în spatele 
presupusei „trădări”, ceea ce sugerează cà el simte 
slăbiciunea argumentatiei morale, instalate în vină şi 
presupunând libertate, argumentatie pe care ar dori-o 
cumva dublatá de o caracterizare fundatà si pe conceptul 
necesităţii. El scrie chiar: 

Consider că realismul politic al intelectualilor [adicà 
angajamentul lor de a servi cauzele temporalului, n. A.C.], 
departe de a fi un fapt superficial, explicabil prin capriciul 
unui grup, tine de esenţa însăşi a lumii moderne (BENDA, 
1993, 165). 

In spatele neotribalizării moderne stau - crede Benda 
- două tipuri de cauze: cele de ordin socio-politic, ţinând, 
în esenţă, de condiţia socială a intelectualului în epoca 
moderna a democratiilor de masa; şi cele pur culturale. 
Printre acestea din urmă, Benda identifică romantismul, 
estetismul, decăderea culturii clasice greco-latine, 
pierderea tinutei intelectuale (se observă mereu felul în 
care judecata morală se interferează în analiza sa cu 
elemente ținând de necesitate) (BENDA, 1993, 165). 

Să lăsăm acum deoparte cauzele socio-politice, 
importante, desigur, întotdeauna, dar, cred eu, niciodată 
decisive de unele singure în cazul intelectualilor. 

Cauzele culturale țin, cum se vede la Benda, mai cu 
seamă de considerente estetice. In esenţă, cultura 
modernă devine anticlasică şi romantică, ceea ce pare să-i 
explice interesul sporit pentru local în detrimentul 
universalului, pentru național în paguba general-umanului. 


Frapează însă în această tentativă de identificare absenţa 
motivelor pur raționale sau intelectuale, ce, măcar ca 
principiu, ar fi trebuit să-i influenţeze considerabil pe 
intelectuali. Doar într-un singur loc, în treacăt, Benda se 
referă la 

„nevoia intelectualilor de-a scăpa de marasmul 
moral provocat de filosofiile care nu oferă nicio certitudine 
(BENDA, 1993, 164). 

Dar chiar si aici, cum se vede, scriitorul francez 
interpreteazá lucrurile mai mult in cheie moral-deonticá, 
decât rational-intelectuala. Iar, pe de altă parte, oricât de 
semnificativ ar putea fi rolul artei şi al elementului estetic 
şi de sensibilitate, e greu de conceput o atât de importantă 
reorientare intelectuală lipsită de o întemeiere în 
articularea şi evoluţia intrinsecă a ideilor. Ceea ce susţin 
sună a Hegel, filosof considerat de K.R. Popper a fi fost 
părintele „noului tribalism” şi al cărui succes este pus de 
acelaşi autor pe seama „stării de înapoiere a ştiinţelor 
naturii în Germania 

1 „Să recapitulăm cauzele transformării cárturarilor: 
extinderea obligatorie a intereselor politice asupra tuturor 
oamenilor, fără excepție, consistenţa sporită a obiectelor 
care alimentează pasiunile realiste, dorinţa şi capacitatea 
scriitorilor de a juca un rol politic, interesul lor (spre 
creşterea gloriei) de a face jocul unei clase din ce în ce 
mai anxioase, ascensiunea lor tot mai largă la condiţia 
burgheză şi la orgoliile ei, perfecţionarea romantismului 
lor, diminuarea culturii lor clasice si a _ tinutei lor 
intelectuale”. 

de atunci” (POPPER, 1993, 36). Marele respect pe 
care îl nutresc pentru Popper nu mă poate opri să nu 
resping cu totul un asemenea mod de a combate o filosofie 
incomodă! 

Cele spuse cândva de Benda îşi află mai recent un 
ecou, fie şi sosit de pe „partea cealaltă a baricadei”, la 
Foucault: acesta observă că rolul politic şi social al 
„intelectualului universal”, care vorbea în spaţiul public în 
numele valorilor eterne şi era mai ales scriitor, a fost 


preluat, mai ales după al doilea război mondial, de 
„intelectualul specific” (fizician, biolog, medic, psiholog, 
sociolog), care... 

..Du mai Susține valorile tuturor, nu se mai opune 
suveranilor nedrepti sau miniştrilor lor si nu mai face 
strigătul său să răsune chiar şi dincolo de mormânt; el este 
mai degrabă cel care, împreună cu o mână de oameni, 
aflaţi fie în serviciul statului, fie împotriva lui, dispune de 
puteri care pot sau să aducă beneficii vieţii, sau s-o 
distrugă (FOUCAULI, 1997, 241). 

Evident, tocmai parcelizarea adevărului şi erodarea 
convingerii că universalul mai e cu putinţă ne-au adus în 
acest punct?. 

Şi atunci vine întrebarea esenţială: mai există astăzi 
temeiuri intelectuale (şi nu doar politice, sociale sau 
estetice) suficiente şi stabile pentru a crede în valori 
universale, imperisabile, transcendente, în Bine, Frumos şi 
Adevăr, ce, alcătuind laolaltă regnul spiritualului, să poată 
fi triumfător opuse măruntelor bunuri, perisabilelor 
frumuseți si nesfârşitelor adevăruri locale? Noua sofistică 
pe care o denuntam poate fi combătută altfel decât afectiv 
şi retoric? Este ea de fapt cu adevărat o sofistică menită să 
se năruiască prin argumente raţionale valide şi decisive? 

Pe timpul lui Montesquieu, problema era „cum poate 
fi cineva persan” (adică local, tribal, marginal, specific). 
Nu cumva însă astăzi există numeroase raţiuni şi motive 
bine întemeiate pentru a pune în chestiune, nu 
marginalitatea, ci exact centralitatea, nu diversitatea, ci 
unitatea, nu inconsistenta, ci coerenţa, nu pe „persan“, Ci 
chiar pe om? „Cum poate cineva să nu fie persan?” - ar 
suna azi întrebarea potrivită. lar dacă aşa stau lucrurile, 
daca nu doar oscilaţiile gustului, oportunismul politic, ci 
însăşi evoluţia spiritului uman ne impune deriva dinspre 
umanitate înspre „persanitate”, atunci situaţia este, cred, 


3 în Europa Centrală și de Est, confruntată mai întîi cu comunismul și 
apoi cu postcomunismul, se pare că rolul intelectualului „universal“ 
încă nu a încetat să mai fie jucat. Si nu e sigur că trebuie să si 
înceteze, ca parte a procesului de „integrare europeană”! 


încă mai gravă decât o imagina Benda: căci o vină, o dată 
admisă, poate fi ispăşită, şi există întotdeauna, dacă nu o 
cale de întoarcere, măcar una de îndreptare. Dar înaintea 
constrângerii rationale nu există nici ispăşire, nici 
revenire, nici schimbare de curs. Plasat pe teritoriul vinei 
ori al „trădării cărturarilor”, neotribalismul este încă 
amendabil. Tratat ca o speculație otioasa, ca o sofistică, el 
rămâne confruntabil. Intrat însă sub imperativul evoluţiei 
necesare a ideilor, el devine inexorabil. 

3. Ruptura alianţei 

Daca, prin urmare, revolta împotriva pretențiilor unei 
raţiuni universale, care să ofere explicaţii globale şi o 
coerenţă de ansamblu asupra omului şi a lumii, ar fi sosit 
numai din direcţia esteticului şi a artei, încă lucrurile nu ar 
fi fost extrem de grave. Capricii de artist, sensibilitate 
exagerată, un excesiv simţ pentru concret, ce constituie, la 
urma urmelor, materia artei - iată ce s-ar fi putut eventual 
spune. Numai că unele dintre semnalele de alarmă cele 
mai severe sunt trase chiar de oamenii de ştiinţă. Într-o 
faimoasă carte, Jacques Monod punea înaintea publicului 
larg un fapt cunoscut demult de mulţi dintre istoricii 
ştiinţei şi dintre filosofi, spre exemplu. 

Max Weber: acela că evoluţia extraordinară a 
ştiinţelor naturii din ultimele secole n-ar fi fost cu putinţă 
fără o „renunțare ascetică” la ceea ce savantul francez 
numeşte, poate cam impropriu, „animism”, adică dorinţa 
de a înţelege natura primă a lucrurilor, adevărul ultim al 
vieţii şi al omului (MONOD, 1991; PRIGOGINE, 1976). 

Pentru ştiinţa premoderna (in Antichitate, Evul 
Mediu sau Renaştere), finalitatea dar şi scopul imediat 
erau cunoaşterea Adevărului, a cauzelor esenţiale, a 
,quidditátilor". „Felix iile qui potuit rerum cognoscere 
causas" - exclama odinioară, făcându-se părtaş acestei 
aspirații, Lucretius Carus. Este evident că tocmai prin 
accesul la cauzele reale şi profunde, lumea raţiunii şi 
lumea credinţei puteau fi conciliate, căci ele aveau aceeaşi 
origine într-un Dumnezeu binevoitor şi raţional, aşa cum a 
sperat Toma d-Aquino. 


Or, tot acest eşafodaj armonios, numit de Monod 
vechea alianţă (MONOD, 1991, 145), se năruie din 
momentul când, odată cu Newton şi Galilei, se vede tot mai 
bine că orice progres efectiv al ştiinţei trebuie să se 
asocieze neapărat unui recul al pretentiei de cunoaştere 
reală, că ştiinţa, dacă doreşte să prezică evenimente şi să 
guverneze energiile naturii, nu poate oferi cauze, ci 
descrieri ale funcţionării unor modele, nu realităţi, ci 
formule, nu verificări, ci mult mai modeste falsificari. 
Ştiinţa poate domestici şi stăpâni natura, dar cu un preţ 
straniu: abandonul vechii ambiţii de a o cunoaşte?! E un 
preţ pe care Platon sau Aristotel ar fi refuzat, fără îndoială, 
să-l plătească. Căci ea, ştiinţa, pare să fi renunţat exact la 
ceea ce ei credeau a reprezenta adevărata cunoaştere! 

Şi totuşi, ar fi drept de recunoscut că ruptura 
începuse, în fapt, exact cu Platon, Socrate sau Aristotel 
(„onto-theologia” lui Heidegger), adică odată cu loviturile 
hotărâtoare pe care aceştia le aplicau conştiinţei mitice, 
plasând raţiunea pe tronul arbitrului suprem al aprecierii 
existenţei. Dar ideea că între lumea faptelor şi cea a 
valorilor şi a credințelor există o distanţă imposibil de 
parcurs aparţine pe deplin modernităţii ştiinţifice şi, 
desigur, şi filosofice: Kant nu a mai construit un ,sistem", 
ci a scris trei „Critici”, arătând limitele de nestrăbătut 
dintre lumea raţiunii, cea a legii morale şi cea a aprecierii 
estetice. Oricum, de la greci şi până în vremurile noastre, 
ne-am „retras” continuu din arhaicul paradis al comuniunii 
cu Universul şi Divinitatea, ne-am separat, ne-am împărţit, 
ne-am sectorizat, ne-am distribuit după domenii, activităţi, 
tipologii instrumentale. Cât oare însă ne mai putem 
permite această retragere, această defensivă ontologică? 

Fie ea mai veche sau mai nouă, anularea „vechii 
alianţe” introduce oricum o teribilă ruptură în conştiinţa 
omenească: între judecátile obiective si judecatile de 


4 Deja Platon sesizase posibilitatea aparitiei unei astfel de stiinte care 
sá renunte la cercetarea cauzelor in favoarea ,salvárii fenomenelor", 
dar si a prezicerii lor (PLATON, Rep, 493 a-c, alegoria „domesticirii“ 
unei fiare). 


valoare, între ştiinţă şi morală nu mai poate exista acord, 
aşa cum recunoştea cu claritate Max Weber, iar între ceea 
ce omul speră, sau crede, sau doreşte şi ceea ce el poate 
demonstra, justifica raţional, întemeia obiectiv, se pierde 
legătura tradiţională. Nemaifiind în stare să se rezeme pe 
accesul la „cauzele ultime” pentru a-şi întemeia solid 
valorile, spiritul va recurge fie la edictul unei revelații 
fondatoare, fie la arbitrarul asertării lor apodictice. Insă, 
cum atât sistemele revelate, modalitățile lor de 
interpretare, dar mai ales modalităţile de asertare se 
multiplică irepresibil în absenţa corectivului unei raţiuni 
universale constrângătoare, să ne mai mirăm că valorile se 
vor parohializa şi că puterea de discernământ - acea 
Urteilskraft în a cărei universalitate empirică totuşi Kant 
încă mai credea - se anemiază chiar şi la cei mai buni 
dintre noi? 

De aceea, nu întâmplător poate, exact în momentul 
când critică lumea modernă, incapabilă, după părerea sa, 
să se confrunte cu fractura dintre cerinţele ştiinţei şi cele 
ale sufletului, tot J. Monod scrie: 

Societăţile «liberale» din Occident continua sa 
profeseze din vârful buzelor... un dezgustător amestec de 
religiozitate iudeo-creştină, progresism scientist, credinţă 
în drepturi «naturale» ale omului şi pragmatism Utilitarist. 
Societăţile marxiste continua sa  profeseze religia 
materialistă şi dialectică a istoriei: un cadru moral aparent 
mai solid decât cel al societăţilor liberale, dar mai 
vulnerabil, poate din cauza  rigiditátii înseşi care-i 
constituia până acum forța (MONOD, 1991, 145). 

Prin urmare, pentru savant, liberalismul Occidentului 
trebuie pus între ghilimelele improprietátii, iar unul dintre 
calificativele sale este cel de „dezgustător”, în timp ce 
societăţile marxiste oferă un cadru moral declarat „mai 
solid”, chiar dacă, e drept, numai „aparent”! Paradoxal, 
exact inanitatea comparatiei şi a judecății lui Monod arată 
cât de gravă este criza pe care el însuşi o proclamase. 

Or, dacă ştiinţa nu mai este ştiinţă în sensul propriu 
al cuvântului, fiindcă nu mai intenţionează cu adevărat „să 


ştie”, dacă progresul ei, prin urmare, nu se mai poate 
identifica unei adânciri a cunoaşterii autentice a cauzelor 
şi a esentelor şi poate chiar nu mai există progres, în 
adevăratul sens al cuvântului, ci doar un mers zigzagat ce 
urmează schimbărilor de „paradigmă”, cine mai poate 
interzice unor civilizaţii ,non-stiintifice" şi reprezentanţilor 
lor nu doar afirmarea echivalentei, ci chiar pe aceea a 
superiorității culturii lor în raport cu cea occidentală 
modernă? 

Spre pildă, în septembrie 1994, a avut loc la Cairo o 
conferinţă mondială, organizată de ONU, privind 
problemele populaţiei. La această conferinţă, au apărut 
reacţii adverse extrem de vehemente la adresa principiului 
egalităţii sexelor, a dreptului la avort, ori a dreptului de 
asistenţă medicală civilizată pentru femeile ce nasc în 
afara căsătoriei. Reacţiile au sosit mai ales (dar nu 
exclusiv) din partea unor tári islamice, care au arátat cá 
ideile respective violează Coranul sau legea islamică. 

De asemenea, o cercetătoare din India, Gayatri 
Spivak, a încercat să prezinte interdicţia britanică asupra 
ceremoniei „sutee” - în care soțiile urcau pe rugul funerar 
al soţilor morţi - drept un act colonialist, care „a căutat să 
impună femeilor indiene valorile britanice”, neglijand 
sentimentul ţie mândrie şi de onoare pe care acele femei îl 
aveau în momentul autosacrificării lor (ROSENAU, 1992, 
154). 

Dificultatea, dacă nu imposibilitatea interdictiei sau a 
amendării unor atare atitudini antiumaniste, reprezintă o 
consecinţă cu care, poate, Monod, laureat al premiului 
Nobel pentru biologie, nu ar fi fost de acord, dar care mi 
se pare că decurge logic chiar din argumentatia sa ce, în 
particular, plasează între ghilimele termenul „liberal” sau 
atributul „natural” asociate „drepturilor omului”. lar cand 
un René Guénon - urmat mai recent de tot felul de profeti 
New Age -, de pe poziţiile unei aşa-numite ştiinţe 
tradiționale, pretindea că cercetarea ştiinţifică modernă 
e 

„„„un adevărat haos în care e zadarnic să cauti vreun 


element definitiv stabil căci totul e o acumulare 
monstruoasă de fapte şi detalii, ce nu pot dovedişi nu pot 
însemna nimic (GUENON, 1993, 77), te poţi încrunta, 
ridica din umeri, privi cu ironie; dar cum mai poţi 
argumenta raţional şi ştiinţific eventuala lipsă de temei a 
unei astfel de judecăţi de valoare, când abia ai aflat că 
ştiinţa occidentală a avansat atât de mult tocmai fiindcă a 
refuzat judecátile de valoare? 

Sau, când la sfârşitul cărţii sale, Mitul veşnicei 
reîntoarceri, Mircea Eliade imaginează un dialog între 
„omul modern” şi „omul arhaic”, în care, la modul general, 
istoria, valorizată de primul, este respinsă de cel de-al 
doilea în favoarea arhetipurilor, ce temei am mai avea să 
tranşăm, adjudecând victoria în dispută tocmai omului 
modern? (ELIADE, 1969, 185) Eliade, de altminteri, 
mimează prudenta, un fel de sceptică epoché dinaintea 
judecății. (O face si Gayatri Spivak, de altminteri, când 
opune tradiţia indiană ce practică ,sutee” moralei 
occidentale.) E însă numai o mimare, căci poziţia lui se 
simte, fără echivoc, ca fiind de partea „omului arhaic”. N- 
are dreptate? Poate că n-are, dar cum am putea-o dovedi în 
mod valid, şi nu doar pentru Eliade sau un discipol al său 
(ce poate nu se vor lăsa nicidecum convinşi), ci chiar şi 
pentru noi înşine? A declara că omul modern are cu mult 
mai multe bunuri şi e stăpân pe un număr impresionant de 
tehnologii cu care îşi uşurează viaţa sună pentru destule 
spirite derizoriu, şi ţi se poate răspunde că omul arhaic, în 
schimb, se simte în comuniune cu Cosmosul, ceea ce îi 
oferă conştiinţa propriei sale centralitáti ontologice. De 
asemenea, este greu ca omul modern să aducă în avantajul 
său nivelul atins al artelor, al religiei, ori al moravurilor. 
Primele par, din punct de vedere calitativ, să nu fi evoluat 
deloc; pe cea de-a doua el însuşi tinde să o ia puţin în 
seamă, cât despre ultimele, e neplăcut să vorbească cu 
emfază despre meritele sale în domeniul etic, după 
Auschwitz şi Gulag. 

Singurul argument tare pe care se părea că l-ar fi 
putut invoca - acela că ştiinţa sa a oferit o mai bună şi mai 


profundă cunoaştere a lumii - se arată fără putere şi nu în 
ultimul rând chiar datorită oamenilor de ştiinţă. Comit şi 
aceştia sofisme? Buna lor credinţă e mai presus de orice 
îndoială, iar raţionamentul lor pare, cel puţin, fără fisuri. 
Şi să nu se susţină acum că şi aceştia şi-ar fi trădat 
menirea: dimpotrivă, ei au împlinit cum nu se poate mai 
bine vechiul ideal al lui Bacon sau Descartes, cel al unei 
ştiinţe obiective, depersonalizate şi dezantropomorfizate. 
Ce ne mai rămâne atunci de obiectat la marginalizarea 
raţiunii şi la desconsiderarea omului ca trestie gânditoare? 

Acum trei secole, un conational al lui Monod, despre 
care nu s-ar putea nicidecum pretinde a nu fi fost un homo 
religiosus, afirma totuşi: 

Întreaga noastră demnitate constă în gândire... Să ne 
silim deci a gândi bine. lată principiul moralei [subi. A.C.] 
(PASCAL, 1929, 195). 

Poate sta, deci, chiar principiul moralei (şi nu doar 
principiul cunoaşterii) în faptul de a gândi bine, şi nu mai 
degrabă, de exemplu, în cel de a te ruga bine, de a recita 
mituri fondatoare, de a respecta litera Coranului, sau de al 
i un desăvârşit yoghin? Cine ar mai putea-o susţine astăzi 
cu liniştea şi tăria de convingere de pe timpuri ale lui 
Blaise Pascal? 

II. Comparatia intrinsecă 

1. Beneficul somnambulism 

Si totusi, chiar dacá in zilele noastre nu mai 7 avem 
nici prea multă linişte, nici destulă tărie de convingere, 
sentimentul meu este că lucrurile încă nu stau atât de rău 
pe cât ar trebui să ne aşteptăm, atunci când rationám prea 
consecvent în termenii consideratiilor de mai sus. Intr- 
adevăr, potrivit cerinţelor unei atare consecvente, la prima 
vedere o lume care a pierdut principiile universale, care, 
din „trădare”, din necesitate istorică sau din constrângere 
intelectuală, s-a parohializat, s-a relativizat, ar trebui să fie 
mult mai anarhică, mai haotică, pe scurt, mai rea decât o 
aflăm că este în fapt. 

Nu vreau să spun - Doamne fereşte - că ar fi o lume 
bună; şi totuşi, fie şi prăbuşirea paşnică a comunismului la 


cincizeci de ani după cea violentă a nazismului arată că 
răul pe care secolul nostru îl încearcă nu e nici absolut, 
nici veşnic, nici inexorabil. Lumea suferă imens, dezastrele 
sunt destule şi teribile, dar, cumva, fie şi cu întârziere, 
apar soluţii, fie şi parţial se găsesc remedii, iar profeţii mai 
vechi sau mai noi ai Apocalipsului par să fie mereu 
dezmintiti. Când Eric Hobsbawm, în cartea sa dedicată 
perioadei dintre 1914 (declanşarea primului război 
mondial) si 1991 (prăbuşirea URSS) - adică ceea ce el 
numeşte Scurtul secol XX - declară emfatic: „vechiul secol 
[adică perioada încheiată în 1991, n. A.C.] nu s-a sfârşit cu 
bine” (HOBSBAWM, 1994, 77), îl putem contrazice: ba da, 
dacă dispariţia URSS este punctul terminus autentic al 
,Scurtului" secol XX (şi probabil că este), atunci el s-a 
sfârşit foarte bine! 

Dimpotrivă, aşa cum observă şi Gilles Lipovetsky, nu 
străbatem încă ultimul versant din Kali Yuga: 

Să ne ferim de a intona refrenul decadentei. 
Expansiunea drepturilor subiective şi abandonarea 
datoriilor individuale nu trebuie să servească la validarea 
paradigmei nihilismului, definit ca anarhie generalizată, 
absență a oricărei legitimitáti.. Epoca postmoralistă 
rezervă numeroase surprize: obligaţiile morale faţă de sine 
sunt în declin, dar se stabilesc noi consensuri în jurul 
vieții, al morții si al trupului (LIPOVETSKY, 1996, 97). 

Oricum, în absenţa valorilor susținute de 
transcendent, a marii rigori pierdute, chiar „mâna 
invizibilă” a lui Adam Smith nu pare să fi dispărut cu 
desăvârşire, ghidându-ne, uneori împotriva voinţei noastre, 
ca pe nişte bieti somnambuli? ce suntem, pe o cale 
anevoioasă, dar nu fără ieşire, în sublunaritatea noastră 
atât de deficitară şi atât de criticabilă. 

Şi nu doar la nivel global lucrurile stau ceva mai bine 
decât s-ar fi cuvenit; în diferite domenii particulare, 


5 V. o interesantă aplicaţie a „somnambulismului“ la Arthur Koestler 
(KOESTLER, 1995): marii creatori ai științei modeme, Copemic, Kepler 
sau Galilei, au realizat descoperirile lor mergînd adesea pe căi false și 
acumulînd erori, care însă s-au autoanulat. 


observăm - dacă nu ne lăsăm sedusi de pesimisme radicale 
- o situaţie asemănătoare. Spre exemplu: deşi vechiul 
principiu al lui Leopold von Ranke, pe care l-am invocat la 
începutul acestui eseu, ce presupune o riguroasă separare 
a faptelor de interpretările lor, e greu să mai fie apărat din 
punct de vedere filosofic în absenţa unor etaloane 
universale ale Adevărului, totuşi, practic, istoria serioasă, 
obiectivă, ale cărei rezultate să fie împărtăşite de 
majoritatea, chiar dacă nu de unanimitatea comunităţii 
academice, nu a dispărut. In pofida a destule si solide 
argumente că istoria nu este, în fond, o ştiinţă, şi nici 
măcar o „ştiinţă a omului” (VEYNE, 1971) $, această 
disciplină pare să se comporte de cele mai multe ori în 
răspărul argumentelor, ca şi când ar fi, într-adevăr, o 
ştiinţă, fără ca noi să băgăm de seamă şi fără să putem 
înţelege cum anume. Într-adevăr, ce este un fapt „pur”, 
lipsit de interpretare? Poate exista aşa ceva? Rational, nu, 
cel puţin nu atunci când dispar criteriile transcendente de 
calificare. Chiar fără sa ne referim la „categoriile 
apriorice” kantiene, este evident că percepţia omenească 
introduce automat interpretări implicite în însuşi faptul 
sesizării realităţii, lucru bine demonstrat încă de 
reprezentanţii aşa-numitei Gestaltpsychologie (KOEHLER, 
1964). Percepția va fi de la bun început, prin urmare, 
„colorată”, şi nu doar de ceea ce este „general uman”, ci şi 
de stilul şi datele transândividuale ale culturii şi epocii, 
încă înainte de a fi supusă unei interpretări explicite. Apoi, 
redactarea unei liste a „faptelor” presupune adoptarea 
unui prealabil punct de vedere, ceea ce înseamnă că mai 
multe puncte de vedere vor avea ca efect stabilirea unor 
liste diferite de „fapte“. Este, mai departe, extrem de greu 
de trasat o limită convenabilă şi raţională între ceea ce se 
cheamă „fapt” si interpretare. Data unei bătălii este, 


6 Autorul face o distincţie între „le formei“ și „le vecu“, acesta din 
urmă cuprinzînd domeniul faptelor omenești. Istoria se ocupă cu 
ultimul si, ca atare, ea nu este o știință si nici măcar o „știință umană“, 
precum economia, lingvistica etc. Nu există legi în istorie, ci doar un 
sistem complex de cauze particulare ce nu pot fi extrapolate. 


desigur, un fapt incontestabil, dar a şti fie şi doar cine a 
câştigat-o este adesea o dificilă problemă de interpretare, 
încă de pe vremea lui Tucidide. Cine a câştigat bătălia de 
la Borodino, Napoleon sau ruşii? 

Generatii de şcolari români cred a şti că bătălia de la 
Rovine, poetizată de Eminescu, s-a terminat cu înfrângerea 
turcilor. Şi cu toate acestea, după ea, românii s-au retras, 
iar turcii şi-au continuat înaintarea. 

De fapt, dacă istoricii ar fi mai filosofi decât sunt de 
obicei si, în consecinţă, şi-ar pune mereu întrebări 
îngrijorate asupra legitimitátii distinctiei dintre ,fapt" si 
,interpretare", e probabil cà nu ar mai apuca sá scrie 
lucrări istorice. O anumită naivitate epistemologică, 
rezumată in mofto-ul Times-ului „facts are sacred, 
comment is free”, e, în realitate, extrem de fertilă, chiar 
dacă greu de justificat. Ea ,tine" în foarte multe situaţii, 
cum ar fi la tribunal sau în presă, deşi se găsesc 
întotdeauna spirite cam prea subtile care să demonstreze, 
aproape impecabil, că distincţia pomenită este în cel mai 
bun caz o iluzie, când nu o culpabilă înscenare derivată 
dintr-o „falsă conştiinţă”. 

Culmea este că asemenea naivitati fertile sunt de 
întâlnit şi în domeniul ştiinţelor exacte: atunci când 
savantul uită de neopozitivism, de teoriile lui Popper ori de 
cele ale lui Kuhn şi adoptă la modul implicit un realism 
epistemologic, el devine un mai bun om de ştiinţă, deşi un 
mai rău filosof. Căci, psihologic, e greu să te devotezi pe 
deplin căutării, modeste şi cu puţine certitudini, a 
falsificării unor teorii, aşa cum cere Popper, dar foarte uşor 
să o faci când te crezi aflat, după vorba lui Platon, „7 a 
vânătoarea Fiintei’, cu alte cuvinte, când te consacri 
dezvelirii Adevărului ascuns sub  vălurile Naturii! 
Altminteri, nimeni nu ar sacrifica atâta timp, satisfacţii 
materiale, prieteni, sănătate, uneori chiar viaţa, numai şi 
numai de dragul unei răsunătoare falsificări, oricâte elogii 
i-ar putea aduce această înfăptuire în comunitatea 
savantă! 

Dar, dacă asemenea succese ale practicii apar printre 


cei ce investighează faptele istoriei „pure” şi ale ştiinţelor 
exacte, ce să mai spunem despre cercetătorii istoriei 
literaturii sau artei, unde „dreptul la interpretare” este, ca 
să spunem aşa, garantat prin „constituţia” acestor 
discipline! Totuşi, chiar şi in acest domeniu dezordinea şi 
anarhia postmoderne sunt mai puţin puternice decât „o 
cere teoria”, sau decât ne-am aştepta. 

Noile teorii asupra istoriei literare, cu vocaţie 
deconstructivistă şi postmodernistă, se înfăţişează, spre 
pildă, considerabil „în avans” faţă de cele mai noi manuale 
practice de istorie literară sau de antologii de texte, mult 
mai traditionaliste în practică, de cele mai multe ori în 
contrast cu pretenţiile lor teoretice. De exemplu, mai 
multe antologii de texte literare relativ recente se 
deosebesc mai puţin prin restructurarea selecției 
fundamentale, cât prin succesive adăugiri de texte 
contemporane, astfel încât un acelaşi nucleu esenţial 
,Clasic” sau în „clasicizare” este prezent pretutindeni 
(CORNEA, 1997) 7. Ceea ce se întâmplă poate fi infátisat si 
în felul următor: slăbiciunea sau chiar dispariţia unei 
concepţii „clasice” asupra istoriei şi a evaluării literare nu 
desfiinţează, sau, oricum, afectează numai parţial o 
practică de tip „clasic”, de parcă aceasta din urmă - 
practica - ar putea continua în chip somnambulic să 
supravieţuiască, chiar şi în absenţa unei teorii care să o 
susţină. 

Deci fenomenul cu adevărat interesant este nu atât 
că practica nu urmează teoriei, ci că adesea ignorarea sau 
Chiar inexistenţa acesteia din urmă nu distruge o anumită 
practică. Lucrul e cunoscut demult si a tins să-i 
scandalizeze pe filosofii esentialisti, îndeobşte. Socrate - 
aşa cum îl prezintă Platon, cel puţin - îi reproşa 
prezicătorului Euthyphron că vrea să fie pios fără să poată 


7 „Contrairement aux avis de ceux qui pensent que les grandes 
controverses déroulées aux États Unis autour du Canon le méne 
inéluctablement au délabrement et à la ruine, celui-ci se maintient en 
bonne santé dans son noyau dur (les classiques) et change par 
élargissement (dés qu "on se rapproche du présent)." 


defini pietatea, retorului Hippias că vrea să compună 
discursuri frumoase fără să ştie ce este Frumosul, 
nobilului Menon că doreşte să practice virtutea fără a-i 
putea cunoaşte esenţa. De asemenea, cu ocazia unei 
discuţii cu poeţii, Socrate e uluit că... 

...aproape toti cei de fata la discuţie ar fi putut vorbi 
mai cu miez decât poeţii despre poemele pe care aceştia le 
compuseseră (PLATON, Apo, 22 b). 

Chiar principiul etic al lui Socrate, Platon şi Aristotel 
„virtutea e cunoaştere” - afirmă că binele autentic nu 
poate fi dobândit decât intelegandu-i esenţa. Or, astăzi am 
devenit mult mai sceptici în ceea ce priveşte principiul 
socratic, tinzând să separăm cunoaşterea şi ştiinţa de 
etică, astfel încât cred că Leo Strauss se înşală atunci când 
scrie că omul inteligent este, mai mult sau mai puţin, 
„lipsit de cruzime” (STRAUSS, 1989, 25). Dar din alt punct 
de vedere, am devenit şi ceva mai toleranti epistemologic - 
o nouă dovadă a reculului, a defensivei la care raţiunea s-a 
simţit obligată să consimtă. 

Într-adevăr, suntem de acord, în general, că putem 
practica frumosul fără a şti să-l definim, că virtutea, sub 
diferitele ei aspecte, ne stă la îndemână chiar dacă îi 
ignorăm esenţa; mai mult, anumite şcoli filosofice neo- 
nominaliste (R. Carnap, L. Wittgenstein) caută să ne 
convingă, poate cu destul temei, că astfel de definiţii nici 
nu pot exista şi că nici nu se poate vorbi cu sens despre 
entităţi ca Virtutea, Frumosul, Adevărul etc., în legătură cu 
care, dacă nu ne putem exprima clar, mai bine să păstrăm 
tăcerea. Ei bine, în pofida lui Wittgenstein, nu o păstrăm! 
(De altminteri, Wittgenstein însuşi, după ce a făcut această 
recomandare in Tractatus, a încălcat-o, încercând în 
Investigatiile filosofice sa  deconspire câteva dintre 
practicile noastre de vorbire, care ele tocmai dau sens 
lumii (WITTGENSTEIN, Phil, $432) ? 

Or, dacă oamenii comit destule erori utilizând fără 


8 , Jedes Zeichen scheint allein tot. Was gibt ihm Leben? - 
Im Gebrauch lebt es. Hat es da den lebenden Atem in 
sich?- Oder ist der Gebrauch sein Atem? " 


iliscemământ asemenea „spectre metafizice”, este uimitor 
xă vezi că, în pofida deficienţelor noastre intelectuale, 
rămân totuşi destui oameni buni, opere şi lucruri 
frumoase, ha chiar şi spuse adevărate, alături, desigur, de 
cele false, însă de care pot fi distinse, în pofida faptului că 
nu mai şi im ce este Adevărul, ce este Falsul şi care este 
deosebirea filosofică ori logică dintre ele. 

În aceeaşi ordine de idei, se pare că sunt greu, dacă 
nu imposibil de explicat ştiinţific şi exhaustiv numeroase 
activităţi omeneşti, unde îndemânarea, „arta” şi experienţa 
au un rol important, aşa cum a arătat Michael Polany, cu a 
xa „cunoaştere tacită”. Dacă am vrea să descalificăm ceea 
ce nu poate fi înţeles sau definit în termeni rationali, ar 
trebui, de exemplu, să negăm echilibrul obţinut pe 
bicicletă ori efectul atât de puternic produs de „tuşeul” 
pianistului, prin care un virtuoz şi un începător se 
deosebesc atât de mult (POLANY, 1989, 50). 

Un alt bun exemplu este cel oferit de actul traducerii: 
deşi toată lumea ştie că traducerea dintr-o limbă într-alta, 
mai ales a operelor literare, este presărată de dificultăţi 
enorme, deşi nu există niciun fel de teorie care să ne 
spună cum să traducem, dar în schimb parohialismul 
curent sugerează că traducerile au de optat doar între 
diferite grade de infidelitate, au existat şi există mereu 
traduceri bune, şi nu este, desigur, vorba doar despre 
traducerea unor scrisori de afaceri. Asemenea versiuni 
desfid tribalizarea culturii, chiar dacă nimeni, inclusiv 
traducătorul, nu poate da seamă de modalitatea de 
procedare. Spre pildă: H.- cratima sus - în COVar3R. 
Patapievici a susţinut, la un colocviu în 1994, un paradox 
al traducerii, ce s-ar putea exprima în acest fel: ceea ce 
este cu adevărat important nu se poate traduce, fiindcă 
este prea specific, prea instilat de o experienţă concretă 
irepetabilă. În schimb, ceea ce se poate traduce este banal, 
traducerea fiind atunci algoritmabilă şi accesibilă chiar şi 
unei maşini. Numai că traduceri deloc banale şi relativ 
fidele continuă să existe, fie şi în pofida acestei dileme. 
Explicaţia stă în puterea aproximativului, la care, în cele 


mai multe dintre cazuri, consimtim mulţumiţi, ceea ce 
arată că, dacă nicio traducere nu este perfectă, există 
destule traduceri bune care sfidează parohialismul, 
dovedind că avem mijloacele să comunicăm în pofida 
tribalizării aparent atât de răspândite. De fapt, noi părem a 
fi asemenea monadelor lui Leibniz: deşi în aparenţă 
complet izolate unele de celelalte, ele sunt totuşi 
guvernate de o „armonie prestabilită”, prin care ajung în 
chip surprinzător să comunice. 

Toate acestea lasă a se înţelege si cá parohialismul 
cultural actual şi relativismul filosofic postmodern, oricât 
de tentante ar fi intelectual (ori, mai exact, oricât de 
instabile intelectual ar fi direcţiile contrare), nu au devenit, 
prin anticipabilele lor consecinţe practice, dominante. De 
fapt, oamenii continuă să se comporte adesea ca şi and ar 
exista universalii ori valori translocale, chiar dacă se află 
în imposibilitate de a le demonstra, de a le susţine, mai 
mult, chiar dacă, uneori, le combat cu înverşunare. Un 
asemenea comportament, ce contrazice implicit teoria 
propusă explicit, este propriu multor critici ai aşa-zisei 
,logocratii" occidentale. Dacă, bunăoară, Foucault sustine 
incomunicabilitatea culturilor sau pe cea a stadiilor lor 
istorice de dezvoltare, dar totuşi lasă să se creadă că 
descrierea pe care el o oferă pentru secolul al XVI-lea sau 
al XVIII-lea este corectă şi inteligibilă (altminteri 
publicarea cărţilor sale în tiraje considerabile şi în mai 
multe limbi n-ar avea sens), înseamnă că el practică totuşi, 
subiacent, o universalitate a ştiinţei care face cercetarea 
sa, a unui om localizat în secolul XX, cu putinţă. 

De asemenea, B.L. Whorf sau alţii pot afirma cà 
există „mai multe descrieri ale Universului egal valabile”, 
echivalând astfel descrierea produsă de omul modern 
occidental cu cea aparţinând, să zicem, „omului Hopi”. Şi 
totuşi, simplul fapt al existenței practice a cercetării lui 
Whorf dedicate triburilor primitive demonstrează că între 
aceste descrieri, cel puţin una (a sa) are capacitatea de a 
le include pe celelalte: ea nu este doaro descriere a 
Universului, ci şi o descriere, o explicaţie şi totodată o 


critică a celorlalte descrieri (un metadiscurs), ceea ce îi 
conferă, s-ar zice, o anumită precedenta. 

lar dacă s-ar obiecta că asemenea precedente nu au 
sens în sine, fiind artificiale, circumstantiale şi neavând de 
partea lor decât argumentul unor deprinderi academice 
devenite „imperialiste”, se poate răspunde că exact faptul 
unei practici nesustinute de teorie sau în contradicţie cu 
aceasta este ceva preocupant şi demn de mirare. De 
asemenea, nu ne va mulţumi afirmaţia că practica 
presupune anumite remanente şi ca, din obisnuinta, 
oamenii continuă să se comporte decent, chiar fără să 
creadă în eternitatea valorilor sau în pedeapsa şi răsplata 
veşnică, numai fiindcă părinţii lor credeau explicit în ele. 
Căci tocmai o atare remanentá a practicării unor valori, 
chiar şi după ce esenţa lor teoretică pare să fi decedat şi 
după ce „Dumnezeu a murit”, este notabilă. 

Astfel, Gertrude Himmelfarb făcea observaţia că, 
deja în epoca victoriană, oamenii... 

...afirmauprincipii morale cu atât mai multă tărie cu 
cât baza religioasă a acestor principii părea să se 
dezintegreze. Au apărut profeţii sumbre, după publicarea 
Originii speciilor a Jui Darwin în 1859, anume cá teoria 
evoluției şi progresul ştiinţei în general vor submina nu 
doar religia, dar şi moralitatea. Ceea ce s-a întâmplat în 
schimb a fost că moralitatea a devenit, într-un sens, un 
surogat pentru religie (HIMMELFARB, 1995, 26). 

Prin urmare, realitatea unor asemenea practici 
somnambulice e greu de contestat, după cum şi repulsia 
multor teoreticieni pentru înregistrarea atentă şi serioasă 
a acestor fenomene rămâne supărătoare. Oricum, aşa cum 
persistă destui atei ce duc o viaţă cât se poate de morală, 
în pofida faptului că morala lor nu pare a mai deţine un 
fundament metafizic solid (fenomenul are caracter de 
masă în ţări tradiţional protestante precum Danemarca, 
Olanda, sau unele landuri germane), de ce nu ar exista şi o 
anumită organizare globală implicită a universului 
valorilor, chiar şi în imposibilitatea de a mai susţine 
principii universale derivate din Revelatie ori din cerinţele 


unei Ratiuni apodictice dominante? 

Ajungem, astfel, să definim scopul acestor rânduri: 
cum s-ar putea oferi o justificare pentru o practică 
somnambulică şi deopotrivă destul de benefică, fără însă a 
se introduce „din afar” mai noi ori mai vechi principii 
abstracte, universale? Cu alte cuvinte, dorim să ţinem 
seama concomitent de două tipuri de constrângeri: 

1. Rațiunea trebuie să consimta la defensivă, ceea ce 
înseamnă că vom socoti asumarea unor criterii şi ipoteze 
normative apodictice, generale, drept arbitrară, criticabilă 
şi, prin urmare, relativ erodată. Pledoaria înflăcărată şi 
admirabilă a Gertrudei Himmelfarb pentru ,virtutile" 
victoriene ne poate determina să vedem şi mai bine 
cusururile relativismului contemporan. Dar ea nu poate 
tine locul unei reconstructii a dreptului la judecata morală 
sau culturală într-o lume care s-a îndepărtat deja prea mult 
de  ,metafizicá'.  Asumarea debilitatii teoretice a 
universaliilor nu reprezintă însă o „trădare” intelectuală, 
nici urma unei degenerări a spiritului, ci o necesitate 
derivată tocmai din erodarea treptată şi continuă a 
majorităţii fundațiilor transcendente şi metafizice. 

2. Un număr considerabil de acțiuni practice se 
comportă mereu ca şi când aceste universalii ar continua 
să garanteze şi să fundamenteze practicile respective. 
Parohializarea practică - deşi reală - se dovedeşte a fi 
considerabil inferioară nivelului la care ne-am aştepta să 
ajungă. Practica, cu toate ,jocurile" sale, mai obscure sau 
mai luminoase, pare, aşadar, să asculte de raţiuni de care 
raţiunea convenţională nu poate sau nu vrea să dea seama. 
John Rawls punea, în ceea ce priveşte politicul, această 
întrebare esenţială: 

Cum e posibil să existe, pentru un timp considerabil, 
o societate dreaptă şi stabilă de cetățeni liberi şi egali care 
rănim profund divizați de doctrine religioase, filosofice si 
morale, toate rezonabile? 

Şi adăuga imediat: 

Trebuie să găsim remarcabil faptul că, deşi atât de 
profund opuşi în aceste toate privinţe, cooperarea dreaptă 


între cetăţeni liberi şi egali rămâne totuşi posibilă (RAWLS, 
1996, 4). 

Numai că există riscul ca ceea ce am numit „rațiune 
convenţională” să tindă a paraliza o practică pentru care 
nu prea mai are justificări. Argumentele parohialismului ar 
putea treptat şubrezi practici lipsite de orice statut 
legitimabil prin teorie. Primejdia cea mai mare nu stă însă 
atât în erodarea fundamentului, cat în discreditarea 
oricărei încercări de a compara şi de a ierarhiza valori şi 
sisteme culturale. Nu susţinerea că valorile sunt 
discutabile este gravă, ci aceea că a risca o judecată de 
valoare (orice judecată) este un act de autoritate 
nelegitim, sau chiar o formă de violență implicită. Nu 
critica Ratiunii sau a lluminismului este problema, ci 
aversiunea fátisá a unora pentru orice fel de argumentare 
cu efect normativ dincolo de fruntariile înguste ale 
parohiei sau tribului. 

Vechea problemă a lui Socrate: cum poti fi virtuos 
dacă nu ştii ce este virtutea, cum poţi scrie poeme 
frumoase dacă nu ştii ce este frumosul - trebuie, cred, să 
comporte o soluţie, iar această soluţie mi se pare 
afirmativă: da, binele poate fi practicat, chiar ignorându-i 
esenţa, ori, mai mult, ignorând dacă asemenea esenţă 
există sau este posibilă. E poate melancolic faptul că 
Binele, ca dat imuabil, ca transcendentà, nu mai poate fi 
nici justificat satisfăcător, nici demonstrat cu convingere, 
nici măcar, probabil, postulat, fără riscul reintroducerii 
unei nedorite şi desuete autocratii esentialiste. Ceea ce 
rămâne însă uluitor, dar şi încurajator, este că atât de des 
el poate fi, totuşi, făcut. 

2. Cum comparăm? 

Absența unor criterii universal recunoscute, 
debilitatea fundamentărilor transcendente, iată, deci, ceea 
ce caracterizează modernitatea noastră târzie. Problema 
este, aşadar, cum reuşim totuşi să  ,functionàm" 
somnambulic într-un mod care, dacă nu este deloc perfect, 
nu este nici cel mai rău imaginabil? 

Orice demers practic de analiză, sinteză, de 


elaborare sau de critică a culturii şi a valorilor culturale de 
orice fel se întemeiază pe o comparație, pe o apreciere de 
valoare ce tinde să distribuie un „mai bun” şi „un mai 
putin bun". Or discrepanta dintre o practică ce 
funcţionează adesea satisfăcător, după părerea mea, chiar 
dacă nu lipsesc marile şi sumbrele excepţii, şi un fascicul 
de teorii justificative deficitare şi nesigure pare astăzi 
evidentă, cu riscul, menţionat mai sus, al treptatei 
decăderi a practicilor bune, ce se văd subminate de 
obiecţii aparent întemeiate. 

În absenţa criteriilor universale, principala critică 
adusă practicii comparatiei culturale este că ea introduce 
implicit criteriile comparatistului, atribuindu-le astfel 
acestora virtuţi universale, chipurile obiective, ce nu se 
justifică, de fapt, prin nimic. lată de ce „mai bun” ori „mai 
puţin bun” nu sunt în rebus, nu sunt - s-ar zice - inerente 
faptelor şi valorilor de comparat (această inerenta nici n-ar 
exista de altfel), ci ar aparţine unei impuneri exterioare, 
marcată de presupozitiile si de preconceptiile culturii cu 
care se identifică autorul comparatiei. Mai mult, prin 
intermediul unor institutii si al autoritátilor politice 
constituite, aceste presupozitii, aparent partizane, ar 
căpăta o legitimare irezistibilă. lată câteva exemple: 
istoricul american al religiilor, Jonathan Z. Smith, critică 
modul tradiţional în care au fost comparate creştinismul 
primitiv şi religiile misterelor de la sfârşitul Antichității. El 
arată că majoritatea savanților au fost, multă vreme, 
pătrunşi de o ideologie de tip protestant, ceea ce a tăcut ca 
relaţia dintre creştinismul primitiv şi religiile misterelor să 
fi fost falsificată de la bun început de polemica dintre 
protestantism şi catolicism (SMITH, 1990, 743) - Critica 
lui Smith mi se pare justificată istoric: hegemonia 
ideologiei de tip protestant asupra studiilor biblice de-a 
lungul a peste două sute de ani este evidentă. Şi totuşi, 
paradoxal, practic multe dintre rezultatele acestor istorici 
rămân valabile şi utilizabile, chiar dacă perfectibile, în 
pofida acestei ideologii, ce ar fi trebuit să le anuleze. Dacă 
nu ar fi aşa, chiar studiul lui Smith însuşi ar pfitea fi 


suspectat de un partizanat antiprotestant şi criticat ca 
atare. Totuşi, faptul că o practică somnambulicá a 
comparatiei funcţionează destul de bine, de parcă ar exista 
şi prejudecăţi favorabile, nu ne consoleaza de la sine. Am 
dori ca demersul comparativ sà functioneze mácar la fel si 
în stare de veghe, adică am voi să-i înţelegem 
fundamentul. 

Alt exemplu: în cartea sa dedicată confruntărilor 
culturale şi ideologice din timpul lui Ceauşescu, Katherine 
Verdery se simte obligată de standardele academice 
americane să adopte un ton şi o atitudine cât mai 
obiectiviste şi non-partizane (VERDERY, 1994). Cu toate 
acestea, se vede uşor că, în confruntarea descrisă dintre 
„protocronişti” şi „antiprotocronişti”, ea se situează de 
partea ultimilor, încălcând astfel, şi nici măcar doar 
„printre rânduri”. 

1 „The Protestant hegemony over the enterprise of 
comparing the religions of Late Antiquity and early 
Christianities has been an affair of mythic conception and 
ritual practice from the outset" (p. 143). 

Imperativele unei cercetàri non-angajate (VERDERY, 
1994, 15) - Totusi, autoarea se fereşte să adopte criterii de 
comparaţie transcendente, ,externe", cel puţin în chip 
explicit. De fapt, cum singură admite, ea preferă să adopte 
un set de valori declarat local, anume cel american, care 
dă prioritate pluralismului faţă de centralizare, evitând o 
viziune esentialista si globalizantă asupra Adevărului si 
Binelui (VERDERY, 1994, 13) %10. Este acest partizanat, nici 
măcar implicit, al comparatiei celor două curente culturale 
dăunător prezentării corecte a faptelor? Falsifică viziunea 
americană a autoarei realitatea românească? După 


9 „Am avut intenţia, la început, să prezint conflictele dintre 
intelectuali în România lui Ceausescu de pe o poziție complet neutră, 
re- zistîndputernicei tentaţii de a adopta valorile colaboratorilor mei 
celor mai apropiaţi, care aparțineau în special unei fracțiuni... Cu toate 
acestea și eu am căzut victimă presiunilor.“ 

10 „Decizînd de ce parte să mă situez, am ales să apăr nu «adevărul» 
sau «competenţa», ci mai curînd acele valori atît de americane care 
susţin o rezistenţă pluralistă la totalizarea vieţii sociale." 


părerea mea, nu; este însă dificil de înţeles motivul pentru 
care... 

...partizanatul antiprotocronist este mai îndreptățit, 
sau oferă o descriere mai adecvată realităţii decât ar fi 
făcut-o un partizanat de semn contrar, să zicem de tipul 
celui practicat de Ilie Bădescu (BĂDESCU, 1995). 

In orice caz, autoarea acestei foarte bune analize a 
spaţiului cultural românesc nu ne încredinţează secretul 
fundamentului teoretic al propriei sale reuşite. 

Comparatia capătă, desigur, un caracter dramatic 
atunci când ea se realizează înaintea unui tribunal. A 
judeca un om înseamnă a compara ceea ce ela făcut cu 
ceea ce ar fi trebuit să facă, în temeiul criteriilor oferite de 
lege. Dar ce se întâmplă atunci când aceste criterii devin 
neclare? Spre pildă, mulţi (şi nu neapărat aparţinând aşa- 
numitilor ,revizionisti") reproşează tribunalului de la 
Nürnberg partizanatul, faptul că a aplicat celor învinşi 
justiţia şi normele de drept ale învingătorilor. Conform 
propriilor lor legi, criminalii nazişti ar fi trebuit achitati. 
Ceva asemănător s-a întâmplat cu ocazia judecării lui Erich 
Honecker, fostul şef al fostei Republici Democrate 
Germane. A vocatii acestuia au susţinut la proces că fostul 
demnitar est-german nu poate fi judecat în temeiul legilor 
Republicii Federale, ci doar în cel al legilor RDG, un stat ce 
încetase să mai existe. 

De fapt, ceea ce se judeca în asemenea cazuri nu 
privea numai faptele unor persoane, ci un anumit sistem 
politic (nazist sau comunist), bazat pe un set specific de 
valori. Dar poate fi judecat un sistem în lumina normelor 
oferite de alt sistem? Au acestea din urmă forţa unor 
adevăruri translocate, non-partizane? Sau cumva chiar 
partizanatul acestor ultime norme este superior 
partizanatului acelor sisteme ce au fost judecate? în ce fel 
este cu putinţă o asemenea judecată în situaţia în care 
credinţa în Bine, Adevăr şi Dreptate nu-şi mai poate afla 
temeiuri filosofice sigure? 

Atunci când sunt comparate două mărimi, oricare 
dintre ele poate servi drept etalon (aşa cum se poate găsi 


şi o a treia care să îndeplinească acelaşi rol), iar rezultatul 
comparatiei şi al măsurătorii este identic în toate cazurile, 
fiind exprimat în numere echivalente. Dar se poate 
proceda analog şi în cazul unor sisteme de valori? S-ar 
părea că uneori este acceptabil să măsurăm unele sisteme 
cu ajutorul altora, dar ar fi repugnant ca aceasta să se 
întâmple întotdeauna şi, în oricare caz ne-am plasa, 
fundamentele teoretice ale unei asemenea practici nu sunt 
deloc evidente. 

Cu toate acestea si în pofida debilitátii teoriei 
comparatiei, nu ne indoim că şefii nazişti şi-au primit 
pedeapsa cuvenită, pedeapsă pe care, pe de altă parte, şi 
Honecker o merita. Nu ne îndoim, de asemenea, în 
particular, cá  „antiprotocronismul” românesc si nu 
curentul opus oferă mai curând temeiul unei bune 
descrieri a societății timpului, ori că, în istoria 
creştinismului primitiv, anumite predispozitii protestante 
nu au influenţat în chip negativ rezultatele cercetării. 

Problema este cá  preopinentii parohialismului, 
„protocroniştii” de toate nuanțele, cei care susţin fie cà 
niciun sistem de valori nu poate servi în judecarea altui 
sistem de valori, fie că, dacă unul dintre ele e utilizat drept 
etalon, nimic n-ar trebui să ne împiedice să utilizăm în 
acelaşi scop pe oricare altul, par, teoretic, cel puţin, dacă 
nu practic, să aibă dreptate. lar dacă admitem, împreună 
cu Raymond Boudon (ostil de altminteri parohialismului 
postmodern) (BOUDON, 1995), că judecata axiologică se 
bazează, în final, pe „raţiuni bune” ce pot fi aduse în 
sprijinul deciziei sale, trebuie să recunoaştem că oamenii 
aceştia au destule „raţiuni bune” în sprijinul opțiunii lor. 
Argumentele lor au aerul de a fi evidente, clare şi au 
avantajul bunului-simt. In lipsa unui tribunal transcendent 
recunoscut, trebuie suspendată orice judecată universală. 
Dar există în asemenea spuse şi o atracţie la care secolul 
nostru cedează cu uşurinţă. Căci ele măgulesc dorinţa 
periferiilor de a se afirma înaintea centrului şi, pe de altă 
parte, încurajează autoculpabilizarea acestuia din urmă. 
Au chiar şi un aer democratic, deoarece s-ar părea că se 


întemeiază pe pluralism şi pe deschidere multicultural. 

Or, această forţă teoretică a parohialismului are de 
ce să ne îngrijoreze: ea poate alunga şi exila, sub vacarmul 
vociferărilor sale, benefica practică somnambulică, dar mai 
ales o poate discredita. A constata că o asemenea practică 
există, fie şi în pofida teoriei, este, cum am mai spus, 
îmbucurător. A abandona însă practica fără a-i căuta, după 
puteri, o susţinere pe măsură ar însemna a ne declara 
învinşi înainte de luptă, a părăsi un aliat preţios, a asocia 
slăbiciunea, laşitatea şi descurajarea cu o întristătoare 
neatentie intelectuală. 

3. Turnirul credințelor 

Comparatia culturilor si a sistemelor de valori nu 
este deloc o născocire modernă. Deja la Herodot întâlnim o 
faimoasă comparație între monarhie,  oligarhie şi 
democraţie, prezentată sub forma unei dispute între trei 
nobili persani. La începuturile creştinismului, apologetii 
compară uneori noua religie cu păgânismul, servindu-se de 
cadrul oferit de dialog şi de controversă, aşa cum se 
întâmplă în Octavius al lui Minucius Felix. Mai târziu, la 
comparație culturală s-a recurs într-o manieră directă, 
non-fictivă, „sportivă”, dar şi riscantă: e vorba despre 
competiția intelectuală, desfăşurată înaintea regelui sau a 
episcopului între susținătorii unor religii diferite. În special 
în Evul Mediu timpuriu, încercările de convertire a evreilor 
la creştinism erau uneori precedate de aprige, când nu şi 
relativ elegante dispute teologice între rabini şi doctori ai 
Bisericii, aşa cum s-a întâmplat la Limoges în 1010, 
controversa fiind urmată de un mai puţin elegant decret de 
convertire forţată (EISENBERG, 1993, 190). Cât de mult 
răspândită era această practică, ne-o arată Andrei 
Oişteanu, care a recenzat peste 40 de asemenea 
„turniruri” ale diferitelor credinţe, desfăşurate pe un 
spaţiu geografic uriaş, din Japonia şi până în Islanda şi din 
vremea lui Ahab, regele Israelului, până la Vasile Lupu 
(OISTEANU, 1995). 

Ce putem spune despre mecanismul de atribuire a 
victoriei în asemenea „turnire ale credințelor”, victorie ce 


implica, desigur, de îndată, şi o judecată de valoare asupra 
sistemelor religioase aflate în discuţie? Pare limpede că 
declararea unuia dintre participanţii la „turnir” drept 
câştigător are ca fundament judecarea unui sistem de 
valori cu etalonul oferit de un alt sistem de valori, ceea ce 
conduce, aproape de regulă, la victoria sistemului-etalon. 
Dar, cum alegerea acestui sistem-etalon este arbitrară, 
ținând de natura religiei autorităţii de stat din tara 
respectivă, el fiind aşadar un „dat” exterior comparatiei 
propriu-zise, putem califica acest tip de comparaţie ca 
extrinsec. Sau, cel puţin, alegerea etalonului apare ca 
arbitrară, dacă ne plasăm în afara cercului cultural 
respectiv. Într-adevăr, înaintea unui rege creştin învinge, 
ca regulă generală, creştinismul, în timp ce înaintea unui 
prezumtiv rege evreu ar fi învins, cu siguranţă, iudaismul. 

Că lucrurile stau aşa se poate uşor vedea evocând 
tipul multor argumente şi „bunele raţiuni” aduse în luptă 
de cele două părţi: spre a demonstra că Mesia sosise deja, 
creştinii invocă forţa şi multitudinea regatelor creştine, 
contrastând aceste calităţi cu risipirea evreilor în întreaga 
lume, ce vietuiau mizerabil, lipsiţi de un stat propriu si 
pretutindeni persecutați. Dimpotrivă, pentru evrei 
spectacolul oferit de lumea creştină - războaie nesfârşite 
între regatele creştine, erezii, violenţe de tot felul - nu se 
potriveşte timpurilor postmesianice, fiind o dovadă că 
Mesia nu a venit încă (EISENBERG, 1993, 191). Desigur că 
în absenţa unui criteriu universal valabil, admis de ambele 
părţi, niciunul dintre aceste argumente nu poate fi declarat 
în absolut mai tare decât celălalt. Forţa (regatelor 
creştine) poate fi văzută, pe de-o parte, drept un semn de 
electie divină, dar, pe de altă parte, dezbinarea şi suferinţa 
aceloraşi regate pot fi interpretate la fel de bine ca semne 
ale mâniei divine. Care dintre aceste „bune raţiuni” va 
avea precădere depinde de o alegere prealabilă ce este 
dependentă de opţiunile arbitrului. Se vede bine că acesta 
nu poate fi considerat doar un arbitru; el este deopotrivă şi 
jucător, iar alegerea sa intervine, ca regulă generală, 
înaintea prezentării dovezilor. 


Aparent, dar numai aparent diferit de această 
schemă se arată a fi ,turnirul' pentru convertirea 
cneazului Kievului, Vladimir încă păgân, la care ar fi 
participat, in 922, un musulman, un catolic, un evreu si un 
bizantin ortodox (OISTEANU, 1995). Cneazul refuză 
islamismul pentru că interzice alcoolul, respinge 
catolicismul fiindcă recomandă postul, nu primeşte 
iudaismul fiindcă evreii nu mai domnesc peste Ierusalim, 
în schimb acceptă ortodoxia când solii săi trimişi la 
Constantinopol îi vorbesc despre splendoarea ceremoniilor 
de la Sfânta Sofia. Altfel spus, acest prinţ barbar adoptă 
religia care se asociază aparent cel mai bine cu înţelegerea 
şi sensibilitatea sa fruste. Şi aici, prin minare, decizia 
decurge din preferinţele, din opţiunile anterioare şi din 
prejudecățile arbitrului. 

Putem deduce de aici trăsăturile generale a ceea ce 
am numit „comparaţie extrinsecă”: criteriul de ierarhizare 
este exterior, arbitrar (ceea ce face ca odată cu 
schimbarea criteriului sa se schimbe şi ierarhia) 
Judecătorul nu e doar arbitru, ei şi, în mod necesar, 
jucător. Aceasta nu înseamnă că judecătorul va acorda 
neapărat şi întotdeauna victoria partidei căreia el îi 
aparţine explicit, formal, prin credinţă sau sistem de 
valori. E cu putinţă, fireşte, ca, printr-o inversiune dictată 
de cine ştie ce sentimente şi resentimente, el să inverseze 
judecata. S-ar putea, de exemplu, ca un episcop iudaizant 
în secret, un marrano, să-l declare victorios în „turnirul 
credințelor” pe evreu si nu pe creştin. Dar decizia 
paradoxală luată de astă dată nu este cu nimic mai puţin 
izvorâtă din opţiunea fundamentală, prealabilă, primară a 
judecătorului, chiar dacă aceasta nu este vizibilă. Orice s- 
ar întâmpla, aşadar, rezultatul comparatiei depinde 
nemijlocit de opţiunile filosofice şi etice primare, cele mai 
puternice ale arbitrului, la care el aderă în cea mai mare 
măsură şi cu cea mai mare forţă. 

In temeiul comparatiei extrinseci nu pot exista 
judecată şi ierarhizare impartiale, independente de 
arbitru. In acest caz, alternativa e următoarea: ori trebuie 


respinsă orice comparaţie între culturi, orice „turnir al 
credințelor”, rezervándu-se ierarhizarea numai pentru 
ceea ce se aflá in interiorul fiecárui sistem de valori si 
poate fi judecat in temeiul criteriilor interne; este exact 
ceea ce susţin, de obicei, relativiştii si deconstructionistii, 


partizanii „comunităţilor interpretative” sau ai 
nationalismelor drapate, postmodern, in 
,multiculturalism". 


Ori, altminteri, trebuie acceptat cà, etalonul sau 
criteriul de judecare fiind arbitrare, propuse din afará, nu 
existáà comparatie cu rezultat unic, constant, ci acesta 
poate varia în orice fel, in măsura în care instituţiile 
puterii, tradiţia locului ori alte circumstanţe dau prioritate 
unui criteriu sau altuia. Pe această concluzie se bazează, 
spre pildă, „revizioniştii” istoriei, care pretind că istoria 
„oficială”, fiind redactată la comanda socială a 
învingătorilor, poate fi oricând răsturnată şi rescrisă. 
Comparatia culturală extrinsecá - atunci când ea este 
comisă - rămâne, din acest punct de vedere, un act de 
autoritate: un anumit sistem dominant politic, militar, 
economic îşi impune de cele mai multe ori valorile proprii, 
insistând, poate fără temei, că acestea ar avea o justificare 
universală. Binecunoscutul principiu: învingătorii au 
întotdeauna dreptate este moffo-ul acestei comparații. 
Parohialismul cultural devine, atunci, urmarea firească a 
aplicării modelului comparatiei extrinseci. 

Dar tot de aici mai decurge o importantă consecinţă: 
dacă adepţii parohialismului cultural au dreptate, ei au 
neapărat dreptate numai între limitele modelului oferit de 
comparatia extrinsecá. Parohialismul rămâne invincibil 
teoretic atâta vreme cat formula „turnirului credințelor” 
prezentată mai sus este singura legitimată să ne modeleze 
felul de a gândi, în ansamblu, comparatiile culturale. 

Întrebarea care soseşte atunci imediat este dacă 
suntem, de fapt, obligaţi să ne menţinem numai între 
limitele comparatiei extrinseci, sau, altfel spus, dacă 
practica spontană a comparatiei culturale are întotdeauna, 
ca substrat formal, numai modelul „turnirului credințelor” 


pe care l-am ilustrat până în acest moment. 

4. Convertirea lui Bulan 

Putin după 950, Hasdai ibn Shaprut, medic de curte 
evreu si ministru al emirului Cordobei, Abd ei-Rahman al 

III-lea, iniţiază ceea ce se va numi cândva, de către 
eruditi, „corespondenţa khazara” (KOESTLER, 1976; 
DUNLOP, 1967). El trimite o scrisoare kaganului (regelui) 
khazarilor de pe Volga, Iosif, despre care auzise lucrul 
uimitor că domnea peste un popor ce se convertise la 
iudaism. Câţiva ani mai târziu, soseşte scrisoarea cu 
răspunsul lui Iosif. Hasdai află că, într-adevăr, acest neam 
turcie care erau khazarii se convertise la iudaism cam cu 
două sute de ani înainte de domnia lui Iosif, pe când era 
kagan strámosul său, Bulan. 

La prima vedere, convertirea acestuia, ce a urmat 
unui „lumir al credințelor”, seamănă întrucâtva cu cea a 
lui Vladimir. Ca şi în cazul cneazului rus, înaintea prinţului 
păgân sosesc reprezentanţii mai multor religii, în cazul 
kbazar, un musulman, un creştin şi un evreu. Asemănarea 
cu scenariul convertirii lui Vladimir încetează însă aici. În 
loc să-şi exprime mai direct sau mai ascuns preferinţele şi 
opţiunile personale preexistente şi să decidă în funcţie de 
ele, Bulan îl întreabă pe creştin care dintre celelalte două 
religii monoteiste i se pare mai aproape de Adevăr, fireşte, 
după a sa proprie. Creştinul se opreşte la iudaism, 
socotindu-l, din perspectiva lui, mai aproape de Adevăr 
decât islamismul. Kaganul procedează în acelaşi fel şi cu 
mahomedanul, care, de asemenea, atribuie iudaismului 
mai mult adevăr decât creştinismului. În acel moment, 
Bulan declară iudaismul învingător în competiţie, deoarece 
acesta beneficiază nu numai de propria sa , márturie", ci si 
de „mărturia” celorlalte două credinţe. 

Conversiunea lui Bulan este povestită cu unele detalii 
schimbate de o sursă arabă din secolul al XI-lea, Cartea 
regatelor şi a drumurilor a lui albekri (KOESTLER, 1976, 
74; DUNLOP, 1967, 97). Se spune aici că, înaintea 
kaganului, iudeul l-a întrebat pe creştin ce părere are 
despre Moise şi Thora. Acesta recunoaşte că Moise este un 


mare profet, iar Thora spune adevărul, dar susţine că 
lisus, fiul Mariei, este Cuvântul întrupat. La care iudeul 
declară: „Nu cunosc doctrina sa, în timp ce el o acceptă pe 
a mea". Deşi, din motive lesne de înţeles, cronica arabă 
scrie că musulmanul a fost ucis prin fraudă înainte de a 
putea să ajungă şi el înaintea kaganului, este clar că 
discuţia dintre el şi iudeu s-ar fi desfăşurat în acelaşi fel şi 
cu acelaşi rezultat precum cea dintre iudeu şi creştin. 
Fiindcă si pentru musulmani Moise si Thora sunt 
venerabili, dar Mahomed şi Coranul nu sunt venerabile 
pentru iudei. 

Să precizăm imediat că, pentru cercetarea în care ne- 
am lansat, este lipsit de importanţă să ştim dacă 
convertirea khazarilor la iudaism s-a petrecut într-adevăr 
în modul relatat. Nu istoricitatea evenimentului este ceea 
ce ne interesează aici, ci doar capacitatea povestirii de a 
infátisa un tip ideal şi totodată exemplar de comparaţie 
culturalá, diferit de cea extrinsecá. Istoria convertirii lui 
Bulan e luatá aici exclusiv ca ,un mit fondator" al unei 
comparatii, alta decát cea extrinsecá. 

Cát de diferit este acest tip de ,turnir al credintelor" 
de tipul uzual se vede imediat: dacá in relatarea din 
„corespondenţa khazará" Bulan este cel care pune 
intrebárile, in cronica arabá, in schimb, acelasi rol este 
implinit chiar de iudeu, fárá ca rezultatul confruntárii sá 
fie diferit. Cu condiţia ca dialogul să decurgă după aceeaşi 
schemă, oricine, aşadar, poate pune întrebările, indiferent 
de credinţa sa. Decizia nu mai este, prin urmare, arbitrară, 
în sensul că ea nu depinde de persoana şi opiniile unui 
arbitru. Dar, dacă nu este arbitrară, înseamnă că ea nu-şi 
află criteriul în opţiunea judecătorului. Nu acesta impune 
victoria, ci jucătorii înşişi, dialogând, ajung singuri la o 
concluzie pe care fie unul dintre ei, fie altcineva o 
formulează. De fapt, concluzia exista deja, în implicitul 
relaţiilor dintre cele trei religii sau cele trei cărţi sacre, iar 
dialogul nu a făcut decât s-o expliciteze. Decizia apare, 
aşadar, din interiorul cercului jucătorilor şi nu din 
exteriorul lor iar comparatia poate fi numită, de aceea, 


intrinsecă. 

Este fundamentală de notat diferenţa dintre felul 
cum se realizează comparatia extrinsecă şi felul în care se 
realizează comparatia intrinsecă: în primul caz avem, în 
principiu, de a face cu o succesiune de discursuri ale 
protagoniştilor, care, răspunzând sau nu fiecare unor 
întrebări ale arbitrului, îşi elogiază propria religie şi o 
critică pe cea a adversarilor. Joacă aici un rol important 
tipul argumentelor, logica demonstraţiei, calitatea 
expunerii etc., mai puţin pentru a determina cu adevărat 
decizia, care, aşa cum spuneam, este luată în prealabil, cât 
pentru a o legitima în ochii publicului actual sau potenţial. 
Spre exemplu, înaintea lui Vladimir, preotul ortodox şi-a 
început discursul printr-o respingere violentă a celorlalte 
religii. Discursul acesta este aşadar pur esențialist, 
deoarece el introduce, ca temei al comparatiei, o esenţă 
exterioară substanţei concretului. 

Dincolo, în cazul comparatiei intrinseci, nu întâlnim 
discursuri, ci un dialog, a cărui miză nu este elogiul şi 
critica unor idei şi convingeri, însoţite de argumentatia 
respectivă, ci doar stabilirea unei relații de ordine, în fapt 
explicitarea, punerea ei în lumină. Important nu este aici 
de ce se susţine că, să spunem, creştinismul e mai bun sau 
mai adevărat decât iudaismul sau decât Islamul (adică 
ceea ce rezultă din criteriile de comparaţie extrinsecă), ci 
contează doar care dintre religii este declarată de către 
mai multi oameni „mai bună”. Iată de ce este indiferentă 
motivaţia particulară atribuită eventual acestei relaţii de 
ordine, lucru confirmat şi de existenţa celor două versiuni 
ale turnirului lui Bulan. Esentialà este aici doar ordinea 
prezentă pe lista de preferinţe a participanţilor. 

Avem de-a face, prin urmare, cu o decizie 
intersubiectiva si nu cu una individuală. Fiind 
independentă atât de persoana şi de poziţia arbitrului, cât 
şi de felul în care relaţia de ordine propusă este motivată 
de către participând, s-ar părea că decizia spune ceva 
efectiv numai despre natura relațiilor sistemelor de valori 
care intră în joc. Pe de altă parte, fiind vorba despre un 


dialog, şi nu despre o suită de monologuri, am putea 
susţine cu temei că tipul de comparaţie intrinsecă permite 
participanţilor să se afirme ca persoane, să se ia unii pe 
alţii în serios în această calitate. 

Mai există însă o deosebire între cele două tipuri de 
comparaţie culturală, ce ni se pare extrem de interesantă. 
Pentru a o percepe, să detaliem mecanismul de decizie al 
comparatiei intrinseci. 

Este lesne de observat că acest mecanism acţionează 
în două etape; în decursul celei dintâi, să presupunem că 
cei trei protagonişti, reprezentanţii a trei religii şi trei cărţi 
sacre, sunt întrebaţi pe rând care dintre cele trei este 
religia pe care o preţuiesc ce/ mai mult, sau o consideră 
cea mai adevărată. Este limpede că fiecare va numi, în 
această calitate, propria sa religie. Vom acorda câte două 
puncte fiecăruia şi vom constata că ei se află la egalitate, 
situaţia fiind, deocamdată, indecidabilă. 

Urmează etapa a doua: de data aceasta, competitorii 
nu vor mai fi întrebaţi care este religia apreciată cel mai 
mult, ci care este aceea apreciată ca venind pe locul doi, 
reprezentând, aşadar, un „second choice”, un bine de 
gradul doi, un adevăr secund etc. Ştim ce se întâmplă: atât 
creştinul, cât şi musulmanul aleg, drept opțiune secundă, 
iudaismul său, mai exact, Vechiul Testament, pe care ambii 
îl rânduiesc printre cărţile sacre, în timp ce iudeul pur şi 
simplu nu are opţiune secundă distinctă (la el opţiunea 
primă şi opţiunea secundă coincid, deoarece iudeii nu 
acordă un caracter sacru, fie şi de gradul doi, nici Noului 
Testament, nici Coranului, şi îi consideră pe lisus şi 
Mahomet impostori, pe câtă vreme atât creştinii, cât şi 
mahomedanii acordă venerație lui Moise şi profeților 
biblici). Or, dacă pentru cea de-a doua opţiune adăugăm 
numai un singur punct, observăm că iudaismul va însuma 
în final 4 puncte (două de la iudeu şi câte unul de la creştin 
şi de la mahomedan), în timp ce celelalte două religii vor 
rămâne numai cu câte 2 puncte. 

Am putea generaliza situaţia chiar şi pentru cazul în 
care, să zicem, nu există, la niciun participant la întrecere, 


coincidenţă între opțiunea întâi şi opțiunea secundă; de 
exemplu, să presupunem că iudeul ar opta, în primă 
opţiune, pentru Talmud, şi nu pentru Vechiul Testament, în 
acest caz, Talmudul, la fel ca şi Coranul şi Noul Testament, 
ar primi câte 2 puncte. Numai că, o dată depăşită prima 
opţiune, la a doua opţiune toţi trei participanţii ar 
desemna, evident, Vechiul Testament, care ar primi astfel 3 
puncte, întrecând chiar şi aşa în apreciere pe oricare 
dintre celelalte trei cărţi. (Practic, în această ultimă 
situaţie, kaganul ar fi trebuit să se convertească nu la 
iudaismul ortodox, ci la „karaism”, un iudaism arhaic si 
fundamentalist care respingea „Legea Orală” - Talmudul - 
şi accepta numai „Legea Scrisă” - Vechiul Testament. Unii 
istorici cred că rolul jucat de karaism în regatul khazar a 
fost mare, dacă nu dominant.) 

Se înţelege astfel că ceea ce produce în fapt 
diferenţa, ceea ce asigură decidabilitatea, introducând 
precedenta Vechiului Testament in turnirul lui Bulan, este 
tocmai opțiunea secundă, adică ceea ce este ales de o bună 
majoritate ca venind pe locul doi în valoare şi calitate. 
Comparatia extrinsecá se baza, în fapt, pe prima alegere; 
arbitrul, judecătorul decideau în funcţie de ceea ce iubeau 
ei cel mai mult, doreau cel mai mult, aşteptau cel mai 
mult. 

Comparatia intrinsecă valorizează, dimpotrivă, cea 
de-adouă alegere. Important în cazul ei devine secundarul, 
ceea ce oamenii doresc, iubesc, preferă numai în al doilea 
rând, atunci când, dintr-un motiv sau altul, dorinţa lor cea 
mai puternică ajunge să fie îngrădită. Or, în timp ce prima 
opţiune este foarte personalizată, idiosincratică uneori, 
partizană de obicei, radicală, opţiunea secundă pare a fi 
mai puţin personalizată, mult mai puţin localizată şi 
specifică. Ceea ce dorim cel mai mult ne individualizează şi 
ne separă nu o dată; ceea ce dorim numai în al doilea rând 
ne asociază şi ne alătură. De aceea, a doua opţiune este 
mai putin imperativa, cât-şi mai puţin spontană. 
Presupunând un consimtamant mai putin gálágios, dar mai 
general, ea fluctuează cu o amplitudine mai mică şi mai 


rar, astfel încât există un număr mult mai mic de opțiuni 
secundare decât de prime opțiuni. 

Merită notat că această ultimă propoziţie este 
adevărată numai atunci când în alegere intervine şi un 
calcul raţional. De exemplu, dacă mai mulţi oameni sunt 
întrebaţi asupra preferințelor lor coloristice, este probabil 
că vom obţine răspunsuri tot la fel de diverse la nivelul 
celei de-a doua opţiuni, ca şi la nivelul primei opţiuni. In 
schimb, dacă mai multor adolescenţi li se va cere să 
formuleze opţiuni privitoare la viitoarea lor profesie, este 
probabil că opţiunile lor secunde vor fi cu mult mai limitate 
decât primele lor opţiuni. Prima opţiune, în acest caz, este 
de multe ori un vis, în timp ce cea de-a doua ţine seama de 
anumite constrângeri materiale, sociale şi personale, 
realizând o negociere între acestea şi dorinţa pură. 

Ca urmare, o asemenea decizie bazată pe opţiuni 
secunde va avea mai multă durabilitate, va oferi mai puţină 
fluiditate, rezistând mai solid înaintea umorilor gustului, 
chiar dacă se va impune mai anevoie şi cu ezitări. De 
asemenea, ea este în general mai uşor de legitimat cu 
argumente acceptabile de un număr mai mare de oameni. 
Iată principiul care face posibilă comparatia intrinsecă. 

Dar ce se obţine, totuşi, în urma acestui tip de 
decizie, luată după două „tururi de scrutin”? Comunică 
rezultatul obţinut, spre exemplu, o veritabilă superioritate 
a unuia dintre aceste sisteme? Nu: spre deosebire de 
comparatia extrinsecă, ce proclamă o superioritate netă şi 
clară (deşi subiectivă) a unui sistem de valori asupra altuia 
sau altora, confectionand în final o ierarhie cu mai multe 
trepte, comparatia intrinsecă este mult mai modestă. Cel 
mult, ea comunică ceea ce as numi o anumită precedenta. 
De aceea, convertindu-se la iudaism, Bulan s-a pripit 
probabil întrucâtva: din înfruntarea celor trei religii a 
reieşit de fapt nu necesitatea unei convertiri (ceea ce 
implică doar opţiunea primă), cât faptul cá nu poti 
respinge radical Vechiul Testament şi iudaismul, fără ca 
prin aceasta să pui în discuţie Noul Testament şi Coranul 
(procedând invers, nu se întâmplă, fireşte, acelaşi lucru). 


În al doilea rând, comparatia intrinsecă nu ne spune 
nimic despre relaţia dintre celelalte două religii - 
islamismul şi creştinismul - ea neputând să stabilească 
între acestea nici măcar o relaţie de precedentà. Prin 
urmare, comparatia intrinsecă nu poate produce o ierarhie 
cu mai multe trepte. De fapt, ea oferă nu o ierarhie, ci o 
relație orientată. Comparatia extrinsecà este o comparaţie 
„tare”, dar dependentă de criteriile arbitrului, comparatia 
intrinsecă este „slabă”, independentă însă de vreun 
arbitru. Prima poate conduce la rezultate spectaculoase, la 
ierarhii complexe, dar instabile, cea de-a doua pare să 
poată compensa relativa modestie a rezultatelor printr-o 
anumită stabilitate şi raționalitate. 

Din acest punct de vedere, trebuie observat că 
tocmai faptul că Vechiul Testament constituie opţiunea 
secundă a creştinilor, şi aceasta cu atât mai constant şi mai 
temeinic cu cât ei îşi iau religia proprie mai în serios, 
trebuie să fi contat mult în relativa toleranţă cu care au 
fost trataţi evreii în Evul Mediu de către, nu întâmplător, o 
însemnată parte a ierarhiei ecleziastice (cu excepţia celei 
spaniole). 

De exemplu, marile persecuții, uciderile şi jafurile pe 
care le-au avut de îndurat evreii mai ales în timpul 
Cruciadelor s-au datorat de obicei fie nobililor, fie mai ales 
gloatelor fanatizate. A rămas faimos cazul episcopului Ioan 
de Speier care, în timpul Cruciadei I, nu numai cá i-a 
apărat pe evrei, dar a pus să fie aspru pedepsiţi 
persecutorii lor (EISENBERG, 1993, 203). În timpul 
Cruciadei a Il-a, Sf. Bernard de Clairvaux a intervenit 
personal pentru a-l opri pe fanaticul monah Radulf, ce 
îndemna masele să ucidă evrei. lar mai târziu, în secolul al 
XIII-lea, Papa Inocenţiu al IV-lea denunţă acuzaţiile de 
omor ritual aduse evreilor (EISENBERG, 1993, 210 - 213). 
De fapt, Biserica, care altminteri nu-i iubea catusi de putin 
pe evrei, ştia totuşi foarte bine că anihilarea evreilor, adică 
a celor a căror opțiune primă este Vechiul Testament, ar fi 
afectat grav chiar temeiurile creştinismului pentru care 
Vechiul Testament rămâne încă opțiunea secundă. Sau, 


altfel spus, de vreme ce în interiorul fiecărui creştin există 
în subsidiar un iudeu, a-l distruge (prin ucidere sau 
convertire forţată) pe iudeul din afară înseamnă a-l nimici 
şi pe „iudeul dinăuntru”, ceea ce conduce la o sinucidere 
teologică. 

lată de ce anti-iudaismul tradiţional consimte la 
persecuție, dar nu la exterminare, şi tinde să considere 
convertirea voluntară la creştinism drept o soluţie optimă. 
Numai o biserică sau un creştinism denaturat şi păgânizat 
vor recurge, în secolul XX, la veritabilul antisemitism. 
„Soluţia finală” nu va fi de conceput decât într-o epocă şi o 
societate profund decreştinate în interiorul lor şi profund 
devotate unui Stat devenit atotputernic ce-şi anexase 
Bisericile, deja erodate de o gnoză sui generis. Nu este o 
întâmplare, de aceea, că un gânditor autentic creştin ca 
Berdiaev poate scrie: 

Este cu adevărat uimitoare | superticialitatea 
creştinilor care consideră posibil ca ei să fie antisemiti. 
Prin izvoarele lui umane, creştinismul este o religie de tip 
evreiesc, cu alte cuvinte de tip mesianic-profetic... Ar 
trebui recunoscut ca deosebit de semnificativ faptul că 
antisemitismul germanic se transformă în anticreştinism 
(BERDIAEV, 1992). 

Suntem, ca regulă generală, tentaţi să acordăm toată 
biruinţa celui dintâi, ocupantului locului unu în orice 
competiţie. Cel care stă în faţă îi lipseşte de glorie şi îi 
alungă adesea în obscuritate pe toţi ceilalţi. Vocabule 
precum  ,principe" (princeps), ,Fürst',  „preşedinte” 
(praesidens), ,sef* (chef) atestá, etimologic, reprezentarea 
comuná polii vit cáreia primul are intreaga autoritate si 
putere. Din această perspectivă, al doilea rămâne doar un 
locţiitor a cărui singură şansă este să-l detroneze pe 
primul, luându-i, dacă poate, locul şi utilizând în acest scop 
fie forţa, fie servindu-se de înşelăciune, precum lacob 
împotriva lui Esau. Dar, în acest fel, secundul, la rândul lui, 
devine primul şi este ameninţat de răscoala unui nou 
locţiitor. Victoria primului este, incontestabil, reală şi 
adesea impozantă. Dar ea rămâne fragilă, contestată mai 


întotdeauna cu vehementa, locală. 

Or, natura comparatiei intrinseci sugerează că există 
şi o altfel de biruintá, mai ascunsă, mai obscură, greu de 
perceput uneori, confundabilă cu înfrângerea, parţială 
adesea, ilar întotdeauna durabilă, translocate, 
intersubiectivă, mai stabilă, greu de anulat în timp. În 
acest caz, tocmai cel de-al doilea sosit şi nu întâiul câştigă, 
subsidiarul latent şi mai fragil are prioritate asupra 
dominatorului aparent: opţiunea secundară şi nu cea 
primară obţine, mai greu şi mult mai târziu, ce-i drept, 
diferenţa hotărâtoare. 

Aceste pagini vor să arate cât de mult, de fapt, 
depind existenţa şi practicile noastre bune de un principiu, 
aparent paradoxal, pe care îl putem formula şi astfel: a/ 
doilea sosit, secundul, e câştigătorul. 

III. Referinta 

1. „Bazarul de oranduiri”. 

Fără s-o ştie, regele khazar a ilustrat printr-o formulă 
dialogică pregnantă o procedură comparativă ce ne pare 
extrem de răspândită, de importantă, fie şi acoperită de 
tăcerea implicitului. Probabil că, dacă lumea este ceva mai 
puţin haotică în fapt decât ne-o reclamă diverse teorii 
catastrofice, dacă persistă totuşi printre noi o anumită 
ordine practică, fie şi firavă, aceasta se datorează şi 
recursului implicit la diferite forme tacite, implicite, de 
„turnir al lui Bulan”. Ne revine să încercăm să le 
explicităm. 

Să presupunem, aşadar că, nemulţumit de 
confruntarea ideologiilor şi a sistemelor politice, 
neputându-se decide care dintre acestea merită mai mult 
respect şi care trebuie aleasă ori, respectiv, ales pentru o 
bună guvernare, kaganul (un kagan poate modernizat) s-ar 
decide sa invite pe câţiva dintre reprezentanţii 
principalelor ideologii, spre a-i solicita să se întreacă. Că 
monahul iudeo-turc, oricât de barbar ar fi rămas şi 
neştiutor al subtilităţilor civilizaţiilor avansate, era 
îndreptăţit să repete şi sub aspect politic experienţa sa 
confesională, se vede de îndată: comparatia între diferite 


forme de guvernare, de fapt între diferitele ideologii pe 
care guvernările se întemeiază, s-a făcut, la modul teoretic 
şi explicit, de regulă în maniera extrinsecă. După 
inaugurarea procedurii tradiţionale schitate de Herodot la 
care m-am referit (şi pe care a reluat-o la noi într-o 
manieră parodică Budai-Deleanu in Tiganiada), Platon 
consacră comparatia extrinsecá a sistemelor politice în 
Republica. lerarhizând, în Cărţile VIII şi IX ale dialogului, 
în această ordine: timarhia, oligarhia, democrația si 
tirania, Platon foloseşte drept criteriu şi drept canon 
constituţia statului său perfect, ideal, pe care tocmai o 
descrisese: 

..dupá ce ai infatisat orânduiala cetăţii [ideale], ai 
afirmat că cetatea astfel înfăţişată e bună... Cât despre 
celelalte cetăţi, pe acelea le-ai declarat pline de cusururi, 
dacă aceasta este aşa cum trebuie |subi. A.C.] (PLATON, 
Rep, 455 a). 

Altfel spus, utopia administrează judecarea formelor 
de guvernare reale, consacrându-le drept corupte în 
diferite grade. Doar că o idee, o formă socio-politică, este 
proclamată drept utopică, adică de nicăieri, numai de către 
cei ce nu cred în ea, după cum observase Karl Mannheim; 
pentru ceilalţi, pentru susţinătorii ei, fie ei marxisti, 
trotkisti, maoisti, fascişti, integrişti etc., adică pentru cei 
ce cred, ea este consacrată ca ştiinţă, adevăr, realism pur 
(MANNHEIM, 203). A compara în acest mod societăţile nu 
este altceva, aşadar, decât un acte de foi, o investiţie 
iraţională, o opţiune de tip religios, deşi nedeclarată 
adesea ca atare. 

Bineînţeles că, pentru comparaţie, se pot utiliza şi 
criterii mai pragmatice: venitul pe cap de locuitor, felul în 
care se  repartizeazá  avutia socială, stabilitatea 
instituţională, gradul de responsabilitate a conducătorilor, 
iar ştiinţele politice moderne au găsit mijloace de 
cuantificare a majorităţii unor asemenea criterii. Să nu ne 
lăsăm însă inselati de aparenţa de obiectivitate conferită 
de cifre. La baza lor se află întotdeauna criterii valorice 
exterioare asupra cărora trebuie, în prealabil, căzut de 


acord. 

Confruntaţi, aşadar, cu blocajul verosimil al 
comparatiei extrinseci, să încercăm compararea intrinsecă 
a sistemelor politice şi de guvernare. îi vom invita înaintea 
unui kagan fictiv pe reprezentanţii acestor sisteme, 
modernizându-le astfel, eventual, întrucâtva denumirea 
(dacă nu şi conţinutul). Să admitem, aşadar, de exemplu, 
că un fascist, un comunist şi un partizan al democrației 
liberale se strâng laolaltă, încercând să afle care dintre 
sisteme are, dacă nu o superioritate faţă de celelalte, 
măcar o anumită precedentà. Problema este atunci ce 
întrebare discriminantă ar trebui să le fie pusă? 

Ştim deja că nu trebuie puse întrebări de tip 
substantialist, cá nu trebuie să cerem explicaţii si 
justificări, ci simple evaluări. Pentru a evita tocmai ca 
metafizica justificarilor să invadeze şi să invalideze 
evaluarea, propun să-i întrebăm pe diferiţii adepti ai 
sistemelor politice în ce sistem politic preferă ei să 
trăiască. Fireşte, la „primul tur de scrutin”, fiecare va opta 
pentru propriul său sistem. Dar ce se va întâmpla dacă, 
opţiunea primă fiind dintr-un motiv sau altul blocată, li se 
va solicita formularea celei de-a doua opţiuni? 

Există un răspuns foarte vechi, dar mereu reluat, şi 
nu atât în chip declarativ, cât practic, la această întrebare. 
îl întâlnim, în mod exemplar, tot la Platon, care recurge 
tacit la o comparaţie intrinsecă. Răspunsul său este cu atât 
mai semnificativ şi mai valabil cu cât, ideologic vorbind, 
opţiunea primă a filosofului (între sistemele reale) era 
fermă si era deja luată: o forma de aristocrație, daca nu 
Chiar un stat totalitar, cum susţine Popper. Aşadar, 
referindu-se, în Republica, la democraţie, el spune: „E clar 
că fiecare îşi va orândui propriul fel de viaţă, acela care i- 
ar fi pe plac”. Şi apoi adaugă: 

Din pricina tolerantei ei [a democraţiei], există acolo 
toate felurile de orânduiri şi cel care vrea să proiecteze o 
cetate... are posibilitatea să aleagă felul de cetate care îi 
este pe plac, ca şi când, ajungând la un bazar de regimuri 
politice şi alegând, el ar putea astfel plánui cetatea sa 


(PLATON, Rep, 557 d). 

Prin urmare, susţine Platon, când cineva nu poate 
trăi în orânduirea politică favorită - fie ea tiranie, 
oligarhie, (noi am spune, printr-o licenţă) fe comunism, fie 
fascism etc. - îi rămâne să trăiască în democraţie, unde, la 
nevoie, el poate afla sau reconstrui, în mic, guvernarea 
respectivă preferată. Democratul este singurul care nu are 
alt regim decât cel liberal unde să poată trăi fără 
primejdie. Pentru el, cea de-a doua opţiune coincide cu 
prima. 

Expresia „bazar de orânduiri” (pantopolion ton 
politeiori) este, fireşte, derogativă, dar, nu mai puţin, ea 
exprimă un adevăr fundamental: democrația poate 
accepta, între limitele ei constituționale, „rezervații sau 
„interpretări mai mult sau mai putin non-democratice. 
Spun, cu aceasta, că legile şi regulile după care se 
conduce democraţia pot fi adoptate de persoane sau 
grupuri antidemocratice sau nedemocratice, ce le vor 
folosi în propriile lor interese. Acestea pot în mod legal 
alcătui asociaţii legale, pot vota, trimite deputaţi în 
parlamente, pot edita publicaţii etc. Lucrul nu este posibil 
în alte sisteme: un stat fascist îi va persecuta şi interzice 
pe comunişti, un stat comunist, pe fascişti şi ambele - pe 
democrați. Aceasta confirmă că, pentru democrați, nu 
există o a doua opţiune distinctă de prima. 

S-ar putea replica, eventual, că există partizani ai 
unor regimuri antidemocratice care detestă în asemenea 
măsură democraţia sau care îşi iubesc atât de mult patria, 
încât ei preferă să moară în ţara lor, precum Socrate în 
închisoare, decât să emigreze şi că, în consecinţă, nici 
aceşti oameni nu ar avea o opţiune secundă democratică. 
Raționamentul acesta e fals în măsura - în care oamenii 
respectivi sunt efectiv solicitati să-şi exprime preferințele 
şi să aleagă un regim politic dintre mai multe posibile. 
Căci a exprima o preferinţă sau a face o alegere politică 
presupune că persoana în cauză a avut deja libertatea 
deopotrivă interioară xi exterioară de a decide. O dispută 
şi un dialog de tipul celui relatat de istoria lui Bulan 


sugerează existența măcar a unei situații proto- 
democratice, acceptată tacit, de vreme ce adversarii se 
supun scenariului disputei. Dovada că există o listă de 
preferinţe, unde democraţia stă în poziţia a doua, e dată 
oricând cineva îşi permite ca, în urma unui proces 
deliberativ sau a unui dialog, să-şi exprime deschis xi liber 
preferința fie şi pentru o tiranie. 

Faptul că democraţia reprezintă opţiunea secundă 
pentru adepţii unor regimuri politice diferite de cel 
democratic e admis de Platon şi în Politicul (PLATON, Pol, 
il) 2 b-303 b). Aici, Platon face o analiza a sistemelor 
politice bazată pe două criterii: primul se referă la 
numărul celor care conduc şi, astfel, de aici provin cele 
trei orânduiri fundamentale: cea în care conduce unul 
singur - monarhia, cea în care conduce un număr limitat - 
oligarhia, şi cea în care conduce mulţimea, poporul. Acum 
intervine al doilea criteriu, stabilind că fiecare dintre 
aceste orânduiri se poate prezenta sub două aspecte, 
ţinând seama de posibilitatea ca regimul să funcţioneze 
potrivit unor legi (kata nomous), sau fără să ţină seama de 
legi (paranomos). Evident că regimurile „legale” sunt, în 
principiu, superioare celor „ilegale” (sau ilegitime), dar 
felul cum se ierarhizează toate cele şase forme este plin de 
interes: monarhia „legală” este cel mai bun regim dintre 
toate şi el întruchipează de fapt statul perfect descris şi în 
Republica. Dimpotrivă, monarhia „ilegală”, care nu este 
altceva decât o tiranie, se arată a li, dintre toate, regimul 
cel mai rău. Guvernarea celor puţini, când e legală, 
formează ceea ce Platon numeşte ,aristocratie" şi ocupă 
poziţia a doua in bine, dar, cand este ilegală”, se cheamă 
„oligarhie” şi ocupă poziţia secundă in rău. Cum se poate 
uşor bănui, democraţia ocupă poziţia centrală sub ambele 
ei forme. Ea este, spune Platon. 

...dintre toate orânduirile legale cea mai rea şi dintre 
toate orânduirile ilegale cea mai bună. lar atunci când 
toate regimurile sunt nelegiuite, e preferabil să trăieşti în 
democraţie (nika zen), dar când ele sunt bine conduse, cel 
mai putin trebuie trăit acolo. 


Altfel spus, atunci când, din pricina degenerării şi a 
corupţiei (ceea ce se întâmplă aproape întotdeauna), 
opţiunea primară pentru formele de guvernământ 
aristocratice nu este acceptabilă, sau când, dintr-un motiv 
sau un altul, partizanul unui regim non-democratic este 
silit de regimul respectiv să se exileze, democraţia, ca loc 
de azil, devine obiectul celei de-a doua opţiuni. Exemplele 
moderne abundă, de la Lenin care şi-a găsit refugiul în 
Elveţia şi până la ayatolahul Khomeini, care, după mulţi 
ani de exil în Franţa, s-a reîntors în Iran, unde a edificat un 
regim profund antidemocratic şi antioccidental. 

Consecința imediată a celor spuse mai sus este că, 
dacă îi înlocuim pe adepţii religiilor (sau ai cărţilor sfinte 
respective) prin partizanii ideologiilor esenţiale sau ai 
sistemelor respective de guvernare, obţinem o 
discriminare între ele din nou pe seama celei de-a doua 
opțiuni, de data aceasta democraţia câştigând precedenta 
pe care o primise anterior, în baza celeilalte comparații, 
Vechiul Testament. 

Dar, s-ar părea, tot o consecinţă a acestei înlocuiri ar 
fi şi plasarea, să zicem, a comunismului, respectiv, a 
creştinismului, în aceeaşi rubrică dezavantajoasă, ceea ce, 
fireşte, fie şi datorită, simplei alăturări a acestora, ar putea 
stârni vehemente proteste. Protestele sunt, într-adevăr, 
întemeiate, iar eroarea pe care am fi putut-o comite astfel 
ne arată bine particularitátile comparatiei intrinseci şi 
marea ei deosebire de cea extrinsecă. 

Într-adevăr, noi suntem obişnuiţi să rationám în felul 
următor: de vreme ce, să spunem, elementul a şi elementul 
ci se află pe o poziţie similară într-un tabel tip, şi deoarece 
apreciem pe a ca fiind „rău”, „negativ” etc., vom tinde să 
trecem evaluarea negativă şi asupra lui a. Procedura 
tranzitivitátii este însă ilegitimă din punctul de vedere al 
comparatiei intrinseci. Aceasta stabileşte strict o relație 
orientată între anumite elemente. Am putea, eventual, cel 
mult declara că-a este „mai rău” decât un anume element 
b, care obținuse anterior cea de-a doua opţiune si cá, în 
baza unei alte opţiuni secunde, ci este „mai rău” decât 


corespondentul său f. Or, a fi „mai rau” nu înseamnă deloc 
a fi ,ráu'. Intru sfinţenie, sfântul este fireşte „mai rău” 
decât Dumnezeu, dar altminteri sfântul e ,bun" si nu 
,ráu". La Ici, aurul este mai ieftin decât platina, dar aurul 
rămâne un metal nobil şi scump. De aceea, noi putem 
oricând declara fascismul şi comunismul „rele” în absolut, 
printr-o judecată de primă opţiune. In baza celei de-a doua 
opţiuni însă, le putem numi doar „mai puţin de preferat” 
decât democraţia, iar aceasta deocamdată pur şi simplu 
fiindcă, trăind într-o democraţie, se poate construi „o 
insulă” comunistă sau fascistă (partide, de exemplu), în 
timp ce a trăi liber într-o dictatură este cu neputinţă. 
Aşadar, nu suntem indreptatiti să utilizăm pentru niciuna 
dintre entităţile ideologice pozitivul sau superlativul, ci 
trebuie să ne limităm la comparativ. De asemenea, chiar 
dacă în temeiul primei opţiuni avem toată libertatea să 
apreciem Noul Testament ca „foarte bun”, înaintea 
kaganului acesta se va infatisa ca „preferabil în măsură 
mai mică” decât Vechiul Testament. 

De fapt, când comparăm în mod extrinsec, evaluăm 
mai întâi lucrurile, declarándu-le ,bune" si ,rele" în 
temeiul criteriilor exterioare propuse, şi numai apoi le 
alaturam mental si le supunem astfel comparatiei, 
obţinând o relaţie şi o ierarhie între ele. Dimpotrivă, când 
comparam intrinsec, noi nu evaluăm în prealabil 
elementele culturale, ci observăm cum interacționează ele 
efectiv, practic, căutând doar să descoperim şi să 
explicităm relația orientată existentă spontan, relaţie care 
însă nu ne poate câtuşi de puţin nici striga şi nici sopti 
ceva despre natura şi preţul lucrurilor în sine. 

Comparatia extrinsecà este, aşadar, cu mult mai 
liberă: în temeiul său, orice entităţi culturale pot fi 
comparate între ele cu egal de multă sau de puţină 
indreptatire metodologica, spre exemplu, Vechiul 
Testament şi Vedele, Confucius şi Platon, 
fundamentalismul islamic şi nazismul etc. Dimpotrivă, 
comparatia intrinsecă presupune neapărat contiguitatea, 
raportul etectiv, practic al elementelor de comparat, dar şi 


alte relaţii mai complicate la care mă voi referi. Aceste 
elemente sunt comparabile numai în măsura în care ele se 
asociază, intră în relaţie realiter. Ea nu are sens decât 
pentru elementele culturale cu contacte multiple şi 
profunde, contacte reale şi nu imaginare, ipotetice; uneori, 
chiar dacă nu în mod necesar, pentru elemente între care 
există o relaţie genetică. Comparatia intrinsecă este, în 
mod fundamental, intranzitivă, în sensul că relaţia obţinută 
într-un caz are o valoare pur relativă şi locală, neputând fi 
extrapolată. De aici, o anumită greutate în a construi 
modele generale ale comparatiei intrinseci. Ea se poate 
mult mai bine şi mai adecvat descrie printr-o cazuistică. 
Presupunând, deci, numeroase limitări, comparatia 
intrinsecă este, cum am mai spus, slabă, singurul ei 
avantaj, dar care îi compensează, cred, defectele, fiind 
autonomia ei faţă de criterii exterioare, caracterul ei non- 
arbitrar şi intersubiectiv, remarcabila sa stabilitate. 

2. Absența metafizicii 

Bazată fiind pe comparatia intrinsecă, esenţială 
devine, de aceea, non-dependenta poziţiei ocupate de 
sistemul democratic fata de un scenariu metafizic, oricare 
ar fi el; ea depinde numai de scenariul dialogic al 
„turnirului khazar”. Mă apropii, în acest punct, de John 
Rawls, care a încercat să fundamenteze „dreptul” într-un 
sistem democratic, nu pe o concepţie metafizică asupra 
„supremului bine", ci pe fairness (ceea ce am putea 
traduce prin  ,corectitudine"), care se susţine pe 
conceperea societăţii ca un sistem de cooperare între 
persoane libere şi egale (RAWLS, 1997) - Numai că, după 
părerea mea, Rawls reintroduce lotuşi, cel puţin aparent, o 
ipoteză metafizică asupra naturii umane: el admite, ca 
preconditie pentru cooperare, faptul că cetăţenii pot 
pretinde a se raporta unii la alţii numai ca „persoane libere 
şi egale”. Ei vor descoperi amintita fairness dacă vor 
omite, voluntar, să se refere la toate celelalte determinări 
ale lor, în afara libertăţii şi a egalităţii, procedând ca şi 
când s-ar afla „sub un văl de ignoranță”. Dar încă nu este 
clar de ce este obligatoriu ca ei să se considere pe sine 


persoane libere şi egale. Şi ce înseamnă „libere” şi, mai 
ales, ce înseamnă ,egale"? Si, mai ales, cum pot fi 
persoanele abstrase din determinarile lor concrete? 
(SANDEL, 1997) 

De fapt însă, acest ,constructivism kantian" - cum si- 
] numeşte Rawls - rămâne extrem de interesant. Totuşi, 
pentru a evita ca întrebări precum cele de mai sus să 
creeze dificultăţi, trebuie, după părerea mea, pornit „mai 
de jos", exact de la modelul sau scenariul ,turnirului 
khazar”, adică de la o situaţie practic-dialogică, ce are loc 
efectiv la un moment dat (şi nu doar în chip ideal), într-un 
spaţiu public concret (Offentlichkeit). Simplul fapt că aici 
unii oameni îşi vorbesc, dialoghează, argumentează sau se 
justifică, şi nu, să zicem, dau ordine sau se roagă, şi că, în 
urma dialogului, se stabilesc implicit liste cu preferinţe, 
din care unele preferinţe câştigă şi altele pierd, produce 
emergenta libertăţii si a egalităţii persoanelor, fie încă si 
într-o 

1 Evident, vezi şi RAWLS, 1971. De fapt, 
raţionamentul lui Rawls este, în bună măsură, bazat pe 
caracterul mai rational al opțiunii secunde decât cel al 
opţiunilor prime. A alege „sub vălul ignoranței” înseamnă a 
alege ce-mi este convenabil atunci când îmi este interzis să 
extrag avantaje din situaţia mea socială sau din talentele 
pe care le am. Cred că tocmai explicitarea scenariului 
alegerii poate da o mai bună întemeiere teoriei lui Rawls. 

expresie tacită, proto-democratică, după cum tot în 
acest fel se afirmă şi posibilitatea de a se ajunge, paşnic, la 
o configuraţie prin care să se expliciteze precedente între 
sistemele de valori puse în joc. 

Trebuie reamintit, însă, că această configuraţie, 
bizuită pe o comparaţie intrinsecă, nu este menită să 
genereze neapărat şi imediat ,conversiuni", sau să ducă 
măcar la un „consens”, pentru a folosi formula lui 
Habermas. Important, cum am mai spus-o, în cazul 
discuţiei dinaintea prinţului khazar, nu a fost atât faptul 
„convertirii  kaganului”, cát acela ca fundamentul 
creştinismului sau al islamismului nu poate fi asigurat 


renegând „iudeul dinăuntru”. 

Nu este nevoie, deci, să ne silim a ne sustrage 
afilierilor şi caracteristicilor noastre concrete, pentru a ne 
descoperi natura de persoane egale. E destul dacă ne 
adresăm unii altora, chiar fără obsesia de a cădea de acord 
pe loc. Fiindcă, indiferent de ce ar crede cu adevărat 
oamenii unii despre alţii, împrejurarea că îşi adresează 
cuvântul şi îşi răspund relevă faptul că ei tind să se trateze 
ca fiinţe libere şi egale în esenţa lor. Nu este nevoie ca, de 
pildă, Socrate sau Menon, din dialogul Menon al lui Platon, 
să-i considere, în mod explicit, pe sclavi egali cu ei înşişi; 
poate ca nici nu o fac. Nu este nevoie nici măcar de o 
„poveste metafizică” despre om, cum ar fi aceea a 
preexistentei sufletului si a reminiscentei; din momentul in 
care Socrate consimte să dialogheze cu sclavul lui Menon, 
asa cum ar discuta cu oricare atenian liber, calitatea de 
persoaná a sclavului se reveleazá de sub plasa dialogului 
în care el intră. Starea civilă a celor ce vorbesc poate 
rămâne, încă multă vreme, dominată de inegalitate. Dar 
primul pas al emancipării s-a făcut! 

lar acum, iată câteva consideraţii privitoare la 
semnificaţia istorică a comparaţiilor intrinseci: daca 
plasarea unor elemente culturale în aceeaşi poziţie în 
tabelul tip al comparatiei intrinseci nu îngăduie evaluări 
ale lor absolute similare sau compatibile, totuşi există, 
cred, posibilitatea de a întrevedea o analogie relativă în 
destinul, în istoria acestor clemente, ceea ce poate spune 
ceva despre importanţa înţelegerii comparatismului 
intrinsec: astfel, între dificila supravieţuire, dar şi afirmare 
a evreilor de-a lungul istoriei, în societăţi mai mult sau mai 
puţin ostile, şi deopotrivă dificila supravieţuire şi afirmare 
- întreruptă adesea de reculuri, de dezastre, de demisii - 
ale sistemelor democratice (HUNTINGTON, 1991), ce 
atâta vreme au părut fragile, vulnerabile, înconjurate şi 
amenințate de dictaturi solide, tiranii tari şi varii 
fundamentalisme, îmi pare a exista o legătură. Astfel, aşa 
cum evreii ar fi fost exterminați sau alungaţi din multe tari 
europene cu mult înaintea nazismului, dacă acest act nu ar 


fi distrus rădăcinile creştinismului însuşi, tot aşa tiraniile, 
fascismele si totalitarismul comunist mai ales ar fi 
subminat si apoi anihilat definitiv libertăţile, dacă o 
asemenea anihilare nu ar fi distrus, într-un mod paradoxal 
şi pe care îl vom cerceta mai târziu, chiar temeliile 
ideologice ale acelor societăţi. Pe de altă parte, poate, iată 
de ce tentativa antisemită de a-l anihila pe evreu nu numai 
din interiorul societăţii creştine, dar şi din interiorul 
creştinului însuşi, stă printre premisele totalitarismului 
(ARENDT, 1993), al cărui scop explicit este distrugerea 
deopotrivă a iudaismului, a creştinismului, dar şi a oricărui 
„bazar” democratic. 

3. Dubla lectură 

Consecința celor arătate mai sus este că democraţia 
reprezintă mai mult decât o oarecare orânduire politică 
printre celelalte, pe care unii s-o iubească, iar alţii s-o 
deteste cu egal de multă sau de puţină indreptatire. 
Trebuie să-i recunoaştem o calitate pe care celelalte 
sisteme nu o împărtăşesc, indiferent de valoarea pe care 
le-am atribui-o sau le-am contesta-o. Spre deosebire de 
alte sisteme politice, democraţia este un „bazar de 
orânduiri”, ceea ce înseamnă că ea admite pe teritoriul său 
o pluralitate de valori politice şi ideologice diferite, 
inclusiv valorile democratice, valori propagate de asociaţii, 
partide, publicaţii etc. Analog, putem spune că Vechiul 
Testament nu e o carte religioasă printre celelalte 
suportând devoti şi detractori. Spre deosebire de alte cărţi 
sacre, el a fost mereu, de-a lungul secolelor, un „bazar de 
credinţe”: nu numai creştinismul (cu denominatiile sale 
diferite), iudaismul şi islamismul şi-au aflat aici 
fundamentul, ci acelaşi lucru s-a întâmplat de-a lungul 
timpului şi cu formule religioase mai excentrice, precum 
unele gnoze (PAGELS, 1989, 65). 

Dar la un bazar vin două feluri de oameni: unii, 
pentru că iubesc atmosfera de bazar, alţii, pentru că nu au 
posibilitatea de a vinde sau a cumpăra în altă parte sau în 
alt fel. De aceea, oamenii „citesc” regulamentele bazarului 
în chip diferit: pentru unii bazarul e un scop în sine, pentru 


ceilalţi bazarul e un cadru de referință sau un metatext. 
Analog stau lucrurile în ceea ce priveşte sistemele de 
valori şi textele. Caracteristica principală, din acest punct 
de vedere, a democraţiei, ca şi a Vechiului Testament, pare 
a fi aptitudinea lor de a îngădui interpretări şi „lecturi” 
foarte diferite, pe care numai un grup relativ restrâns le-a 
privit drept un scop în sine; restul s-a servit de ele ca de 
mijloace. Aceste ultime lecturi au făcut din aceste texte 
cadre de referință, fără a reuşi sa le  epuizeze 
semnificaţiile. 

Există, prin urmare, o „lectură” liberală, una social- 
democrată, una conservatoare a democraţiei, dar există şi 

1 „Gnostic interpreters, equally fascinated with the 
history of Adam and Eve, found in the Garden of Eden a 
wild flowering of interpretations. Yet many of these gnostic 
interpretations, however diverse they appear, share a 
common - and entirely unor thodox - premise" (p. 65). 

„Lecturi” comuniste, fundamentaliste etc., aga cum, 
pe de altă parte, există lecturi creştine, musulmane, 
gnostice etc. ale Vechiului Testament in general si ale 
Pentateuhului in particular. Vreau sá spun cu aceasta cá, 
tráind intr-o democratie, reprezentantii diferitelor ideologii 
utilizează în avantajul lor cadrul legal şi politic al 
democraţiei, aşa cum cadrul metatextual teologic al 
Vechiului Testament este utilizat în scopuri proprii de către 
reprezentanţii diferitelor religii ori secte. 

Dar faptul că Vechiul Testament, democraţia şi, în 
general, orice obiect cultural al unei opţiuni secunde se 
supun unor „lecturi” diferite ne aduce la constatarea că 
acest obiect cultural este luat în două acceptiuni 
fundamental diferite, deşi adesea uşor confundabile: într- 
adevăr, „lecturile” sunt pe de-o parte lecturi de primă 
opţiune, pe de alta, lecturi ale opțiunii secunde, ambele 
având ca obiect acelaşi text. Astfel, Vechiul Testament 
este, mai întâi, câmpul unei lecturi de primă opţiune din 
partea iudeilor (mai exact, a asa-numitilor ,karaiti", care 
nu acceptă nicio altă carte sfântă în afara Vechiului 
Testament, nici măcar Talmudul). La fel, democraţia este 

„interpretată” sub aspect practic, al posibilităţii de a 
asuma legile democratice, mai întâi de către liberal- 
democrati, la nivelul primei opţiuni a acestora. Apoi sosesc 
lecturile opțiunii secunde: creştinii, islamicii etc. pentru 
Vechiul Testament, diferite ideologii non-democratice 
pentru democraţie. Or, este foarte important de remarcat 
că sensul noțiunii „Vechi Testament”, respectiv 
,democratie", nu este identic în contextul celor două tipuri 
de lectură. 

Pentru lectura de primă opţiune, pe care o vom numi 
lectura radicală, obiectul cultural respectiv este prețuit, 
iubit, apreciat, venerat etc. pentru el însuşi, pentru 
conținutul său esenţial. Pentru lectura de secundă opţiune, 
ce va fi numită lectură referentiala, obiectul este, in 
principal, o referinţă - un loc de descoperit citate 
fondatoare, un câmp al justificărilor, un spațiu permisibil 
de manevră şi de joc. Distincția dintre cele două tipuri de 
lectură ne arată că, la modul general, noi putem citi un 
text (un sistem politic poate fi şi el asimilat unui text, iar 
utilizarea lui practică ori ideologică cu o lectură), fie 
preocupaţi de textul in sine, pretuindu-l ca atare, în sine (îl 
vom numi text radical), fie pentru valoarea sa ca referinţă 
pentru un alt text (vom vorbi despre text-referinta), ce ne 
interesează mai mult sau pe care voim să-l concepem. În 
primul caz, citim un filosof pentru că dorim să cunoaştem 
gândul său; în cel de-al doilea, pentru că el este cerut la un 
examen (,textul' examenului presupune referinţe la 
filosofia respectivă), ori fiindcă vrem să fundăm pe citate 
bine alese autoritatea propriei noastre elaborări. Citim un 
poet fie pentru că, în principal, îi iubim poezia, fie pentru 
că anumite imagini ale acestui poet au fost preluate de alţi 
poeţi care ne preocupă în mod predilect. 

Or, Vechiul Testament, ca şi sistemul democratic de 
guvernare, sunt, astfel, deopotrivă obiectul unei lecturi 
radicale, venită din partea adepților lor neconditionati si 
relativ mai puţin frecventă, dar şi cel al unei multitudini de 
frecvente lecturi referentiale, cu scop instrumental (de 
exemplu, radicalul politic ce trăieşte într-o democraţie va 


utiliza disponibilitatile acesteia nu doar pentru a 
supravieţui, ci şi pentru a-şi promova scopurile proprii); 
dimpotrivă, multe alte sisteme (texte) sunt în mod 
dominant obiectul lecturii radicale, lectura referentialá în 
cazul lor fiind mai puţin frecventá!!. 

Unele texte, cele radicale, sunt citite, aşadar, în mod 
precumpănitor (chiar dacă nu exclusiv) pentru ele însele, 
celelalte (textele-referinta), mai ales pentru autoritatea 
prin care pot întemeia alte texte. Unele reprezintă, de 
obicei, propria lor finalitate, altele devin intermediari 
pentru o finalitate străină; primele sunt, ca să spunem aşa, 
citite pentru a fi gustate, celelalte sunt de cele mai multe 
ori citite pentru a fi citate. 

4. Modalitátile citárii insá orice citare cuprinde, pe 
de-o parte, apelul la o autoritate (referința), pe de altă 
parte, un text mai lung sau mai scurt aşezat între ghilimele 
(reproducerea). Trebuie distins, prin urmare, intre a cita 
un autor şi a cita un text. 

Or, ţinând cont de proporţia si de greutatea relativă a 
celor douá componente ale citárii, putem, din nou, distinge 
trei feluri de a cita: eu, in orice caz, deosebesc intre ceea 
ce numesc citarea fondatoare, citarea convențională si 
citarea invizibilă. 

În cazul citării fondatoare, apelul la autoritate şi 
apelul la text sunt de importanţă relativ egală. Citarea 
fondatoare este citarea autentică, cerută cu adevărat de 
necesităţile compunerii unui text, dar şi de cele ale 
prezentării sale publice. Ea presupune că noul text nu 
poate fi conceput fără recursul la textul-referinta, căruia 
autoritatea îi conferă legitimitate şi credibilitate. Citarea 
respectivă este, aşadar, fondatoare, deoarece în absenţa ei 
textul respectiv nici nu ar fi putut fiinţa ca obiect 
individual, nici nu ar fi putut căpăta o legitimă fiintare 
publică. Pe de altă parte, citarea fondatoare îşi recunoaşte 


11 Există o anumită relativitate a raporturilor dintre text referential si 
text radical. De exemplu, și Noul Testament este un text referential 
pentru foarte mulţi europeni, care însă nu se mai socotesc decît „cultu- 
ralmente“ creștini. 


explicit datoriile pe care le are faţă de alte texte şi îşi 
expune în mod transparent originile. 

În citarea convenţională, se acordă o importanţă 
excesivă referintei în raport cu semnificaţia reală, mai 
degrabă modestă, a reproducerii. Citarea convenţională se 
bazează pe o referinţă ornamentală, circumstantiala, 
nenecesară producerii operei, dar necesară publicării ei. 
Textul nou există, practic, deja în momentul când autorul 
său decide, din raţiuni sociale şi spre a-şi legitima propria 
autoritate, sa  citeze o autoritate recunoscută. 
Reproducerea rămâne mai mult sau mai puțin 
ornamentală, fragmentul textual citat, dar prea puţin citit, 
fiind mai mult adăugat decât integrat noului ansamblu. 
Citarea convențională, prin invocarea  referinţei de 
autoritate, trebuie să garanteze, de exemplu, caracterul 
academic al textului, să-i asigure acestuia o anumită 
respectabilitate printre cei chemaţi, instituţional, să-l 
aprecieze. Citarea convenţională este ipocrită: ea se 
pretinde fundamentală fără a fi. Ea presupune, de 
asemenea, o lipsă de gravitate: autorul nu ia în serios 
citatele pe care le înserează; formal, el s-ar putea descurca 
şi în absenţa lor. 

In sfârşit, citarea invizibilă este o citare fondatoare 
neexplicită. De astă dată, raportul dintre referinţă şi 
reproducere este deplasat spre aceasta din urmă. Autorul 
preferă să nu pună semnele citării şi să omită trimiterile, 
dar analiza relevă prezenţa unei referinţe trecute sub 
tăcere. Motivul tăcerii nu stă întotdeauna în lipsa de 
originalitate a autorului. Se întâmplă nu o dată ca, invers 
decât în cazul referintei convenţionale, referinţa să fie aici, 
dintr-un motiv sau altul, incomodă, inacceptabilă în 
comunitatea căreia autorul i se adresează, ori ca 
explicitarea ei să pună în lumină anumite contradicții în 
text etc., astfel încât evitarea publicării ei să fie 
preferabilă. 

Desigur că mai toţi autorii, mari sau mici, geniali sau 
mediocri, produc incredibile mixaje din aceste trei tipuri 
de citări şi că evoluţia ştiinţei şi a culturii nu constă numai 


în dezvoltarea ideilor, ci şi în dezvoltarea impetuoasă a 
modurilor şi a ratiunilor citării ideilor. Cultura, de cele mai 
multe ori, nu este decât un eşafodaj format din câteva 
citate fondatoare, dintr-o masă enormă de citate 
convenţionale şi dintr-un număr imposibil de estimat de 
citate invizibile. Dar ce minunat esafodaj! 

5. Reforma citării sau luarea în serios a sistemului 

Vom reveni acum la problema comparatiei intrinseci 
dintre comunism şi democraţie. Fără îndoială, forţa fizică 
impune destul chiar şi acelora care s-ar cuveni să se 
sinchisească cel mai putin de ea, adică savanților. Atâta 
vreme cât comunismul era la apogeul puterii sale, eram 
asiguraţi de pretutindeni că el era, dacă nu superior, 
măcar echivalent democraţiei liberale. Îndată ce s-a 
prăbuşit, i s-a descoperit iremediabila slăbiciune. Dar 
numai după trei sau patru ani, când foştii comunişti au 
revenit la putere prin alegeri libere în Polonia, Ungaria sau 
Bulgaria, a reînceput să se vorbească despre o forţă ce 
devenise un moment mai devreme invizibilă. Grozavă 
ştiinţă! 

Să remarcăm, acum, că o comparaţie intrinsecă 
poate avea loc nu numai în situaţia în care un comunist 
trăieşte într-o democraţie ale cărei principii el „le citează” 
pentru a-şi apăra şi propaga cauza. Chiar stând într-un stat 
comunist (al „socialismului real”), comunistul (mai cu 
seamă dacă avea de-a face cu ideologia) era nevoit, din 
considerente ideologice şi politice, să citeze necontenit (şi 
deci, implicit, să evoce comparații) anumite principii ale 
democraţiei, ale statului liberal etc., ceea ce, pentru el, 
făcea din democraţie obiect al unei opţiuni secunde şi un 
text-referintà. 

Lucrurile sunt, în acest punct, bine cunoscute: 
marxismul, marxism-leninismul şi societatea „socialismului 
real” au fost întotdeauna definite de ideologii respectivi 
drept continuări ,revolutionare" ale „celor mai înaintate” 
curente ale ideologiei „burgheze”. Fie că se enumerau 
printre sursele marxismului iluminismul francez, sistemul 
economic liberal al lui Adam Smith ori socialismul 


„utopic”, fie că se vorbea elogios despre Revoluţia 
Franceză ca despre o predecesoare a revoluţiei socialiste 
ce era destinată să o „desăvârşească”, aşa cum 
demonstrează şi Francois 

Furet, mereu exista referinţa la liberalismul „clasic” 
şi la tradiţia democratică şi republicană europeană 
(FURET, 1996). Mai mult decât atât: în plan politic si 
social, societăţile „socialismului real” dispuneau de 
constituţii ce prevedeau numeroase libertăţi; de asemenea, 
erau recunoscute şi funcționau la modul formal cele mai 
importante instituţii ale statului de drept. Aceleaşi 
societăţi îşi proclamau neîncetat democratismul lor radical 
şi se intitulau emfatic „iubitoare de pace”. Chiar procesele 
staliniste s-au desfăşurat cu aparenta respectare 
scrupuloasă a tuturor regulilor procedurale formale, ceea 
ce i-a înşelat pe mulţi naivi (HODOS, 1990). Citarea 
tradiţiei democratice acceptate astfel, de voie de nevoie, în 
calitate de opţiune secundă a comunismului marca, aşadar, 
o regulă la toate nivelurile. 

Mai mult: dacă din punct de vedere strict politic, 
comunismul cita tradiţia democratică, din punct de vedere 
economic, el cita la fel de insistent ceea ce am putea numi 
tradiţia „productivismului occidental”. Ideea că oamenii nu 
pot fi fericiţi dacă nu trăiesc într-o societate, bogată şi că 
bogăţia socială se obţine prin producţie organizată modern 
cu concursul ştiinţei si al revoluțiilor tehnologice a fost 
adoptată cu entuziasm de Lenin şi apoi de Stalin. Noutatea 
este doar aceea că „socialismul real” promitea realizarea 
unei „juste repartitii" a acestei bogății. 

De fapt, aşa cum creştinismul s-a văzut nu o dată pe 
sine ca o împlinire a promisiunilor neonorate de iudaismul 
fariseilor şi al saducheilor, tot aşa ideologia comunistă 
socotea că statul şi societatea pe care ea dorea să le 
edifice si justifice reprezentau o împlinire a unor 
ambitioase idealuri umaniste, dar şi economice, pe care 
societăţile occidentale moderne le lăsaseră să eşueze în 
formalism, ipocrizie şi inechitate. împlinirea deopotrivă a 
celor trei principii ale Revoluţiei Franceze - libertate, 


egalitate, fraternitate - iată ce a pretins întotdeauna 
comunismul că este pe cale să realizeze, după cum 
creştinismul a vrut să asume marea moştenire a profeților 
Israelului. S-ar putea, pe de altă parte, urmându-l pe Alain 
Besançon (BESANÇON, 1992), trasa o paralelă între 
comunism şi o formă de gnosticism (mai ales apropiat de 
cel al lui Marcion) ce, cum am amintit, extrăgea din 
lectura sui generis a Vechiului Testament ori a Epistolelor 
pauline concluzii de o radicalitate deconcertantă. 

Marea sfidare pentru regimurile comuniste a 
reprezentat-o, aşadar, tocmai chestiunea referintei si a 
raţiunii citării ei. Fireşte, comuniştii nu făceau lectura 
textelor democraţiei şi pe cea a tradiţiei ,productiviste" 
burgheze în chip radical, dar ei erau nevoiţi, din cauza 
constrângerilor propriului lor sistem, să le citească măcar 
referential. Dar chiar şi aşa, lucrurile nu erau prea 
comode. Căci realitatea acestor regimuri era cum nu se 
putea mai îndepărtată de orice formă de umanism, ea 
nefiind multă vreme altceva decât o teroare cum istoria nu 
a mai văzut în timp de pace, ori o înjosire sistematică a 
demnităţii omeneşti. Pe de altă parte, mai cu seamă din 
deceniul şapte, ineficienta economică a sistemelor 
comuniste devenise notorie, sugerând că problema nu era 
doar cea a repartitiei avutiei sociale, ci chiar cea a 
producerii acestei avutii la o dimensiune acceptabilà 
pentru o existentá decentá in conditiile moderne. 

In pofida acestor tensiuni si contradictii, citarea 
convenţională a „tradiţiei umaniste” a „socialismului real" 
a constituit regula timp de decenii printre ideologii oficiali 
aparţinând aparatului de propagandă al stalinismului şi al 
epigonilor lui Stalin, Hruşciov, Brejnev, Andropov, 
Cernenko, precum şi printre exactii lor corespondenţi din 
,democratiile populare". Nomenclatura nu era, în fond, 
preocupată nici de marxismul ,autentic", nici de temeiurile 
lui europene, ci numai de conservarea si de extinderea 
puterii, dar faptul nu se putea impune fără legitimarea 
„europeană” a acesteia. Nu textele „clasicilor” în sine 
contau, cât autoritatea pe care ele o puteau conferi actelor 


puterii. Alcătuirea rituală a unor lungi liste de gânditori 
„progresişti”, distorsiunile dialectice prin care aceştia 
deveneau precursori respectabili, dar „şovăielnici”, ce nu 
putuseră, chipurile, duce până la capăt „sâmburele de 
adevăr” din teoriile lor din pricina „limitărilor de clasă”, 
făceau, cu toate, parte din strategia dominaţiei în Est şi 
din cea a câştigării simpatiilor intelectuale în Vest. Citarea 
convenţională avea, la urma urmelor, de partea ei nu 
numai ipocrizia, ci şi prudenta. Adepții ei simțeau furtuna 
pe care avea să o producă abandonul formulei lor comode. 

Au existat însă întotdeauna, relativ mai răspândite 
printre marxistii sau marxizantii occidentali (Şcoala de la 
Frankfurt), multă vreme doar în subsidiar în Est, şi 
tentative importante de citare fondatoare a „tradiţiei 
umaniste” a socialismului, sau, altfel spus, de refondare a 
citării. Formula socialismului „cu faţă umană” a fost, în 
fapt, o astfel de tentativă, devenită, pentru scurt timp în 
Cehoslovacia, politica oficială. In fond, problema 
„Primăverii de la Praga” era aceasta: dacă este adevărat 
că socialismul continuă şi desăvârşeşte cea mai bună 
tradiţie umanistă şi liberală occidentală, de ce societăţile 
presupuse a fi socialiste sunt, în fapt, atât de puţin 
umaniste si liberale? Sau, în termenii comparatiei 
intrinseci: dacă democraţia liberală constituie, formal, 
opțiunea secundă a celor ce se numesc socialişti sau 
comunişti, cum se poate accepta exterminarea libertăţilor 
şi a democraţiei în statele comuniste? 

Mulţi dintre ecleziasticii Evului Mediu, am văzut, 
ajunseseră la concluzia că trebuiau să-i apere pe evrei de 
exterminare, deoarece iudaismul este neapărat opţiunea 
secundă pentru un creştin ce se ia în serios. Ei ştiau că 
distrugerea iudaismului ar reprezenta ipso facto şi sentinţa 
de condamnare la moarte dată creştinismului. Printr-un 
mecanism de gândire analog, anumiţi comunişti sau 
simpatizanți (multi dintre ei, la un moment dat, situaţi în 
disidentà sau priviţi cu suspiciune de către autorităţi) au 
ajuns la concluzia că referirea la „tradiţia umanistă” 
trebuie luată în serios si ca, deci, din convenţională, cum 


era ea la nivel oficial, citarea ei trebuie să devină (sau să 
redevină) fondatoare, iar „libertățile formale", din 
persecutate, s-ar cuveni tolerate. Evident, oamenii 
respectivi nu au acţionat astfel din iubire pentru 
liberalismul ,burghez" ca atare, ci temându-se ca nu 
cumva ruinarea completă a acestuia să aducă după sine 
chiar nimicirea comunismului însuşi. 

Ar mai trebui amintit şi că, alături de citarea 
convenţională şi de citarea fondatoare, nu au lipsit nici 
tendinţe de citare invizibilă a „tradiţiei umaniste” şi 
productiviste (de exemplu, în cadrul „comunismului 
naţional” al lui Ceauşescu), dar fenomenul mi se pare 
considerabil mai puţin semnificativ la nivel oficial în 
comunism decât în alte curente, cum ar fi naționalismul. 

Ceea ce o vreme a rămas episodic, reprimat sau 
cantonat în disputele militantilor din Vest, a devenit însă, 
odată cu venirea la putere a lui M. Gorbaciov, politica de 
stat sovietică. Luarea în serios a referintei umaniste, cât si 
a celei productiviste, adică transformarea masivă a citării 
lor convenţionale în citare fondatoare reprezintă, după 
părerea mea, chintesenta perestroikăi. De fapt, Gorbaciov, 
Alexandr Iakovlev etc., ca si Dubček înaintea lor, nu erau 
propriu-zis „comunişti reformaţi sau reformatori”, aşa cum 
sunt numiţi de obicei. Ei se considerau singurii comunişti 
sau socialişti autentici. Ei le reproşau lui Stalin şi 
urmaşilor lui de a fi denaturat, chiar abandonat socialismul 
pe care ei, acum, îşi propuneau să-l regăsească. Întreabă 
astfel Iakovlev: 

Se poate considera cu adevărat ceea ce a făcut Stalin 
drept o expresie a socialismului? Nu! Dimpotrivă, a fost o 
contrarevolutie în stare pură (IAKOVLEV, 1991.42). 

Sunt de acord, prin urmare, cu analizele unui Charles 
Fairbanks, care consideră că reformele lui Gorbaciov nu au 
dorit, în fapt, decât să relanseze sistemul, prin încercarea 
de revenire la „surse“. „The Bolshevik tradition inspired 
Gorbachev1 (FAIRBANKS, 1993), scrie el. Aceste ,surse" 
erau de obicei identificate cu perioada NEP-ului leninist, 
perioadă de relaxare a centralismului, când economia 


admitea un sector privat ceva mai puternic, iar Partidul 
accepta încă dezbaterile interne. Apoi s-a încercat a se 
merge mai departe: de la NEP la Internaționala a Il-a, de 
aici la Marx, de la Marx la filosofia Luminilor. Se manifestă 
aici un fenomen remarcabil: de îndată ce o singură 
referinţă a sistemului este luată în serios, nu există niciun 
motiv pentru ca reforma citării să se oprească acolo, ci 
există toate ratiunile pentru o explorare in continuare a 
referintelor. De îndată ce o singură opţiune secundă începe 
să obsedeze, toate se precipită, precum nişte fantome 
multă vreme ignorate, ce forţează revenirea în lumea 
noastră. Oricum, din punctul nostru de vedere, reforma lui 
Gorbaciov a fost o reformá a modului de a cita referintele 
sistemului. 

Este plauzibil cá, in general, reforma modului de a 
cita in cadrul unui sistem cultural, in special trecerea 
masivă si institutionalizata de la citarea convenţională la 
citarea fondatoare, introduce perturbati! serioase în acel 
sistem. În fond, cea de-a doua opţiune - cristalizată în 
obiecte culturale referentiale - tinde să-şi afirme la modul 
practic precedenta în cadrul unei comparații intrinseci 
perpetuate de societate în timp. Ea subminează mai mult 
sau mai puţin prima opţiune şi obiectele culturale radicale 
asupra căreia aceasta poartă. 

În cazul creştinismului, o asemenea tendinţă 
institutionalizatá către citarea fondatoare a apărut odată 
cu Reforma, ea însăşi o „reformă a citării” şi nu doar a 
citirii textelor sacre. Reluând studiul direct al Cărţii Sacre, 
interzicând cultul sfinţilor, al imaginilor si al relicvelor, 
negând tradiţia orală şi ierarhia Bisericii, înlocuind 
preotul, dispensator de „taine“, prin pastor Reforma l-a 
luat mult mai în serios decât o făcuse până la ea 
catolicismul pe „iudeul din interiorul creştinului”. Cei 
rămaşi catolici au refuzat, la modul general, să meargă 
imediat pe acest drum. Au apărut însă şi refluxuri 
periculoase din partea protestanților, dar si din partea 
altor creştini. 

În Romania anilor-30, de exemplu, Legiunea 


Arhanghelului Mihail voia să unească fanatismul său 
creştinortodox cu un antisemitism virulent. De fapt, acesta, 
ca şi cultul pe care ea îl închina morţii, violenţei şi 
Căpitanului, nu mai puţin etnicismul său, reprezentau 
trăsături ce ar fi trebuit să demonstreze oricărei conştiinţe 
autentic creştine distanţa dintre legionarism şi creştinism 
şi înrudirea sa cu o formă de Gnoză. Cu toate acestea, Nae 
Ionescu voia să legitimeze antisemitismul prin creştinism, 
susţinând că între creştini şi evrei există o prăpastie pe 
care nici măcar posesia comună a Vechiului Testament nu 
ar fi putut-o acoperi. 

În Germania nazistă, decreştinarea prin tăgăduirea 
,iudeului dinăuntru” a mers chiar si mai departe. Acolo, 
mai multi prelati au susţinut cá, deşi Cristos nu poate fi 
transformat în arian, el fusese fundamental diferit de 
evreii din epoca sa, iar un episcop afirma net: 

Religia creştină nu-şi are originile în natura acestui 
popor, adică ea nu este influenţată de caracteristicile 
rasiale ale evreilor (BESANCON, 1992, 52). 

Dar chiar catolicismul a iniţiat un lent, însă temeinic 
şi continuu proces de „reformă a citării”. Într-o enciclică 
adesea criticată totuşi pentru omisiunile sale, „Mit 
brennender Sorge", Papa Pius al XI-lea afirmă, împotriva 
unor opinii ca cele ale episcopilor germani amintite mai 
sus: 

— Asemenea atitudini se manifestaseră în Germania 
încă cu multe decenii mai înainte, printre unii critici 
vehementi ai „establishment'-ului protestant şi catolic, 
precum Paul de Lagarde, care doreau întemeierea unui 
„creştinism germanic”, ,purificat' de legăturile sale 
iudaice (STERN, 1965). 

Cine vrea să vadă izgonite din Biserică şi din şcoală 
istoria biblică şi înţelepciunea Vechiului Testament huleşte 
numele Domnului,  huleste planul de mântuire al 
Atotputernicului... (BESANÇON, 1992, 55) 2. 

După asemenea evoluţii dificile se va ajunge în sfârşit 


12 Besancon vede în nazism o reluare a marcionismului, iar în 
comunism o perversiune a creștinismului. 


la Conciliul Vatican II, la decizia papală de absolvire a 
poporului evreu de crima de „deicid”, iar în zilele noastre, 
la încheierea de relaţii diplomatice între Vatican şi statul 
Israel. Fireşte, creştinismul a supravieţuit Reformei şi 
succesivelor „reforme ale citării”, dar nu şi creştinătatea, 
ca ansamblu bine ierarhizat şi unitar. 

Ce s-a întâmplat cu comunismul în urma reformelor 
lui Gorbaciov nu este lipsit de asemănare cu destinul 
creştinismului. Sistemul politic şi ierarhic comunist, 
precum odinioară „creştinătatea” (nu există un termen de 
tipul „comuniştitatea” care să facă pandant ,,crestinatatii”, 
precum „comunismul“ face pandant „creştinismului”), s-a 
prăbuşit. Pactul de la Varşovia, apoi însăşi URSS au 
dispărut. Au supravieţuit unele state comuniste precum 
China sau Coreea de Nord, dar cel mai spectaculos este 
faptul că partidele comuniste din ţările Europei de Est au 
devenit, programatic, socialiste sau social-democrate. In 
câţiva ani, unele dintre ele au reuşit să revină la putere 
prin alegeri libere, fiind dispuse, ca regulă generală, să 
conserve atât noile forme de guvernare democratică, cât şi 
politica de reformare a vechii economii de tip stalinist. In 
acest fel, referinţa democratic-liberală şi productivistă a 
comunismului a fost luată în serios, a devenit explicit 
fondatoare intro măsură considerabilă (ceea ce nu 
înseamnă deloc că citarea convenţională ar fi dispărut). 
Bolşevismul, leninismul, stalinismul, dar şi marxismul 
,ortodox” au fost declarate, inclusiv de către foştii lor 
partizani, drept ,deviatii", „perturbări”, ,excrescente" in 
raport nu doar cu umanismul european, dar chiar cu 
„socialismul autentic”. 

Optimismul lui Francis Fukuyama cu privire la 
„sfârşitul istoriei” produs de universalizarea liberalismului 
are un sunet de trambita cu totul strident si fals 
(FUKUYAMA, 1994) 55; dar, daca nu liberalismul ca obiect 


13 „Nu sîntem numai martorii sfirsitului războiului rece sau al 
încheierii unei anumite perioade a istoriei postbelice, ci și ai sfârșitului 
istoriei ca atare: finalul evoluţiei ideologice a umanităţii și 
universalizarea democraţiei liberale occidentale ca formă finală a 


radical este pe cale de diseminare mondială, mi se pare 
greu de contestat faptul că, în zilele noastre, liberalismul 
ca referinţă este cu mult mai masiv şi mai extins decât în 
urmă fie şi cu zece ani. Or, tocmai liberalismul ca referinţă 
şi nu liberalismul ca obiect radical a sfârşit prin a submina 
comunismul. Pe de altă parte, diseminarea referintei 
liberale creează o unificare a istoriei politice a lumii, o 
continuitate a ceea ce numim ,evolutie": faptul că anumite 
,citate" devin pretutindeni aproape obligatorii, fie adesea 
chiar şi într-o formă ornamentală, suspendă în practică 
parohialismele si asigură afirmarea graduală a 
universalului. E un universal tolerant însă, ce se poate 
firesc concilia cu diferite prime opțiuni (varii loialitáti 
morale, naţionale, religioase, filosofice etc.), cu condiţia ca 
aceste prime opţiuni să nu se închidă în parohialisme şi să 
nu uite să-şi ia în serios, din când în când, referintele. 

Ceea ce nu înseamnă deloc că am rămâne fără 
probleme: o recádere în conventionalismul citării este 
oricând posibilă. Mai mult, fără vigilenta noastră, fără un 
angajament ferm, ea este chiar probabilă şi în curs: uitarea 
referintei, ascunderea sau banalizarea ei sub eroziunea 
neîncetată a citării convenţionale sunt marile pericole. 
Desicarea, sub citări ornamentale, a oricăror referinţe 
duce la o lume aseptică, inodoră, unde, pare-se. 

„este la fel de imposibil să facem distincţii între 
frumos şi urât, adevăr şi fals sau bine şi rău, precum este 
imposibil să calculezi simultan viteza şi poziţia unei 
particule elementare (BAUDRILLARD, 1996). 

Evident, nu este astăzi uşor (dar când a fost?) să 
evaluezi estetic, etic sau epistemic. Dar, pe de altă parte, 
analogia cu microfizica a alegerilor de valoare sugerată de 
Baudrillard este inselatoare şi sofistică: binele si răul 
(frumosul şi urâtul etc.) nu pot fi cu uşurinţă distinse, 
deoarece, contrarii fiind, ele se află într-o relaţie dialectică 
(se presupun unele pe altele, până la un punct), relaţie pe 
care deja Socrate în Phaidon o punea în evidenţă. Dar 
poziţia şi viteza (de fapt impulsul) unei particule nu sunt 


guvernării umane“ (p. 10). 


contrarii şi cu atât mai putin contrarii dialectice. Iată de ce 
alegerile valorice pretind curajul şi responsabilitatea unui 
angajament personal, in timp ce „alegerea” între 
precizarea poziţiei şi precizarea impulsului unei particule 
presupune doar o alegere tehnică. 

Revenirea la putere prin alegeri libere în ţările 
Europei de Est a foştilor comunişti, deveniți social- 
democrați sau socialişti, rămâne cu siguranţă un mare 
paradox atât timp cât judecăm prăbuşirea comunismului în 
limitele constrângerilor şi ale deciziilor dictate de opţiunea 
primă. Dimpotrivă, în teritoriul opțiunii secunde, admițând 
că dispariţia sistemului comunist a fost rezultatul 
„reformei citării”, ceea ce s-a întâmplat este firesc: se 
poate vedea foarte bine din acest caz felul în care opţiunea 
secundă îşi afirmă precedenta în istorie, indiferent dacă 
noi practicám explicit sau implicit comparatia intrinsecă. 
Ea se impune lent şi chiar ezitant; multă vreme, în 
perioada citării convenţionale, de abia dacă supraviețuirea 
sa poate părea o modestă victorie. Până la urmă, când 
intervine o reformă institutionalizatà a citării, victoria e 
mai evidentă. Dar, chiar şi atunci, ea nu e totală, precum 
cea a opțiunii prime. Ea nu anulează obiectul şi textul 
radical, ci, dimpotrivă, le conferă mai multă suplete si 
durabilitate. Nu substituie, ci reaşază, nu alungă şi 
exilează, ci modifică şi colonizează, nu refuză, ci propune 
compromisuri. Victoria sa, precedenta sa nu sunt obţinute, 
precum afirmarea superiorității opțiunii prime, împotriva 
celuilalt, ci împreună cu celălalt. 

Oricum, suntem în măsură acum să înţelegem 
caracterul esențialmente sofistic al unor afirmaţii precum 
cea a lui Dinesh (v. supra, p. 16): 

...democratia nu poate fi justificată ca un sistem de 
guvernare inerent superior totalitarismului. Ea este pur si 
simplu un angajament ideologic pe care Occidentul a ales 
să-l facă. 

În fond, asemenea afirmaţii vor să spună 
următoarele: 

1) sistemele de guvernare ca şi cele ideologice 


reprezintă alegeri (opţiuni); 2) orice opţiune este 
echivalentă cu oricare alta; 3) nu se pot stabili 
superioritáti între opţiuni şi, deci, între sisteme politice; 4) 
democraţia este o opţiune, deci o guvernare printre 
celelalte. 

Or, dacă putem fi de acord cu primul punct (deşi este 
clar că adesea numai o clasă, un partid sau o sectă şi nu 
întreaga societate are capacitatea de a alege un sistem de 
guvernare), celelalte puncte reprezintă sofisme. Astfel, 
deoarece distingem între opţiuni prime şi opţiuni secunde, 
nu toate opţiunile, la modul general, sunt echivalente. Mai 
mult, nici toate opţiunile prime nu mai pot fi declarate 
echivalente. Într-adevăr, a opta pentru democraţie ca 
obiect radical înseamnă totodată a opta pentru democraţie 
ca referinţă. Dar si a opta pentru „socialismul real" ca 
obiect radical înseamnă inevitabil a opta pentru 
democraţie | ca  referintá (fie această referință 
conventionalà ori fondatoare). Prin democratie nu se 
strávede decát tot democraţia. Dar chiar şi prin 
„socialismul real” se mai strávedea, oricât de palid, 
democraţia, ceea ce înseamnă că între democraţie si 
„democraţia socialistă ori populară” se pot stabili 
precedente în favoarea celei dintâi. În sfârşit, democrația 
nu este un sistem de guvernare printre celelalte: altminteri 
decât alte orânduiri, ea este nu doar o guvernare, ci şi un 
„bazar de guvernări”, o referinţă universală a sistemelor 
politice. Aceasta nu înseamnă că oamenii, democrați sau 
antidemocrati, ar pierde libertatea primei opţiuni; dar 
libertatea respectivă, când este adjudecată de aceştia din 
urmă, stă mereu sub o grea cauţiune. 

6. Intre egalitate şi libertate 

Fireşte însă că democraţia, definită drept „bazar de 
sisteme”, nu cuprinde numai ,insule" non-democratice, ci 
şi foarte importante insule sau „teritorii” democratice, si 
totuşi diferenţiate, care îşi construiesc lecturi până la un 
punct distincte ale referintei comune, chiar dacă acestea 
păstrează nenumărate puncte de întâlnire si de 
suprapunere. Se poate, de exemplu, distinge între o 


lectură „republicană” a referinţei democratice, punând 
accentul pe egalitatea cetăţenilor, şi o lectură „pluralistă”, 
ce favorizează diversitatea grupurilor, a intereselor şi a 
opţiunilor. De asemenea, toate democratiile moderne sunt 
străbătute de conflictul ideologic „stânga-dreapta”, dintre 
cei care susţin că o mai echitabilă sau chiar o egalitară 
repartiție a veniturilor este  inerentá democrației 
(partizanii lui welfare state, social-democratii, liberalii 
americani, pentru a nu mai vorbi despre socialisti), si cei 
care văd in asemenea sustineri tot atâtea îndemnuri de a 
păşi pe „drumul spre servitute”, ca să folosim 
binecunoscuta formulă a lui Fr. Hayek (liberalii europeni, 
ori conservatorii şi „libertarienii” americani). 

Ne putem pune întrebarea dacă se poate discrimina 
între astfel de atitudini cu ajutorul comparatiei intrinseci. 
Răspunsul este că, în anumite cazuri, discriminarea este 
cu putinţă, dar că ar fi, totodată, o mare greşeală să se 
creadă că nu există şi numeroase cazuri ireductibile (sau 
reductibile numai la discriminarea bazată pe opţiunea 
primă). 

lată, să presupunem că cineva (Q) susţine că, de 
vreme ce se recunoaşte, in general’, legitimitatea 
impozitelor progresive (care să reducă inegalitatea 
condiţiilor materiale ale oamenilor printr-o distribuţie 
ulterioară a resurselor), ar trebui să se recunoască şi 
legitimitatea  discriminărilor  ,pozitive" (de exemplu, 
sistemul ,cotelor" pentru femei, negri sau homosexuali 
etc. - categorii socotite a fi fost discriminate negativ multă 
vreme - în vederea facilitării ocupării unor posturi sau a 
unor poziţii în ierarhia academică ori administrativă), 
deoarece astfel se reduce inegalitatea condiţiilor sociale, 
de „start”. Altfel spus, daca este legitimă reducerea 
inegalitátilor economice, atunci şi sistemul cotelor este 
legitim. Iar dacă el nu este acceptat ca legitim, atunci nici 
introducerea impozitelor progresive nu este legitimă. Am 


14 Firește, nu toată lumea recunoaște aceasta. Ultra-liberalii europeni 
sau libertarienii americani nu o fac (NOZICK, 1974); (KYMLICKA, 
1990k (ROSANVALLON, 1981). 


avea de ales, prin urmare, între un egalitarism 
„comunizant” şi un liberalism radical, orice atitudine 
intermediară, „social-democrată”, părând incoerentáb. 

Răspunzând, adversarul unei asemenea atitudini,(a), 
ar putea accepta mai întâi că atât averea, poziţia socială, 
cât şi culoarea pielii, sexul, orientarea sexuală etc. sunt 
contingente, ele nefiind în mod fatal şi necesar asociate 
persoanei umane ori „subiectului” politic. Intâmplarea 
poate distribui toate aceste atuuri, fie ele naturale sau 
sociale, într-un fel sau într-altul şi, tocmai de aceea, este 
drept ca anumite avantaje ce decurg din unele din ele să 
fie limitate în folosul celor defavorizati'®. Nici avantajati! 
nu pot pretinde că au vreun merit în a se fi născut aşa şi 
nu altfel, nici dezavantaj am nu sunt vinovaţi pentru 
situaţia lor. Se pot astfel justifica, să spunem, impozitele 
progresive, care afectează numai latura contingenta a 
naturii umane”. 

Dimpotrivă, ar continua A, sistemul cotelor afectează 
esenţa naturii umane: căci, în afara contingentei, ar exista 
totuşi trei elemente permanente ale esenței umane: 
egalitatea totalitátii persoanei, libertatea şi inegalitatea 
sectorial’. Or, tocmai în cadrul concursurilor, al jocurilor 


15 în termenii politicii românești, avem de ales între Ilie Verdeț si 
Dinu Patriciu. 

16 Argumentarea aceasta este în spiritul lui ]. Rawls (RAWLS, 1971; 
1996) si are în vedere ceea ce el numește „principiul diferenţierii“. 
Rawls, ca și Dworkin (DWORKIN, 1977), consideră că, dacă se 
recunoaște contingenta în repartiția atuurilor sociale și economice 
(avere, clasă, mediu, tara etc.), trebuie recunoscută aceeași 
contingentá si în repartiţia atuurilor naturale, obţinute prin naștere 
(talente, inteligenţă, caracter, sănătate). 

17 A nu este, desigur, un fatalist, fiindcă recunoaște existenţa 
contingentului. Dar nici Q nu este un fatalist, de vreme ce acceptă că 
se poate interveni pentru reducerea unor inegalităţi. Dacă n-ar exista 
contingent, nu ar exista nici un motiv pentru a opta mai curînd în 
favoarea interventionismului decît a non-interventionismului (sau 
invers). 

18 Egalitatea se referă la totalitatea persoanei, sau a „eului“ politic. 
Inegalitatea se referă la un anumit aspect doar, afirmînd că, prin 
caracter, aptitudini, tendinţe etc., nu sîntem toti la fel. Am putea spune 


„agonistice”, dar şi al practicilor judiciare, parlamentare 
ori electorale - ce reprezintă esenţa unei democraţii - 
aceste trăsături ies clar în evidenţă: astfel, egalitatea 
totalitatii persoanei se traduce în dreptul egal de a-şi juca 
şansa, altfel spus - oricine poate participa si poate şi are 
voie să câştige (sau, la tribunal, „oricine poate fi 
nevinovat” - prezumția de nevinovăție); libertatea devine 
dreptul de a intra sau nu în concurs şi, o dată intrat, de a 
utiliza  neîngrădit regulile acestuia cu asumarea 
responsabilitatilor ce rezultă; iar inegalitatea sectoriala 
devine consecinţa „oricine are cel puţin un joc în care el 
poate câştiga”, adică se acceptă ca, în cadrul 
concursurilor, există mereu un altul „mai bun”, evidenţiat 
printr-o anumită performanţă sau caracteristică. 

Să se observe că, în timp ce egalitatea aparţine 
ansamblului vieţii, dar si totalitatii persoanei, dreptul de a 
participa la orice concurs şi de a câştiga fiind astfel 
indivizibil si  inalienabil, inegalitatea sectoriala se 
actualizează numai într-un anumit concurs şi priveşte 
numai anumite performanţe. Toți avem dreptul sa 
câştigăm, dar fiecare nu poate câştiga decât în anumite 
jocuri. De aici se poate recunoaşte că atât dreptul cât şi 
capacitatea efectivă dar indeterminată de a câștiga sunt 
inalienabile persoanei umane. 

Or, a introduce cote, numerus clausus şi orice fel de 
discriminări pozitive, indiferent de justificare, într-o 
competiţie presupune a ignora că egalitatea totalitatii 
persoanei nu este contingenta, ci esențială. Fireşte, mă pot 
asigura prin măsuri anterioare concursului cá cei 
presupusi defavorizati social se vor situa, pe cât se poate, 
la aceeasi linie de plecare cu cei favorizati. Dar a interveni 
cu cote în cadrul însuși al concursului atribuind puncte 
suplimentare pentru originea socială modestă, de exemplu, 
înseamnă a încerca modificarea esenței prin decrete ale 


și că sîntem egali ca persoane, dar inegali ca indivizi. Cele două 
predicate nu sînt contradictorii la modul general, deoarece nu au 
același subiect, dar aceasta nu înseamnă că ele nu pot intra în 
numeroase conflicte partiale (LOCKE, VI, 54; DAHL, 1989, 85). 


contingentului, ceea ce este inacceptabil. Acesta este şi 
motivul pentru care, în sport, fair-play-uX, adică egalitatea 
condiţiilor de start si impartialitatea aplicării regulilor, 
este atât de important: însăşi esenţa sportului constă în 
aceste trei reguli: oricine e liber să joace, oricine poate 
câştiga, dar efectiv, într-un anumit joc, nu câştigă decât 
unul singur. 

Q însă ar putea contesta felul în care A face distincţia 
dintre contingent şi esenţial în ceea ce priveşte natura 
umană si chiar, în acord cu multe dintre teoriile 
postmoderne (v. Richard Rorty, infra, „Noul pragmatism”, 
p. 141 sq.), ar putea nega relevanta unei asemenea 
distincţii. De asemenea, deşi nu sunt de obicei incluşi 
printre postmodernistii tipici, destui neo-conservatori 
procedează într-un mod asemănător. Şi Oakeshott şi R. 
Scruton, spre pildă, refuză principiul unor „drepturi ale 
Omului” cu caracter universal şi, prin urmare, şi pe cel al 
unei ,esente", cu argumentul că nu există decât drepturi şi 
libertăţi definite în cadrul unei anumite comunităţi, 
asociate unor legi şi responsabilităţi concrete şi precise. S- 
ar putea susţine, de asemenea, cum face Dahl, că ideea 
egalităţii naturale sau esenţiale a oamenilor, oricât de 
importantă ar fi pentru noi, se bazează totuşi pe anumite 
principii adânc înrădăcinate în civilizațiile iudeo-crestiná si 
musulmană, ce nu sunt însă acceptate de alte civilizaţii, ca 
cea hindusă, şi că, în consecinţă, ideea poate fi respinsă 
fără a cădea în contradicţie (DAHL, 1989, 86, nota 7). 

La toate aceasta, A ar putea arăta că însăși polemica 
sa cu Q, ca orice polemică, reprezintă un joc competiţional, 
un agon, la care nimeni, pe niciun criteriu, nu poate fi 
împiedicat să ia parte, nici nu poate să fie defavorizat prin 
regulament, o dată ce ia parte; în plus, este vorba despre 
un joc care se poartă după regulile dezbaterii raţionale, pe 
care adversarii au libertatea să le utilizeze în avantajul 
propriu asumându-şi răspunderea cuvenită; şi în ultimul 
rând, avem de-a face cu o competiţie în care trebuie, în 
final, să se demarce un învingător. Adică, avem de-a face 
cu o competiţie care pune în evidenţă exact cele trei 


trăsături declarate drept constitutive naturii umane. 

Or, dacă egalitatea totalitatii persoanei dintre 
participanţii la dezbatere, în calitatea lor comună de 
persoane umane, nu este recunoscută ca inalienabilă, 
consubstantiala lor si, deci, esenţială, dezbaterea şi 
argumentarea îşi pierd orice sens. (Un joc este distrus 
dacă are un câştigător dinainte anunţat, sau dacă unul 
dintre jucători nu poate utiliza liber toate regulile jocului.) 
Dacă nu este recunoscut fără ezitare că „oricare persoană 
care vrea să participe poate, în principiu, câştiga” (sau că 
oricine are acelaşi drept de a-şi juca propria şansă sau 
competenţă), indiferent de  contingentele sociale, 
profesionale, etnice etc., dezbaterea (oricare dezbatere, 
dar si aceasta dintre Q si A) este anulată. Într-adevăr, ai 
putea oricánd respinge participarea sau argumentul unui 
oponent pe motivul că e bogat, sau sărac, sau negru, sau 
țigan, sau femeie, sau bărbat, sau homosexual, sau 
heterosexual etc., ceea ce ar nimici imediat orice şansă a 
unei dezbateri raţionale. 

A publica un text înseamnă, implicit, a intra într-un 
spaţiu public abstract, în care oricine cumpără cartea (şi o 
poate face, practic, oricine) poate intra şi discuta în mod 
ideal cu autorul. Un astfel de spaţiu presupune implicit o 
egalitate funciară a persoanelor, indiferent de mesajul 
efectiv pe care textul îl transmite sau de câştigătorul 
polemicii care urmează, dar şi indiferent de contingentele 
care descriu situaţiile persoanelor respective. Nu pot 
adresa cartea mea numai celor care, să zicem, de cel puţin 
două generaţii sunt antrenați în activitatea intelectuală, iar 
aceasta pur şi simplu fiindcă publicarea ei o pune la 
îndemână oricui, despre care ignor absolut orice, în afara 
faptului că cititorul este o persoană umană la fel ca mine 
(OAKESHOTT, 1997, 39). 

Deci pentru a salva posibilitatea dezbaterii publice 
trebuie formulată interdicţia invocării contingentului, ceea 
ce e totuna cu delimitarea sa de non-contingent, adică de 
esenţă. 

Dar a admite fără ezitare că „oricine poate şi are voie 


să câştige” înseamnă a admite esentialitatea egalității de 
ansamblu a persoanelor, cât şi inegalitatea lor sectorială. A 
le admite într-un caz, însă - cel al dezbaterii - înseamnă a 
le admite în oricare caz asociabil, cel puţin, de un , agon". 
Deci Q nu poate susţine într-o dezbatere raţională, 
academică, lipsa de pertinenta a distinctiei esential- 
contingent aplicatá 

1 Oakesholt scrie că rationalistul nu înțelege 
niciodată că măcar două generaţii de practică sunt 
necesare pentru învăţarea unei profesii”. Evident, el se 
referă în primul rând, dar nu exclusiv, la profesia de 
politician. Dar câte generaţii sunt necesare pentru a scrie 
sau a înţelege o carte ca a sa? Dacă tot atâtea, înseamnă 
că el nu trebuia să incredinteze cartea sa tiparului, ci s-o 
transmită oral unui cerc ales de iniţiaţi. Platon era perfect 
conştient de această problemă a scrisului în Phaidros sau 
în Scrisoarea a VII-a. Sau, dacă în acest caz se face 
excepţie. Înseamnă că abilitatea de a rationa, de a înţelege 
idei, nu e o „profesie” şi că deci există activităţi umane, şi 
foarte importante inca,  sustrase  anticipării unor 
contingente previzibile, aşadar asociate unei ,esente" 
inalterabile. 

persoanei umane şi, ca urmare, nu poate promova 
sau elogia sistemul cotelor. Argumentarea sa, prin cea de-a 
doua opţiune, rămasă implicită sau la nivelul citării 
invizibile, presupune tocmai ceea ce ea incearcă să 
nimicească prin prima sa opţiune, Sustinand prea insistent 
sistemul unor discriminări pozitive, afectezi însăşi temelia 
unei atare argumentatii. 

Pe de altă parte, cele de mai sus nu trebuie să ne 
facă să credem câtuşi de puţin că orice dezbatere din 
cadrul democraţiei poate fi solutionatá în acest fel (sau în 
altul). Dimpotrivă, stă în natura democraţiei ca o mulţime 
de dezbateri să nu poată fi tranşate decât la nivelul primei 
opțiuni. De altminteri, mecanismul  alternantei la 
guvernare e o consecinţă a acestei situaţii: dacă prin 
dezbatere sau dialog s-ar putea decide în mod stabil şi 
non-subiectiv în cea mai mare parte dintre chestiuni, 


democraţia însăşi, alegerile, politica ar deveni inutile. Cât 
anume exact trebuie făcut parte libertăţii şi cât anume 
egalităţii nu poate fi decis irevocabil şi la modul general 
(TOURAINE, 1994). 

Se poate arăta doar - dar aceasta este deja foarte 
important - că nu se poate lua prea mult nici egalităţii de 
ansamblu, nici inegalitatii sectoriale. Într-adevăr, având în 
vedere trăsăturile esenței umane descrise mai sus, vom 
susţine că: 1) dacă un sistem politic devine prea 
egalitarist, el distruge „jocul”, reducând orice posibilitate 
de afirmare a inegalitátii sectoriale, dar si a libertăţii: nu 
mai ai voie să câştigi; 2) dacă, dimpotrivă, sistemul devine 
prea inegalitar, inegalitatea sectorială devine inegalitate 
globală, distrugând egalitatea totalitatii persoanei: unii vor 
câştiga toate „jocurile”. 

Mai mult, faptul că în viaţă există numeroase 
competiţii nu înseamnă că viaţa, luată în ansamblu, este o 
Mare Competiţie, sau e reductibilă doar la o sumă de 
competiţii, aşa cum toţi gnosticii şi maniheii, declaraţi sau 
nu, au susţinut, de-a lungul timpurilor, de la Marcion şi 
până la Lenin sau Carl Schmitt, care scria: 

Întreaga viaţă a ființei umane este o luptă, iar fiecare 
fiinţă omenească este, în mod simbolic, un luptător (LILLA, 
1997). 

Un regim politic decent ar trebui, în consecinţă, ca, 
piainitand existenţa şi semnificaţia a numeroase 
competiţii, lupte (,jocuri") locale, speciale, să împiedice, 
pe cât se poate, ca viaţa însăşi să fie tratată ca o mare 
competiţie, în tare unii sunt câştigători fără apel, iar alţii 
învinşi iremediabili. Putem formula şi aşa: este uman ca 
lupta să facă parte din viaţă, dar este inuman ca viaţa să 
fie considerată, în mod global, o luptă. 

Dar mai departe, între diferitele posibilităţi decente i 
oncrete, nu mai există alegere univocă. 

Oricum, o conciliere definitivă şi raţională a celor 
două tendinţe într-un anume punct „optim” trebuie 
amânată sine die, poate până la sfârşitul timpurilor. Iar în 
aşteptarea hidecátii de Apoi, nu ne rămâne de făcut, 


printre altele, decât să organizăm, mereu şi mereu, 
alegeri, prin care vom încerca mereu să aproximăm 
punctul „optim”. 

IV. Naționalismul 

1. Naționalismul - un import 

Afirmația cà „democraţia nu este un sistem de 
guvernare printre celelalte” presupune, fireşte, că nici 
liberalismul, luat în sensul său cel mai general, nu este 
numai o „ideologie“ sau, mai bine zis, numai un sistem de 
gândire politică printre celelalte. Spunând acestea, intrăm 
însă în contradicţie cu „spiritul epocii” noastre. Intr- 
adevăr, a acorda liberalismului exclusiv „drepturile” şi 
„obligaţiile” unei ideologii reprezintă un procedeu 
caracteristic parohialismului postmodernist, in multe 
cazuri, in fapt, un marxism diluat si camuflat sub 
respectabilitatea „deconstruct! vişinului”. Asa procedează, 
spre pildă, Michael McConnell, profesor de drept la 
Universitatea din Chicago, care sustine cà „intuiţia 
centrală | a postmodernismului | este prezentarea 
liberalismului drept numai o altà ideologie" (subi. A.C.). De 
aici rezultà - scrie acelasi autor - cà liberalii nu pot 
pretinde că standardele lor de adevăr si judecată obiectivă 
trebuie să prevaleze în efectuarea judecăților academice 
(McCONNELL, 1994). Liberalismul, aşa cum ,iese" din 
computerul unor astfel de autori, devine încă o parohie 
printre cele multe ale lumii. 

Nu este atunci de mirare că epoca postmodernă în 
care trăim este caracterizată şi prin extraordinara 
emergenta a nationalismelor, mai cu seamă in Europa 
Centralá si de Est, in Lumea a Treia, dar si in Occident 
intr-o másurá deloc neglijabilá. Dar incá si mai grav mi se 
pare cá, asociindu-se postmodernismului ca miscare de 
idei, ori deconstructivismului ca filosofie, nationalismul 
dobândeşte un aer fashionable, el devenind acceptabil 
intelectual, legitimabil teoretic. A te opune standardelor 
universale ale liberalismului in numele unui specific 
autohton, explicat ca decurgând dintr-o istorie si o tradiţie 
naţionale, a clama indefinit „dreptul la diferenţă” sunt 


fapte care par să fi căpătat culoarea inocentă a unei 
,Originalitáti" normale??, chiar dezirabile, in orice caz una 
ce poate obţine garanţiile respectabilitatii academice la 
acest final de secol şi de mileniu. 

Am arătat însă mai sus că liberalismul nu este numai 
o ideologie, fiindcă el, ca şi democraţia pe care o edifică, 
este şi o referinţă. Caracterul său de referinţă a funcţionat 
bine pentru marxism şi comunism. Va funcţiona el şi 
pentru nationalism? S-ar putea oare, aşadar, arăta că 
naționalismul se fundează si el pe un sistem de citate si cà 
acestea reprezintă tot atâtea trimiteri tocmai la 
liberalismul pe care el îl combate? La prima vedere, se 
naşte impresia că o astfel de demonstraţie este dificilă. 
Spre deosebire de socialism, naționalismul pare să 
conteste radical filosofia Luminilor pe care se întemeiază 
liberalismul, invocând în schimb, în mod deschis, o tradiţie 
locală, autohtonă, un Volksgeist ireductibil şi inanalizabil 
altminteri decât în propriii săi termeni. Potrivit unui sistem 
de metafore organice, scumpe nationalistilor, naționalismul 
ar fi o plantă cu rădăcinile înfipte într-un anumit sol şi 
care, neîndatorându-se unui aer străin, nu poate fi supusă 
cu folos unei comparații intrinseci, aşa cum a fost aceasta 
prezentată aici. Să fie, prin urmare, naționalismul fara 
referinţă? 

Deocamdată, primul lucru pe care trebuie să-l 
constatăm în legătură cu naționalismul este ceva absolut 
teribil din perspectiva nationalistilor: într-adevăr, pentru 
aceştia, au valoare în primul rând lucrurile autohtone, 
„înfipte în solul patriei”. Or, aceasta nu se întâmplă tocmai 
cu doctrina naţională şi chiar cu ideea de naţiune: mai 
peste tot, naționalismul este un produs de import. El nu 
este nici la noi, nici în întreg spaţiul central şi est- 
european un fenomen autohton, originar, ci soseşte relativ 
târziu, în general la începutul secolului al XIX-lea. Pentru 
ţările africane sau asiatice, introducerea sa se amână până 
la sfârşitul aceluiaşi secol sau în secolul XX. 


19 Așa, de pildă, formula „democraţiei originale“, lansată de 
președintele român, Ion Iliescu, în 1990. 


În planul logicii formale, aceste opinii [nationalismul, 
n.n.] trebuiau să respingă orice apelatie la modele străine, 
de vreme ce se cerea, atât de inversunat, menţinerea 
închistată în noi înşine. Vorba lui Ralea, un naționalism cu 
forme de împrumut e un nonsens (ORNEA, 1995, 251). 

Să adăugăm doar că, exceptând primul nationalism 
franco-german de la începutul secolului al XIX-lea, orice 
nationalism se bizuie până la urmă pe forme de împrumut. 

Dar coincidență: tocmai perioada apariției 
naţionalismului reprezintă, pentru o ţară sau o regiune 
oarecare, momentul demarajului modernităţii. 
Concomitent cu noile mode de vestimentaţie de la Paris, cu 
interioarele mobilate după stilul vienez, cu primele 
instituţii moderne, cu primele şcoli de tip occidental, 
pătrunde în Țările Române, de exemplu, şi ideologia 
naţională. Vectorii ei sunt, de altminteri, aceiaşi că ai 
modelor occidentale:  faimoşii  „bonjurişti” - tinerii 
aristocrați plecaţi la studii în Franţa si în ţările germanice. 
Prin urmare, o simplă observaţie istorică sugerează că 
naționalismul este pretutindeni un fruct şi, în acelaşi timp, 
o parte a modernitatii, si că referinţa sa imediată şi 
inevitabilă este modernitatea. 

Să însemne aceasta că înaintea epocii moderne nu 
exista iubire de patrie, de ţară? Defel. Patriotismul, în sens 
larg, derivă direct din instinctul, nici măcar exclusiv uman, 
al apărării teritoriului împreună cu cei înrudiţi. Dar 
elaborarea sa ,nationalá" este târzie şi modernă, ba uneori 
chiar postmodernă, ca în cazul scotienilor galezilor sau 
bretonilor. lată un fapt pe care, spre exemplu, aşa-numita 
„sociobiologie” nu-l poate explica (BERGHE, 1994). 
Nicăieri nu observăm intrarea în modernitate fără 
nationalism, aşa cum prezenţa naţionalismului la un popor 
dovedeşte fără putinţă de îndoială că intrarea sa în epoca 
modernă este un fapt împlinit. Mai mult, ideea însăşi de 
naţiune si cea de stat-natiune nu apar nicăieri înainte de 
sfârşitul secolului al XVIII-lea, cu ocazia Revoluţiei 
Franceze, fiind reluate de îndată, cu  nuanţări 
semnificative, în mediul german, începând cu faimoasa 


Rede an die Deutsche Nation a lui Fichte. Nimic (în afară 
de etimologia latina a cuvântului) nu justifică 
presupunerea lui Charles Maurras, dar în general a 
nationalistilor de pretutindeni, că națiunea este „naturală”. 

Ideea de națiune - scria astfel acesta - nu este ceva 
nebulos; ea este reprezentarea in termeni abstracti a unei 
realităţi extrem de puternice (CHITELET, 1994, 318). 

Se înşela. 

„Naţiunea” nu-i reprezentarea unei realităţi naturale, 
în sensul în care cuvântul „munte” este reflectarea unei 
realităţi naturale, ci este un artefact, elaborat relativ târziu 
în evoluția societăților, o construcţie elaborată de 
intelectuali şi impusă de state pretutindeni unde ea apare, 
bazată pe o rescriere a istoriei şi pe o reinterpretare în 
sens herderian a folclorului şi a tradiţiilor religioase. Eric 
Hobsbawm a arătat cu claritate acest lucru în cartea sa 
dedicată naşterii şi etapelor naţionalismului (HOBSBAWM, 
1991). Sunt, de astă dată, pe deplin de acord şi cu Claude 
Kamoouh, care, referindu-se la reformularea naționalistă a 
tradiţiei, spune: 

Crezând ca  restaurează o tradiție cenzurată, 
intelectualii din 

Europa Orientală nu au făcut decât să adapteze o 
reprezentare anacronică a acesteia unui program, cel al 
Luminilor, | care pretindea, in timp, dispariţia ei 
(KARNOOUH, Rom, 1994, 91). 

Spre pildă, nu poate fi înţeleasă ascensiunea 
naţionalismului fără extinderea ştiinţei de carte, a unei 
limbi naţionale unice pe teritoriul statului, a unei 
omogenizári  administrativ-teritoriale, toate fenomene 
specifice modernităţii (GELLNER, 1994, 54 - 71). Nu 
vreau, cu aceasta, să afirm că națiunea este reductibilă la 
subiectivitate. Ea nu este însă un „fapt brut” sau natural, 
ci un „fapt instituţional” sau simbolic (SEARLE, 1995). 

Naționalismul citează, aşadar, modernitatea. Mai 
mult, el citează în mare măsură principalul său adversar: 
filosofia Luminilor, care, în termenii noştri, este un 
veritabil „bazar ideologic”. 


Dar în ce fel se face citarea? Dacă în cazul 
comunismului observasem o alternanță între citarea 
fondatoare şi citarea convenţională, naționalismul oferă, 
alături de citarea fondatoaremai ales cel de-al treilea tip al 
citării: citarea invizibilă. Într-adevăr, există mai întâi un 
nationalism „paşoptist” ce-şi recunoaşte si îşi elogiaza 
originile în spiritul modern şi revoluţionar. 

Ideologiile naţionaliste din prima jumătate a 
secolului al XIX-lea erau departe de a susține că fiecare 
naţiune se supune unei legi în sine si că rivalitátile între 
națiuni sunt inevitabile... împlinirea glorioasă a misiunii 
fiecărei națiuni trebuia găsită în faptul de a milita pentru 
infratirea tuturor naţiunilor ce  mărturiseau aceeaşi 
credinţă... Profetii nationalisti erau motivaţi, ca şi 
teoreticienii socialişti, mai întâi de toate de nevoia de a 
întemeia un nou crez în locul creştinătăţii devalorizate 
(TALMON, 1960, 29). 

Mai târziu se dezvoltă mai ales un nationalism, să-i 
spunem  „eminescian”, care se prezintă pe sine ca 
antimodern, declarat critic la adresa modernităţii. Şi 
totuşi, simplul fapt că niciodată un astfel de nationalism 
,retrograd" nu apare într-o societate premoderná, ba, mai 
mult, ca, de regulă, naționalismul de tip ,eminescian" 
soseşte ca o replică la cel de tip „paşoptist”, sugerează 
legătura cu modernitatea şi a acestui curent. Este însă o 
legătură nemărturisită, neacceptată, cu bună sau cu rea 
credinţă respinsă ca ruşinoasă. 

Cu toate acestea, este evident că şi Haşdeu, şi 
Eminescu, şi lorga, şi Nae lonescu etc., sunt oameni ai 
modernităţii, când nu chiar ai modernizării. Idealurile lor 
de societate şi cultură pot fi , medievale", de la ,1400", dar 
nicio civilizaţie în afara celei europene moderne nu a fost 
capabilă sau nu a dorit să fie altceva decât este, să aibă o 
altă fiinţă, aparţinând unui alt veac, decât fiinţa sa proprie. 
Civilizaţiile premoderne nu-şi reprezintă trecutul în chip 
esențialmente diferit de prezent si de aceea nu-l propun ca 
ideal în mod special şi mai ales nu concep că trecutul ar 
putea fi reînviat, servind prezentului drept sursă 


inspiratoare. Exact din cauza acestui tip de critică ce 
priveşte în afara spaţiului şi a timpului său, naționalismul, 
oricât de „paseist” si de ,reactionar" ar fi, oricât de mult 
ar critica el spiritul modern, nu este mai puţin el însuşi un 
produs şi o parte tipice ale modernităţii. 

2. Modernitate şi liberalism 

Suntem aduşi astfel la a ne pune întrebarea: ce idee, 
ce concepţie fundamentală a modernităţii a fost autoarea 
naţionalismului? Filosofia Luminilor - fireşte, a avut global 
acest rol, dar care exact dintre principiile acesteia a avut 
contribuţia cea mai importantă? Răspunsul - paradoxal - 
este liberalismul (filosofia democratică, liberală si 
„republicană”) sau, mai precis, ceea ce eu numesc ideea 
fondatoare a acestuia: guvernarea pentru şi prin popor. 

Să ne imaginăm un nou „turnir khazar” la care Bulan 
ar invita, de data aceasta, un liberal şi un naţionalist. 
Solicitaţi să-şi formuleze prima opţiune, fiecare şi-ar lăuda, 
desigur, sistemul şi principiile: unul ar vorbi despre 
democraţie şi individ, celălalt despre naţiune şi stat. 
Cerându-li-se să menţioneze textele fondatoare, liberalul 
ar invoca desigur textele filosofiei Luminilor şi ale 
continuatorilor acesteia (de la Montesquieu şi John Adams 
până la Guizot şi Tocqueville şi Stuart Mill), ar evoca 
textele fondatoare din care s-a inspirat atât de mult, pe de- 
o parte, Constituţia americană sau, pe de alta, Declaraţia 
drepturilor omului şi ale cetăţeanului a Revoluţiei 
Franceze, dar şi statul „administrator” liberal modern 
(CHITELET, 1994, cap. f), în timp ce nationalistul ar aminti 
de Herder, Fichte, Maurras, ori, la noi, de Eminescu sau 
Iorga. Dar dacă ar fi chestionati serios în legătură cu cea 
de-a doua opţiune, liberalul nu ar putea accepta altceva 
decât aceleaşi texte fondatoare. Naţionalistul ar fi, la 
început, tentat să rămână şi el pe poziţiile sale iniţiale: 
totuşi, întrebat ce alte idei ar accepta în afara celor deja 
marturisite şi solicitat să spună ce părere are despre ideea 
guvernării prin şi pentru popor, el nu numai că nu ar 
respinge-o, dar ar sustine-o cu căldură. Kaganul i-ar arăta 
atunci că el a consimţit, în fapt, la ideea fondatoare a 


democraţiei liberale. Aceasta declară, spre exemplu, că 
„Toute souveraineté réside dans la Nation" şi, astfel, se 
vadeste că cea de-a doua opţiune a nationalistului poartă 
asupra liberalismului, asigurându-i din nou acestuia din 
urmă o anumită precedenta. 

Într-adevăr, aşa dupa cum iudaismul, creştinismul si 
islamismul au in comun  monoteismul drept idee 
fondatoare, explicitată în Vechiul Testament, tot aşa 
liberalismul. 

1 în articolul 3 al Declarației drepturilor omului şi ale 
cetățeanului. 

socialismul şi naționalismul se întemeiază în egală 
măsură pe ideea fondatoare a guvernării pentru şi prin 
popor, pe scurt, pe aceea a suveranității guvernărilor, sau 
a poporului, principiu propus explicit de filosofia Luminilor. 

Or, aşa cum monoteismul este ceea ce separă radical 
cele trei religii de politeismele păgânilor, analog, principiul 
suveranităţii guvernatilor separă toate cele trei sisteme de 
guvernare moderne de guvernările ancien regime; aici 
suveranitatea aparţine nu poporului, ci monarhului de 
drept divin, iar guvernarea se realizează, cel puţin în 
principiu, nu pentru guvernati (popor), ci în vederea 
realizării unui plan divin, cel al Cetăţii lui Dumnezeu. 
Guvernarea nu se exercită, în /-ancien regime, având ca 
finalitate poporul, ci legea lui Dumnezeu, şi nu este 
exercitată prin popor sau reprezentanţi legitimati ai 
acestuia, ci prin rege şi prepuşii monarhului. 

La J.- cratima sus - in COVar3J. Rousseau, dimpotrivă. 

„comunitatea (poporul) este statul. In timp ce mai 
înainte poporul şi statul erau situate unul în faţa celuilalt, 
iar poporul, în calitate de comunitate sau Universitas, se 
supunea principelui printr-un contract de autoritate 
(Obrigkeitsvertrag) şi prin aceasta constituia statul, la 
Rousseau comunitatea (poporul) este «un corps organisé, 
vivant et semblable à celui de l-homme», dotat eu 
suveranitate asupra membrelor sale" (KRABBE, 191 9, 30). 

Cui va incredinta „poporul” suveranitatea sa absolută 
- unui Comitet de salvare publică (sau unui Front al 


Salvării Naţionale, eventual), unui partid de avangardă, 
unui tiran, unui parlament ales democratic - iată doar ceea 
ce urmează să fie stabilit. 

Mai mult, asa cum monoteismul înlocuise zeii 
personali, vizibili, concreti ai păgânilor - pe care-i 
transformase în idoli - cu un Dumnezeu abstract, invizibil, 
impersonal (în sens, aici, de non-individual), tot astfel şi 
filosofia lui Rousseau, devenită un bun comun al 
modernităţii, substituie principele personal, ca sediu al 
suveranităţii, prin „autoritatea unei puteri impersonale” 
dotate cu voinţă proprie, „la volonte generale” (KRABBE, 
1919, 30 - 31). 

Regásim astfel filosofia Luminilor, prin ideea 
suveranităţii guvernatilor, în calitate de principiu fondator 
modern nu numai al liberalismului şi democraţiei, ci şi al 
socialismului (ceea ce am arătat deja), cât şi al 
naţionalismului, ori chiar, în ultimă analiză, al fascismului. 
Căci niciun naţionalist sau fascist nu poate admite altă 
suveranitate decât cea a poporului (Volksgemeinschaft); el 
nu acceptă şi nu poate accepta ca vreun ins din „afară”, 
deci nici chiar un monarh, un dinast, uneori „străin de 
neam”, să exercite în nume propriu suveranitatea în stat”. 
De asemenea, dacă poporul este suveran, actele de 
guvernare au în vedere numai binele sau interesul său. 
lată de ce naționalismul s-a opus cu atâta îndârjire in tot 
secolul trecut monarhiilor ,arhaice" precum imperiul 
habsburgic, otoman sau rusesc; nu doar caracterul 
multinational al acestor imperii îi repugna, ci şi faptul cá 
nu poporul exercita acolo suveranitatea. 

Filosofia Luminilor, la fel ca şi Vechiul Testament, 
devine, prin urmare, obiectul unor lecturi diferenţiate, ce 
se despart, pe de-o parte, într-o lectură radicală, iar pe de 
altă parte, într-un fascicul de lecturi referentiale. Liberalii 
practică deopotrivă lectura radicală, dar şi referentiala a 
acestor texte (pentru ei textul radical si textul-referintà 


20 V. din acest punct de vedere ostilitatea virulentá a naționaliștilor 
români de după 1989 faţă de ideea restaurării dinastiei de 
Hohenzollem în România. 


coincid), în timp ce socialiştilor si nationalistilor le convine 
numai o lectură referentialá, ei rezervându-şi lectura 
radicală pentru textele Jor specifice. Pentru liberali, 
aşadar, filosofia Luminilor ca atare rămâne mereu actuală 
şi profund semnificativă; pentru socialişti sau comunişti, ea 
rămâne valabilă numai ca referință, trebuind să fie 
completată şi desăvârşită printr-o nouă doctrină; pentru 
nationalisti, în fine, referinţa există, dar se cere a fi 
ascunsă. 

Aşadar, in timp ce lectura socialiştilor si a 
comuniştilor citează deschis sursele, chiar dacă de obicei 
conventional, naționalismul, aşa cum am mai spus-o, tinde 
treptat către o citare invizibilă, către disimularea si 
ascunderea surselor. Motivul esenţial al acestei ocultări mi 
se pare a nu fi diferit de cel care a inspirat anti-iudaismul 
„fundamentalist” al multor creştini în trecut: simtamantul 
că recunoaşterea prea marcată a surselor opțiunii secunde 
va debilita opţiunea primă. Ei intuiesc, probabil, că simpla 
admitere a faptului citării, fie si sub forma sa 
convenţională, este primul pas către luarea ei în serios. 

3. Principiul continuității metatextului 

Lectura radicală este însă, de cele mai multe ori, o 
lectură directă, când nu de-a dreptul literală. Ea tinde să 
acorde textului sensul propriu, sau să păstreze o distanţă 
cât mai mică faţă de acesta. Pentru creştin, Evangheliile, 
pentru mahomedan, Coranul, pentru iudeu, Thora, nu 
conţin atât legende sau istorii alegorice, nici apologuri 
morale, cât în primul rând relatări autentice ale unor 
evenimente ce s-au întâmplat „aşa cum sunt povestite"?!, 
Lectura radicală epuizează obiectul. Dincolo de Evanghelii, 
respectiv de Coran sau de Thora, nu mai supravieţuieşte 
nimic /a fel de important, de valoros, de esenţial şi mai ales 
la fel de literal. Asemănător, un democrat, deoarece el face 
o lectură radicală a democraţiei, vede în ea exact ceea ce 


21 Istoric, lectura non-literalá a Vechiului Testament începe la un 
iudeu, Filon din Alexandria. Pentru acesta însă, textele radicale sînt 
cele ale filozofiei grecești, pentru care se caută referinţe fondatoare în 
Thora. 


aceasta înfăţişează la prima vedere: sistemul politic optim, 
dincolo de care nu există decât tiranie şi nelibertate. 

Pentru democrat sau liberal, cuvintele sintagmei 
„guvernare pentru si prin popor” sunt înţelese în 
transparenţa lor denotativă, cât mai direct şi mai literal: 
,guvernarea" este exercitarea puterii legitime; ,poporul" 
este mulţimea tuturor locuitorilor unui teritoriu; „pentru 
popor” înseamnă că se are în vedere binele deopotrivă al 
totalitátii, dar si al fiecărui ins în parte, iar „prin popor” 
semnifică faptul că poporul îşi alege el însuşi, din sânul 
său, guvernanţii. Cuvintele nu mai au subtext, alt sens, altă 
dimensiune decât cea explicită. 

Lectura referentiala, dimpotrivă, este  „oblică”, 
alegorică, interpretativă. Textul, pentru ea, este conotaţie, 
altceva, în esenţa sa, decât cum apare la prima vedere. Se 
disting mai multe etaje ale textului şi mai multe sensuri ce 
se pot ierarhiza şi care sunt cu atât mai preţioase cu cât 
stau mai departe de literalitate. Pentru creştin, Vechiul 
Testament este figura, umbra celui Nou, iar valoarea sa 
rezultă mai putin din asimilarea literalităţii textului, cât în 
urma descoperirii valorilor simbolice ale acestuia. De 
aceea, din perspectiva creştină, Vechiul Testament este, la 
modul general, numai anticiparea, antecamera celui Nou. 
Dimpotrivă, Noul Testament, lectură radicală pentru 
creştinii practicanți, este înţeles cu mult mai literal, dar el 
tinde să devină, la rândul său, locul unor lecturi non- 
literale pentru europenii numai nominal creştini. 

Lectura referentiala, ce explică opţiunea secundă, ar 
fi imposibilă dacă textul respectiv nu ar putea fi interpretat 
şi altfel decât în sens literal, dacă această acceptiune nu ar 
putea apărea incompletă, sau, altfel spus, dacă principiul 
identităţii, A e A" în ceea ce-l priveşte nu ar putea fi negat. 
Aşa stând lucrurile, în perspectiva naţionalismului (dar şi a 
comunismului), exact sensul noţiunii de „popor” este 
susceptibil de a admite interpretări non-literale. Se poate 
chiar spune că, aşa cum un punct fundamental al polemicii 
anti-iudaice purtate de creştini de-a lungul timpului, 
începând cu Sf. Pavel, a fost reprosul literalitátii lecturii 


evreieşti a Vechiului Testament, tot aşa nationalistul si 
socialistul îi reproşează liberalului înţelegerea literală a 
noţiunii de „popor”. 

Pentru liberalul autentic, „poporul“ cuprinde (ca 
principiu măcar la începuturile liberalismului, dacă nu ca 
realitate politică) pe „toată lumea”, el conţine mulţimea 
tuturor locuitorilor, ce deţin, astfel, calitatea de ,,cetateni”. 
Guvernandu-se si dându-şi instituţii si legi, aceştia 
alcătuiesc ,natiunea", care este înţeleasă în sensul lui E. 
Renan, contractual, ca un „plebiscit zilnic”22. Dimpotrivă, 
pentru socialist, „poporul” încetează a mai fi „toată 
lumea”, aşa cum pare la prima vedere, şi este doar „lumea 
exploatată” - „clasa muncitoare şi țărănimea muncitoare”. 
Nationalistul, din nou, nu mai vede în „popor” ceea ce este 
manifest, ci altceva, ceva ascuns, inaccesibil imediatitatii. 
„Poporul”, ,natiunea", îi cuprinde acum numai pe cei ce 
„simt şi gândesc la fel”. Pentru aceasta se postulează că ei 
trebuie să aibă o singură limbă, tradiţii comune, o istorie 
unică si, mai ales, să fie „de acelaşi sânge”. Natiunea astfel 
formată se va identifica deci cu o etnie care îşi dă instituţii 
corespunzătoare şi un stat specific. 

Putem acum face observaţia că o lectură referentialà 
devine instabilă si contestabila chiar din „interior”, daca 
distanţa dintre sensul literal şi sensurile simbolice, 
figurative etc. creşte în mod excesiv. Acest lucru ar putea fi 
explicat în felul următor, prin ceea ce eu numesc principiul 
continuității metatextului; astfel, spre a fi înţeles de noile 
generaţii, un text trebuie explicat. Dar explicaţia unui text 
este şi ea un text - un metatext în raport cu textul iniţial. 
Să admitem acum că textului iniţial i se atribuie o valoare 
simbolică, non-literală, altfel spus, că nu se vede în el ceea 
ce apare evident. In acest caz, pentru a explica textul, 
metatextului i se poate conferi, totuşi, o valoare literală şi 
astfel explicarea oferită de el devine accesibilă, dar, drept 


22 Firește, liberalismul însuși a trebuit să-și ia în serios referinţa, 
atunci cînd a trecut de la votul cenzitar la votul universal. Discutia 
simplifică oarecum realitatea. Poate ar fi mai îndreptăţit să vorbim 
despre tendinţa către literalitate, respectiv, către non-literalitate. 


urmare, între text si metatext apare o soluție de 
continuitate, ce trebuie la rândul ei explicată şi justificată. 
Explicaţia respectivă produce însă un nou metatext, un 
metamelatext, care s-ar putea să nu fie nici el suficient. 
Dacă, dimpotrivă, primului metatext explicativ i se conferă 
sensuri non-literale, spre a se evita soluţia de continuitate, 
explicaţia devine dificilă sau chiar imposibilă şi atunci 
trebuie recurs, de asemenea, la un metametatext literal, 
explicativ. Cultura respectivă va tinde, în oricare dintre 
situaţii, spre proliferarea metatextelor şi obscuritate, iar 
acest dezavantaj va fi cu atât mai mare cu cât literalitatea 
textului iniţial va fi mai puţin luată în seamă. 

Se observă, de aici, că cel ce optează, în primă 
instanţă, pentru texte acceptate non-literal, simbolic etc., 
trebuie să opteze totuşi, la un moment dat, pentru 
literalitate în cazul metatextelor. Cu alte cuvinte, cea de-a 
doua opţiune a sa trebuie să fie pentru literalitate. 

Dimpotrivă, atunci când textul iniţial, fundamental, 
este înţeles cu precădere literal, dezavantajul soluţiei de 
continuitate dintre text şi metatext va fi evitat. Din punct 
de vedere al logicii interpretării şi al stilului nu se creează, 
de această dată, o diferenţă între opţiunea primă şi 
opţiunea secundă, deoarece ele tind să  coincidà. 
Literalitatea reprezintă, de aceea, opțiunea secundă între 
toate tipurile de interpretare si ea obține o precedenta 
printre ele. Sau, spus mai simplu, nu te poţi menţine foarte 
mult timp în atmosfera rarefiată a interpretărilor 
simbolice. 

Probabil că nu întâmplător Părinţii Bisericii, deşi 
favorizând interpretările  non-literale ale Vechiului 
Testament, nu au renunţat niciodată la o valorizare şi a 
sensului literal al acestuia. Procedând astfel, ei au admis 
autenticitatea literală a miezului dur iudaic al 
creştinismului şi au evitat ca metatextele produse de ei să 
intre într-o opoziţie fundamentală sub aspectul tipului de 
sens cu literalitatea prezumata a Bibliei. Cel mult, 
interpretarea creştină tradiţională (catolică, protestantă, 
ortodoxă) prezumă adesea si non-literalitatea Vechiului 


Testament, dar nu devine antiliterală. Dimpotrivă, anumite 
erezii sau gnoze au preferat o lectură pur simbolică a 
Vechiului Testament. Aceasta le-a condus, de obicei, la o 
multiplicare nesfârşită a alegorizării şi la obscuritate, ceea 
ce le-a destabilizat, le-a divizat necontenit, sortindu-le tot 
mai mult margina 

4. Lectura naționalistă 

Revenind la ideologiile politice, observăm de îndată 
avantajul liberalismului: favorizând, sau măcar revenind 
constant la literalitatea textelor, de exemplu înțelegând 
prin „popor” pur şi simplu totalitatea locuitorilor unui 
teritoriu asupra căruia se exercită o guvernare, această 
filosofie politică va construi metatexte în continuitatea 
textelor. Ea va alege literalitatea atât în primă opţiune, la 
nivelul textului, cât şi în secundă opţiune, la nivelul 
metatextului. De pildă, o lucrare care va avea de explicat 
Constituţia americana sau Declaraţia universală a 
drepturilor omului va fi scrisă în baza aceleiaşi logici 
precum Constituţia americană însăşi ori Declaraţia însăşi. 
Noţiunea de „popor” (ca şi alte noţiuni) vor fi explicate în 
termeni cát mai puţin susceptibili de interpretări 
simbolice, alegorice, ori puternic conotative. Principiul 
identităţii „A este A” va fi respectat în cea mai mare 
măsură. lar o recenzie care va discuta lucrarea respectivă 
va fi la rândul ei redactată potrivit cerinţelor aceleiaşi 
logici a  predominării literalitatii şi a respectării 
principiului identităţii. 

Naționalismul va lua noţiunea capitală de „popor” 
într-o acceptiune non-literală, ce devine, cu timpul, de-a 
dreptul anti-literală; pentru el, poporul se rezumă la etnie, 
ceea ce înseamnă, imediat, eliminarea minorităţilor 
naţionale. Dar etnia însăşi e un termen vag, imprecis. Spre 
a-l preciza, se înmulţesc metatextele: pseudostiinte, 
formule discriminatorii, legi speciale rasiale, precum cele 
de la Nürnberg etc. Numai că, dacă cei „ce gândesc la fel” 
constituie „poporul”, rezultă că cei ce gândesc diferit nu 
aparţin poporului; aşadar, disidentii, opozantii vor fi şi ei 
excluşi, inclusiv cei ce au o altă confesiune religioasă decât 


cea considerată dominantă. În general, cei care nu le sunt 
pe plac nationalistilor nu mai fac parte din „popor”, chiar 
dacă „etnic” par ireproşabili. Din acest punct de vedere, 
este caracteristic fenomenul „antisemitismului fără evrei”, 
apărut mai ales în Polonia şi România după 1989. Cum 
scrie vârful de lance al naţionalismului românesc: 

Peste 80 % din cei care au deținut Ametii de 
răspundere după 22 decembrie 1989 ori au fost agitatori 
mass-media sunt de altă etnie, adică venetici, în special 
țigani şi evrei... Atunci schimbaţi şi numele Țării, nu-i mai 
spuneţi România, ci Alogeni a. 

Oricum, pentru a-i exclude pe cei neconvenabili, se 
vor găsi întotdeauna felurite explicaţii, invocándu-se 
afilieri secrete la ,iudeo-masonerie", de pildă, ori la 
conspirații internationale, ceea ce va presupune noi 
metatexte care să definească şi să expliciteze aceste ultime 
noţiuni. 

Două lucruri se pot, de aici, remarca: mai întâi 
restrângerea tot mai accentuată a extensiei noţiunii de 
„popor” - cuprinzând, la început totalitatea locuitorilor 
țării, ea se va 

reduce, prin eliminári succesive, la tot mai putini 
indivizi, in final tinzánd sá desemneze un grup relativ 
restrâns. Majoritatea devine minoritate?. A încetează să 
mai fie A, ba chiar devine non-A. in al doilea rând, ratiunile 
calificării cuiva in rândurile poporului (sau ale 
descalificării sale) devin tot mai complicate, mai absconse. 
Mereu mai numeroase metatexte şi metametatexte sunt 
necesare spre a explica pentru ce X aparţine „poporului” şi 
Y nu, iar arbitrarul lor apare tot mai patent. 

Or, pierzând tot mai mult legătura cu sensul literal al 
noţiunii de „popor”, naționalismul ocultează mereu mai 
mult ideea fondatoare a liberalismului. În fapt, el tinde să- 
şi distrugă referinţa, să o anuleze, să o ,uite". Dar uitarea 
referintei nu se face nepedepsit. Pedeapsa stă, de obicei, in 


23 Liberalismul, dimpotrivă, parcurge drumul invers: de la „excepţia“ 
cenzitară, la votul universal. 


pierderea simțului realităţii, într-un hybris fără măsură, 
într-o prăbuşire, cu adevărat de tip gnostic, în mitomanie 
şi ficţiune absolutá?*. Această evoluţie este vizibilă mai 
ales în cazul diferitelor fascisme, precum cel italian, cel 
spaniol, în cazul national-socialismului, dar si al neo- 
fascismelor postcomuniste, apărute în Serbia, Rusia, 
România sau Croaţia. Faptul că acestea se colorează în 
brun sau în roşu nu este foarte important. 

Ar fi, pe de altă parte, interesant de observat întrucât 
şi cum uitarea sau ocultarea referintei contribuie si la 
constituirea aşa-numitelor fundamentalisme religioase - 
islamic, creştin, evreiesc, hindus - mişcări considerate pe 
bună dreptate de Alain Touraine, de exemplu, ca 
reprezentând adevărate mişcări fasciste contemporane 
(TOURAINE, 1994, 110) - Cred că ceea ce adepţii acestor 
mişcări uită, în aceste cazuri, este referinţa universalistă, 
transsectară a religiei respective, cât şi incompletitudinea 
necesară a bisericilor pământene, în aşteptarea Bisericii 
divine şi cereşti. E o idee bine asimilată de toate 
„ortodoxiile” autentice, de toate tradiţiile, în măsura în 
care ele nu neglijează să-şi examineze serios şi periodic 
sursele şi textele fondatoare şi care ştiu că, până la un 
punct, trebuie si pot să se concilieze cu secolul; dar e o 
idee respinsă cu indignare de  ,puritani", de 
fundamentalişti si de toti ,catharii', indiferent de 
apartenenţă (BUBER, 1993) 2526. 


24 O semnificativă legătură între antisemitism, antiliberalism și o 
interpretare de tip gnostic a catolicismului poate fi găsită în opera 
gînditorului politic Carl Schmitt, foarte influent în Germania de 
dinainte de război, dar chiar și astăzi, în unele cercuri radicale, de 
dreapta sau de stînga (LILLA, 1997). 

25 Naționalismul extremist și fundamentalismul religios sînt numite, 
de Touraine, fascisme ,subiectiviste", spre deosebire de comunism, 
socotit a fi un fascism ,obiectivist". Distincția e însă relativă, avînd în 
vedere nenumăratele puncte de contact dintre naționalism și 
comunism. 

26 „All das aber ist nur in dem Masse móglich, als jede Religion sich 
ihrem Ursprung, der Offenbarung, in der sie ihren Ursprung hat, 
zuwendet und an der Entfernung davon, die sich in ihrem 


5. Excurs cultural-filozofic românesc: 

Blaga şi Noica 

Din acest punct de vedere, nu este lipsit de interes a 
vedea cum funcţionează non-literalitatea în anumite texte 
nu politice, ci filosofice de tendinţă naționalistă, cu posibile 
consecinţe politice. 

lată un text considerat esenţial pentru autodefinirea 
culturii româneşti: 

De vreo opt sute de ani saxonul din Ardeal, 
transplantat de undeva de pe malurile Rinului, isi înalță în 
peisajul ardelenesc rosturile culturale şi cetăţeneşti, sobre 
şi ca de piatră, în spiritul nealterat al spațiului său gotic de 
ieri si de totdeauna... lar alături, trecând legánat cu 
turmele pe lângă inaltele si negrele turnuri şi cetăţi care 
vorbesc despre un alt destin, ciobanul valah îşi slăveşte 
din fluier, suind şi coborând, spațiul sáu, care e numai al 
său. 

Sunt două feluri de oameni, care trăiesc în acelaşi 
peisaj j, dar în spatii diferite. Deşi nespus de aproape unul 
de celălalt, ci sunt asa de distantati prin spatiile-matrice, 
cá opt sute de ani de vietuire megiesá n-au fost suficiente 
să şteargă şi înfrângă depărtarea cealaltă, de pe planul 
inconştient dintre ei. Un lucru de care nu prea vor să tina 
seama cei care aleargă după utopia inutilă şi nerodnică a 
unui asa-numit «transilvanism», comun populațiilor etnice, 
care trăiesc alături în acest peisaj (BLAGA, 29 - 30). 

Pentru Lucian Blaga, prin urmare, noţiunea de 
,Spatiu" se îndepărtează considerabil de sensul său literal, 
fundamental, mai mult, ea ajunge chiar să se opună 
acestuia. Încercând să explice de ce românii transilvăneni 
şi saşii, deşi trăiesc de sute de ani în acelaşi spaţiu fizic, 


geschichtlichen Entwicklungsprozes vollzogen hat, Kritik übt. Die 
geschichtlichen Religionen haben die Tendenz, Selbstzweck zu werden 
und sich gleichsam an Gottes Stelle zu setzen, und in der Tat ist nichts 
so geeignet, dem Menschen das Angesicht Gottes zu verdecken, wie 
eine Religion. Die Religionen müssen zu Gott und seinem Willen 
demütig werden; jede muss erkennen, dass sie nur eine der Gestalten 
ist, in denen sich die menschliche Verarbeitung der góttlichen 
Botschaft darstellt - dass sie kein Monopol auf Gott hat..." 


totuşi sunt culturalmente diferiţi, Blaga socoteşte că ei, de 
fapt, trăiesc în ,spatii" culturale distincte: păstorul „valah” 
în spaţiul ondulat „mioritic”, germanul transilvănean într- 
un spaţiu cultural de „burg” occidental. Filosoful deduce 
de aici că niciun fel de „mixaj”, de interinfluenta, nu e 
posibil (a) între cele două culturi şi popoare, ce sunt 
destinate să-şi reproducă etern „matricele stilistice” în 
,Spatile" ce le sunt proprii. Cultura rezultată este ori 
parohialá, ori nu există. 

Dar fie si o simplá excursie intr-un sat pur románesc, 
de păstori, precum Răşinarii de lângă Sibiu, sugerează 
slăbiciunea tezei lui Blaga, bazată pe o interpretare pur 
non-literală a conceptului de „spaţiu”: cu case, unele 
dintre ele mai vechi de o sută de ani, strânse una într-alta, 
cu porţi înalte, cu grădinile alungate în spate, satul are, de 
fapt, cea mai pură înfăţişare „Mitteleuropa” cu putinţă şi 
ar putea foarte bine fi considerat o aşezare de „burghezi” 
saşi şi nu una de „ciobani valahi”. 

La Constantin Noica, strădania de a legitima un 
presupus „sentiment românesc al Fiinţei” se exprimă prin 
reconstructii non-literale ale unor vocabule româneşti, 
precum ,intru”, „sinea” sau „rost” (NOICA, 1973). 
Nonliteralitatea acestor reconstructii rezidă, după părerea 
mea, în scoaterea cuvintelor respective din contextul 
secventelor limbii, ceea ce permite să li se atribuie o 
adâncime metafizică neasteptatá, dar relativ arbitrară. 
Ceea ce trebuie observat este că numeroase cuvinte ori 
construcţii din oricare altă limbă pot fi supuse unor 
operaţii similare. Imaginaţia cu care Noica procedează 
este admirabilă în felul ei, dar lipsită de control lingvistic. 
Un cuvânt sau o sintagmă sunt exploatabile filosofic ca 
depozite ale unei ,intelepciuni a limbii”, doar dacă ele 
aparţin unei utilizări regulate şi constante, nu şi dacă sunt 
inaugurate de individualitatea puternică a unui singur ins. 

De aceea, ceea ce descoperă filosoful în limba 
română nu este un „sentiment românesc al Fiintei", ci un 
„sentiment noician al Fiintei". A spune, precum Noica, că 
„viaţa e întru ceva” sau că „trăim întru aceste elemente” 


exprimă, poate, o interesantă filosofie, dar, gramatical, e o 
construcţie improprie, inutilizată în româna modernă până 
la Noica, inaptă. La Noica, nu doar cuvintele izolate îşi 
pierd sensul lor literal, ci limba însăşi, ca sintagmă, este 
reformulată dincolo de „literalitatea”, de normalitatea 
construcţiilor vii, caracteristice uzajului firesc. Ce poate 
oferi atunci această limbă altceva decât ceea ce a fost în 
prealabil introdus în ea? 

6. Sovinism postmodern: Ilie Bădescu 

Nu putem încheia acest capitol dedicat 
naţionalismului fără a evoca, printr-un alt caz românesc, 
felul în care ultranationalismul, în criză de legitimitate 
teoretică şi nemaiputând recurge doar la ambalajul său 
ideologic ,traditional", încearcă să-şi dezvolte un sistem de 
referinţe actual, chiar postmodern. Se renunţă astfel la 
citarea invizibilă în favoarea unei citări ce se vrea 
fondatoare, sau chiar refondatoare. 

Cazul în discuţie este cel al sociologului român Ilie 
Bădescu, şeful catedrei de sociologie a Universităţii 
Bucureşti, şi, înainte de 1989, principal teoretician al 
„protocronismului”. 

Lucrarea sa, scrisă împreună cu mai mulţi 
colaboratori, Sociologia şi geopolitica frontierei, se doreşte 
(şi chiar este) o refundamentare pe temeiuri sociologice 
postmoderne, în principiu americane, a unor vechi teze. 
Acestea din urmă sunt: naționalismul, în sensul prioritatii 
naţiunii ca finalitate, opoziţia dintre anumite culturi 
socotite „artificiale” şi culturile ,naturale", 
antioccidentalismul, reluarea tezei ,formelor fárà fond", 
adversitatea fata de  „sincronism”, sovinismul obsesiv 
antimaghiar, presupunerea unei conspirații iudeo-masono- 
comuniste, antiuniversalismul, ortodoxismul anticatolic 
etc. Şi bineînţeles, nu lipseşte „protocronismul”. Obsesia 
că națiunea se confruntă astăzi cu universalismul liberal, 
asa cum odinioară ea se confrunta cu internationalismul 
comunist, este permanentă şi şocantă. lată un citat 
revelator: 

Vom încheia reluând premisa întregului nostru 


demers. Omenirea pare a deveni astăzi spectatoarea unei 
competiţii cu final anunţat, căci lumea sfârşitului de secol 
XX e «decisă», fără a fi fost chestionată serios în prealabil. 
Experimentul comunist, desfăşurat vreme de cincizeci de 
ani în Răsărit, se vrea înlocuit astăzi, la scară planetară, 
de un alt proiect artificial, confecţionat în laboratoarele 
ideologice mondiale: proiectul politic al globalizării... Şi 
conchide: Agresiunea contra naţiunilor poate îmbrăca 
forma violentă a unei agresiuni împotriva umanităţii 
(BĂDESCU, 1995, /, 216). 

Spre a face „vandabilă” şi acceptabilă academic 
marfa sa ideologică cam vetustă, Ilie Bădescu recurge la 
studiile unor sociologi americani despre frontieră şi 
fenomenele ce decurg din înaintarea ei într-o anumită 
direcţie, construind astfel  „metatexte” specifice in 
continuarea textelor acestei sociologii. El preia cu aceasta 
şi revalorizarea tipic postmodernă a frontierelor şi, în 
general, a peri feri Hor în dauna centrului, precum şi 
concepţia că acesta din urmă suferă, în mult mai mare 
măsură decât se credea mai înainte, presiunea şi influenţa 
periferiilor. Pentru Bădescu, modelul avansării frontierei 
de vest americane, cu tot cortegiul său de distrugeri, dar şi 
de transformări profunde ale mentalităţii poporului 
american, poate fi cu succes aplicat atât în ceea ce 
priveşte avansul frontierei romane în Antichitate, cât şi al 
celei „occidentale” în secolele XIX şi XX, în special în 
Europa Centrală şi de Est. 

Nu vom intra într-o analiză detaliată a felului în care 
Bădescu aplică „teoria frontierei” la procesul de 
modernizare a Europei de Est. Nu vom polemiza cu autorul 
în ceea ce priveşte modul său de caracterizare a 
modernizării, a occidentalizarii; nu vom încerca sa 
respingem prin argumente directe asocierea pe care el o 
face între internationalismul comunist şi aşa-numitul 
,globalism", nici nu vom încerca să respingem ceea ce am 
fi tentaţi să numim delirul său antimaghiar, ori paranoia sa 
conspirationistá. Ar însemna să recurgem, poate fără prea 
mult folos, la posibilităţile unei comparații extrinseci 


neexprimate, făcută în numele unor criterii ce nu aparţin 
în comun, în mod vădit, deopotrivă criticului şi autorului 
criticat. 

Dimpotrivă, credem că procedura comparatiei 
intrinseci este mult mai eficientă în cazul de fata. lată cum 
s-ar putea pune atunci problema: avem de-a face cu un 
autor care, în esenţă, are obiecţii radicale la adresa 
procesului de occidentalizare şi modernizare în care este 
angajată acum România. El consideră că acest proces este 
brutal, inadecvat substratului naţional şi social, şi că 
urmarea sa cea mai probabilă va fi o „neocolonizare” şi o 
distrugere a substanţei „neamului”. Spre a-şi demonstra 
teza, Bădescu nu procedează în maniera şi cu stilistica, 
astăzi desuete, ale lui Nae lonescu sau Eminescu, ci 
adoptă o formulăristică modernă, sociologia americană a 
frontierei. Acum, sunt două posibilităţi: ori referinţa 
sociologică americană, obţinută pe baza analizei unei 
realităţi americane, este aplicată corect, ori ea este 
aplicată incorect. În prima situaţie, rezultă că nu există o 
incompatibilitate de esenţă între teoriile occidentale şi 
„fondul românesc”. Dar, atunci, de ce ar exista o distanţă 
de mentalitate mai mică între sociologia americană şi 
mediul autohton decât între principiile economice 
neoliberale, să spunem, şi acelaşi mediu autohton? 

Dacă însă referinţa este, ca principiu, aplicată 
incorect la realităţile Europei de Est, deoarece cele două 
situaţii ar fi incompatibile, aşa cum, în general, conceptele 
şi forma mentis occidentale sunt greu sau deloc asociabile 
„solului autohton”, înseamnă că lucrarea lui Bădescu este 
greşită, cu toate concluziile ei. S-ar putea încerca evitarea 
dilemei sustinàndu-se că nu orice referinţă occidentală, ca 
principiu, este falsă, ci numai anumite referinţe - de 
exemplu, cele legate de concepţia asupra priorităţii 
individului asupra grupului, sau cele cu caracter economic. 
Dar autorul nu oferă niciun motiv pentru a discrimina între 
speciile de referinţe occidentale şi chiar americane, el 
alegând doar acele variante care, factual mai curând decât 
metodologic, par să-i susţină teoriile. 


În fapt, deşi e autohtonist şi antioccidental Ja prima 
opțiune, Ilie Bădescu rămâne un occidental, un modern si 
chiar un ,sincronist" la a doua opţiune. Zelul sáu în a-şi 
însuşi si în a utiliza tehnologia mentală occidentală se 
ciocneşte cu zelul sáu  protocronist şi naţionalist. 
Metatextele (aici in sensul de cadrul, referinţa 
metodologică) autorului devin astfel profund diferite de 
non-literalitatea textului naţionalist de bază. Autorul nu 
pare a fi conştient de această serioasă inconsecventà, dar 
cartea sa masivă, în două volume, care se războieşte cu 
presupusul „imperialism globalist”, dar este împănată de 
referinţe, citate, excursuri bibliografice docte ce sugerează 
o veritabilă cedare înaintea ,imperialismului” si a 
„globalismului” academic  occidental-american, rămâne 
teribil de şubredă. 

În orice caz, se vede acum bine, după părerea mea, 
de ce, contrar lui McConnell şi a altora eiusdem farinae, 
liberalismul - luat în sensul cel mai general al termenului - 
nu este numai o altă ideologie. El este singura filosofie 
politică bazată pe o acceptiune literală a unor noţiuni 
fundamentale ale modernităţii, ceea ce îi îngăduie să 
construiască metatexte în continuitatea textelor. El nu-şi 
va uita astfel niciodată referinţa, chiar dacă va elabora 
asupra ei, şi va tine sub control o evoluţie spre lumi 
ficționale. El poate, de aceea, pretinde ca judecatile sale să 
prevaleze, tocmai deoarece metatextele altor ideologii 
(naționalismul, de exemplu) sunt nevoite să recurgă la un 
moment dat si ele la literalitate (dacă doresc să fie 
explicite), în felul în care Ilie Bădescu recurge la sociologia 
americană pentru a-şi explicita si legitima  obsesiile 
naţionaliste. Dar această soluție de continuitate, această 
veritabilă prăpastie între texte şi metatexte (acestea de 
obicei non-literale, când nu anti-literale), destabilizeazá 
cultura naționalistă în ansamblu, iar dacă literalitatea 
textului iniţial este „uitată” cu totul, nu mai există nicio 
limită dinaintea unei proliferări canceroide a ficţiunii şi a 
irealismului. 

V. Parohialismul ştiinţific şi filosofic 


1. Falsul primitiv 

Să revenim acum la disputa schitatà de Mircea Eliade 
la sfârşitul eseului său, Mitul vesnicei reintoarceri, dispută 
ce are loc între un om modern, un european occidental, şi 
ceea ce istoricul religiilor numeşte „omul arhaic”. Disputa 
se poartă de fapt între o filosofie ce valorizează istoria, 
evoluţia, raţiunea analitică şi libertatea de a alege, pe de-o 
parte, şi o filosofie ce vede valoarea supremă în mit, 
repetiţie, gesturi arhetipale, pe de alta. Nu vom intra în 
detaliile acestei pasionante dispute. Vom recunoaşte că, 
deşi la prima vedere Eliade pare să renunţe la a acorda 
explicit victoria vreunuia dintre cei doi protagonişti, 
partizanatul său în favoarea „omului arhaic” nu poate lăsa 
nicio îndoială. Aşa stând lucrurile şi ţinând seama şi de 
felul în care cei doi argumentează şi îşi răspund, cred că 
putem considera cá ne aflăm înaintea unei tipice 
comparații extrinseci. 

Dar oare s-ar putea institui şi o comparaţie intrinsecă 
între cei doi „oameni”, oare, altfel spus, ar putea fi ei 
chemaţi înaintea kaganului Bulan cu oarecare şanse 
pentru un dialog discriminant? Şi care dintre ei ar obţine 
atunci precedenta? La prima vedere, s-ar părea că aşa 
ceva nu este posibil: într-adevăr, comparatia intrinsecă 
este legitimă numai între culturi şi sisteme de valori 
puternic interrelationate; or, dacă, de pildă, luăm drept 
prototip al „omului arhaic” un aborigen din Oceania, 
cultura acestuia nu ar trebui să aibă niciun fel de relaţii şi 
legături profunde cu civilizaţia occidentală, ceea ce ar 
anihila de la bun început orice şansă a comparatiei 
intrinseci. Aşa ar fi, într-adevăr, în cazul în care „omul 
arhaic” ar fi un autentic aborigen, fie el din Oceania, 
Australia sau Africa. 

Dar lucrurile nu stau aşa în cazul de faţă, deoarece 
„omul arhaic” propus de Eliade este o construcție; el e de 
fapt aproape la fel de european şi de occidental precum 
oponentul său; el stă, în realitate, drept un alter ego, drept 
un travesti al lui Eliade însuşi. O notă a autorului 
sugerează 


Se cuvine precizat cá, in acest context, «omul 
modern» este cel care se vrea exclusiv istoric, adică, 
înainte de toate, «omul» istoricismului, al marxismului şi al 
existentialismului. Este superfluu de a adăuga că nu toti 
modernii se recunosc ín acest om [subi. A.C.] (ELIADE, 
1969, 180). 

Desigur însă cá cei ce nu se recunosc în „omul 
modern" se recunosc în „omul arhaic”, fără a fi, cu aceasta 
- aşa cum Eliade însuşi admite - mai puţin moderni, mai 
puţin europeni şi mai puţin caracteristici pentru civilizaţia 
occidentală. 

Că autenticitatea „omului arhaic” este îndoielnică, se 
vede bine şi din felul cum acesta argumentează: în ce fel 
ar putea cunoaşte un autentic aborigen australian ori 
african tribulatiile istoriei europene, cum ar putea el avea 
cunoştinţe despre fascism şi comunism, aşa cum apare că 
este capabil „omul arhaic” al lui Eliade? Dar, mai ales, cum 
ar putea acest aborigen să se privească în mod critic pe 
sine şi cultura sa în aşa fel încât - cum spune Eliade - să 
fie „mândru” de sine şi de ea? Pentru aceasta, el ştie - 
crede Eliade - că „este liber să-şi anuleze propria «istorie» 
prin abolirea periodică a timpului şi regenerarea 
colectivă] si că „în fiecare an el ia parte la repetiţia 
cosmogonici' (ELIADE, 1969, 181 - 183) etc. Numai că a 
ajunge la o asemenea conştiinţă de sine ar presupune din 
partea sa să dispună de categoriile mentale ale lui Eliade 
(sau, de ce nu, în alt caz, de cele ale lui B. Malinowski, ori 
Claude Lévi-Strauss). Dar toate aceste categorii mentale, 
fără de care o percepţie globală şi exterioară sieşi a 
„culturii arhaice” nu pare posibilă, nu au fost elaborate 
nici în Oceania, nici în Australia, nici în India sau Tibet, ci 
în Europa modernă, de către oameni profund educati în 
principiile fundamentale ale ştiinţei europene, chiar dacă 
ei pot, la un moment dat, să se arate dezgustati de 
civilizaţia unde s-au născut. Dacă, dimpotrivă, „omul 
arhaic” ar trăi autentic în afara istoriei, el ar trái 
deopotrivă şi în afara capacităţii de a se autoexplica şi 
auto-intelege, ceea ce l-ar pune în imposibilitate de a fi 


„Mândru” de poziţia sa culturală, atât de pretuita de 
Eliade. 

În fapt, „omul arhaic” este numai o replică europeană 
a autenticului primitiv, o reconstrucţie a acestuia realizată 
cu instrumentele ştiinţei occidentale (ceea ce nu înseamnă 
că el nu are nicio legătură cu autenticul primitiv, sau că 
cercetarea antropologică în general ar fi inutilă). Dar chiar 
imboldul de a proceda la atare reconstructii şi dorinţa de a 
studia „omul arhaic”, „omul oriental” şi oricare alt fel de 
,oameni" exotici sunt profund înscrise în substanţa 
mentalitátii europene. Căci dacă xenofobia şi tribalismul 
au rămas de-a lungul istoriei egal răspândite printre 
reprezentanţii tuturor civilizaţiilor şi popoarelor, lucrurile 
au stat diferit în ceea ce priveşte interesul, obsesia chiar, 
pentru străin şi pentru „celălalt”. Încă de la călătoriile lui 
Herodot sau ale lui Thales în Egipt, europeanul se arăta 
curios să cunoască alte moravuri şi alte constelații decât 
cele familiare, iar prin aceasta el era deja privit cu 
surprindere şi stupoare de egipteni sau de perşi. Şi, cel 
puţin de la Germania lui Tacit, periodica admiraţie pentru 
străin, pentru „barbar”, apoi pentru „huron”, pentru 
„persan”, în fine pentru „omul arhaic” etc., a aparţinut 
spiritului occidental tot la fel de mult cât i-au aparţinut şi 
accesele de xenofobie ori rasism. lar în formele seculare 
ori confesionale ale imperialismului cultural, ambele 
tendinţe - curiozitatea şi chiar deferenta faţă de străin, 
aliate cu superbia afirmării unei reale ori pretinse 
superioritáti - au caracterizat dintotdeauna „bazarul” 
atitudinilor europene faţă de ceilalţi. 

lată de ce partizanii „arhaicităţii” ori ai culturilor 
noneuropene rămân cât se poate de europeni atât prin 
instrumentele de studiu pe care le folosesc, prin 
categoriile mentale cu care operează, cât şi prin spiritul 
care ii insufleteste; dacă prima lor opţiune este, 
neîndoielnic, pentru respectivele culturi „exotice”, cea de- 
a doua opțiune a lor poartă asupra spiritului european. Cei 
ce contestă civilizaţia occidentală au, aşadar, un 
dezavantaj şi el pare cu atât mai important cu cât 


contestarea lor este mai radicală: ei nu pot să nu 
intrebuinteze valorile aceleiaşi civilizaţii în însăşi 
contestaţia lor - civilizaţie-bazar destul de încăpătoare 
pentru a-i cuprinde atât pe lăudătorii, cât şi pe detractorii 
ei. 

Nu susţin acum că s-ar putea demonstra o 
superioritate tare" a civilizației europene asupra 
celorlalte civilizaţii, ci afirm doar existenţa unei 
precedente, a unei „superiorităţi slabe”. De aici însă 
rezultă că tentativa antropologică astăzi curentă de a 
aşeza civilizaţia europeană cel puţin pe picior de egalitate 
cu alte culturi, mai ales „primitive”, pe considerentul, tipic 
relativist, că „între limitele sale fiecare sistem de valori 
este echivalent cu oricare altul”, îmi pare extrem de 
discutabilă. 

lată un exemplu tipic: un antropolog francez, Pierre 
Clas tres, susţine că societăţile zise „primitive” nu sunt 
nici măcar tehnologic inferioare societăţilor ,avansate", 
deoarece criteriul de evaluare a tehnologiilor nu ar trebui 
să fie complexitatea acestora, ci capacitatea de adaptare la 
mediu. Or, tehnologiile „primitive” atestă un înalt grad de 
adaptare la mediu a unei societăţi de mici dimensiuni, 
trăind „ecologic” (CLASTRES, 1995, 60 - 61). 

Am putea să-i răspundem lui Clastres că nu doar 
tehnicile culesului, ale vânătorii sau agriculturii, ci şi 
antropologia şi etnologia ele însele aparţin domeniului 
tehnologiilor şi al tehnicilor de cunoaştere şi de adaptare 
la lume. Or, tocmai prezenţa acestor ultime tehnici (la care 
ar trebui adăugate, fireşte, geografia, navigația etc.) i-a 
permis europeanului occidental să includă în ,,povestea” sa 
mare (metatextul, referinţa explicativă) si ,povestile" 
(textele) altor popoare. Noi nu comparăm în fond 
„primitivul pur" (nouinenal pentru a vorbi în termeni 
kantieni) şi tehnicile sale cu ale noastre, ci comparăm doar 
o elaborare culturală şi ştiinţifică (fenomenala) a „realităţii 
de pe teren” cu ceea ce ştim sau credem a şti despre noi 
înşine. Conceptul „adaptării la mediu” şi valorizarea 
pozitivă a acesteia nu aparţin civilizaţiilor „primitive”, 


chiar dacă acestea practică spontan forme de adaptare, ci 
aparţin civilizaţiei occidentale, care, astfel, se arată a fi 
singura capabilă să încurajeze discursul global despre 
Ceilalţi şi studiul pozitiv al acestora. Declarând: „civilizaţia 
X este bine adaptată tehnologic la mediul său de viaţă”, noi 
reconstruim conceptual, potrivit cu cadrele noastre de 
gândire (elaborate de ştiinţa europeană), civilizaţia X. 
Altminteri, noi nu o putem nici cunoaşte, nici compara, dar 
nici ea însăşi nu pare a fi capabilă să se cunoască pe sine 
ca un întreg şi să se explice înaintea celorlalţi (altminteri 
ar fi făcut-o). 

Atunci, ori acceptăm că antropologia culturală are 
sens şi aduce servicii umanităţii, ceea ce presupune că 
civilizaţia unde a apărut această tehnică, ce permite 
povestirea altor civilizaţii, posedă o anumită precedenta; 
ori, dacă negam orice precedenta, această tehnică rămâne 
fără sens, dar atunci de ce mai trebuie scris şi vorbit 
despre ea şi de ce mai trebuie elaborate cărţi şi tratate în 
respectivul domeniu? De aici, putem extrage şi următoarea 
regulă: atunci când comparăm (intrinsec) mai multe 
sisteme de valori (texte culturale), putem declara ca având 
precedentá acel sistem (text) care a oferit şi cadrul 
metatextual, referential al comparatiei. Spre exemplu, 
dacă cineva alcătuieşte o istorie şi analiză critică a ideilor 
culturale în România modernă, inevitabil el va trebui să 
acorde o anumită precedenta junimismului (şi altor 
curente rationalist-critice) asupra diferitelor forme de 
autohtonism şi irationalism, tocmai fiindcă textele de tip 
critic „rimează” cu cadrul metatextual al lucrării. Aceasta 
se întâmplă, în cazul unei analize critice reuşite, chiar 
dacă autorul se străduieşte să păstreze o postmodernă 
presupusă echidistanta - Dimpotrivă, o reală echidistanta 
apare doar în cazurile când cadrul referential este alterat, 
iar „rima” dintre anumite texte şi metatext este stricată. 

De asemenea, faptul că B.L. Whorf este capabil, 
utilizând instrumentele ştiinţei occidentale, să descrie 
Weltanschauung-uX tribului Hopi, dar că e greu de 
conceput un indian Hopi descriind, cu mijloace indigene, 


Weltanschauung-uX european, nu este o întâmplare; intr- 
adevár Europa este cea care a cáutat dintotdeauna sá 
cunoascá alte culturi si nu acele culturi au fost cele care sá 
fi descoperit Europa. Procedura de contact dintre culturi a 
fost astfel, de cele mai multe ori, profund asimetrică. Dar 
nici din punct de vedere teoretic nu se poate sustine, asa 
cum face Whorf, că descrierea Hopi a lumii ar putea 
contine analogii (dacă nu cu totul superficiale) cu, de 
exemplu, teoria relativităţii din fizică, diferenţa stând doar 
în limbajul în care o viziune ce nu pune în contrast radical 

1 Este cazul unei foarte interesante şi utile cărţi a lui 
Lucian Boia (BOIA, 1997). 

spaţiul şi timpul este exprimată în cele două culturi 
(WHORE, 1956). 

Într-adevăr, tradiţia europeană dispune nu de unul, ci 
de mai multe limbaje (limbile naturale, limbajul logic, cel 
matematic, cel fizic etc.), cu care se pot exprima, să 
spunem, mai multe tipuri de relaţii spatio-temporale. 
Dintre acestea, limbajul matematic a fost dezvoltat 
conştient şi metodic, de-a lungul mai multor generaţii de 
savanţi, până la stadiul în care să poată fi descrise relaţiile 
spatiu-timp cerute de teoria relativităţii. Nimic asemănător 
nu se poate observa pentru cultura Hopi, ce dispune de un 
singur limbaj - limba sa naturală - practicat spontan, fără 
deliberare, fără metodă şi fără o perfecţionare constantă în 
timp. Astfel, dispunând de un pluralism al limbajelor, 
numai cultura europeană a putut treptat să se constituie 
într-un limbaj referential, într-un metalimbaj valabil si 
pentru alte culturi, într-un autentic „bazar cultural” 
ospitalier, unde acestea se puteau întâlni atunci când ele s- 
au aflat în situaţia de a-şi reproiecta imaginea şi statura. 

Mai trebuie subliniat că, deşi în descoperirile ştiinţei 
europene în primul rând rezultatele fascinează, nu ele sunt 
lucrul cel mai máret. (Dintre aceste rezultate, unele au 
putut fi anticipate sau echivalate de unele civilizaţii non- 
europene, precum China.) Ceea ce contează aici în primul 
rand, după părerea mea, este metoda, adică nu o 
cunoaştere anume, ci forma generală a obţinerii 


cunoaşterii. Or, degajarea unei metode (chiar dacă lipsită 
de rigoarea atribuită ei mai demult) permite desprinderea 
de concretul situaţiei în care ea a fost aplicată întâia oară, 
conduce la  ,obiectivarea" sau  transsubiectivizarea 
cunoaşterii, la transformarea sa nu doar într-o experienţă 
intersubiectiva, ci şi într-una interculturală - 1 „The 
relativity viewpoint of modern physics is one such view, 
conceived ín mathematical terms, and the Hopi 
Weltanschauung is another and quite different one, non- 
mathematical and lingvistic". 

Intr-un veritabil „bazar epistemologic” - ce poate 
funcţiona ca substrat sau fundament comun al diferitelor 
activităţi cunoscătoare, prezente chiar şi în civilizaţii 
diferite. De aceea, dacă rezultatele aparțin culturilor, 
metoda sau metodele au devenit bunul comun al 
umanităţii. 

În fine, am putea să-i răspundem aici şi lui Paul 
Veyne, pentru care, cum ne amintim, a crede în Einstein 
sau a crede în descântecele unui vrăjitor de trib este, în 
fond, acelaşi lucru, mutatis mutandis; dacă prin „a crede” 
înţelegem a avea credinţă în cineva sau în ceva, atunci fără 
îndoială că istoricul francez are dreptate - cel care crede 
în Einstein în acest sens nu o face altfel decât primitivul 
care crede în vraciul tribului său, în zeul său sau în mitul 
său cosmogonic. Numai că, în general, nici omul de ştiinţă, 
nici intelectualul secolului nostru nu au în mod necesar 
credinţă referitor la Einstein, la teoria relativităţii sau la 
oricare altă teorie ştiinţifică; este destul dacă ei au 
încredere în toate acestea, şi doar în acest sens se poate 
spune că ar crede în ele. Încrederea nu-i, aşadar, totuna 
cu credința: prima admite excepţii, eşecuri parţiale, 
dezamăgiri, reveniri; ea este o cale, mai presus de orice, şi 
încă una sinuoasă. Cealaltă presupune un angajament 
absolut, iremediabil, total; ea nu e un drum, ci un fapt. 
Credinţa se bazează pe prima opţiune; căci cel mai mult în 
viaţă am dori să putem avea credinţă, să nu ne putem 
înşela niciodată şi în nicio privinţă, să fim absolut siguri. 
Dar când aşa ceva nu mai e posibil, din pricina unor 


repetate dezmintiri şi dezamăgiri, atunci când defensiva 
noastră dinaintea realităţii se consumă, poate apărea, 
salvator, o a doua opțiune, care este tocmai încrederea. 

Or, ştiinţa, văzută ca expresie a metodei, a drumului 
sinuos şi complicat spre un adevăr niciodată actualizat, dar 
mereu sperat şi întrezărit, nu se asociază în mod necesar 
cu credinţa - de obicei prea „tare”, prea pretențioasă 
pentru ea -, ci cu încrederea. Atitudinea omului modern 
fata de „miturile” ştiinţei este, astfel, diferită în mod 
fundamental de atitudinea „omului arhaic” faţă de miturile 
şi zeii săi. Fireşte, există mereu şi fanatici ai ştiinţei, care 
fac din ea teologie, altfel spus, folosesc, în ceea ce o 
priveşte, pe „a crede" în sensul său ,tare", de primă 
opţiune. Aceşti oameni se comportă faţă de ştiinţă 
asemenea liberalilor „thatcherişti” sau discipolilor lui 
Ludwig von Mieses faţă de economia de piaţă. Unii dintre 
ei pot fi buni oameni de ştiinţă, dar cu siguranţă că sunt 
răi filosofi ai ştiinţei. Majoritatea modernilor lucizi însă se 
mulţumesc doar să aibă încredere în ştiinţă, păstrându-şi 
puterea credinţei pentru domenii extrastiintifice, aşa cum 
majoritatea democratilor acceptă liberalismul numai într- 
un sens „slab”. 

Prin urmare, într-un zeu, într-un mit, într-o practică 
magică, dacă le iei în serios, trebuie să crezi în sens ,tare", 
trebuie să ai credinţă. Zeii pot fi adorati sau tăgăduiri, dar 
nu Suportă încrederea. Dar ştiinţa, metoda, chiar luate 
foarte în serios, se rezumă la încredere. Aceasta se vede şi 
din următoarea împrejurare: o teorie ştiinţifică falsificată, 
în care nu se mai crede, rămâne o teorie ştiinţifică, iar 
autorul ei îşi păstrează un rol important şi respectabil 
chiar şi pentru cei care nu mai cred în respectiva teorie. 
Dimpotrivă, un zeu în care nu se mai crede nu mai e zeu, 
iar preoţii săi devin, în ochii fostului credincios, simpli 
profani, mincinoşi, înşelători. În esenţă, încrederea în 
ştiinţă şi în metodă în general este compatibilă cu 
failibilitatea acestora. Credinţa într-un zeu nu poate trăi 
însă decât din perfecţiune şi de aceea ea rămâne cu mult 
mai fragilă. lată de ce tăria civilizaţiei europene stă, 


paradoxal, tocmai în „slăbiciunea” sa - în faptul de a fi 
investit treptat tot mai mult în încredere şi tot mai puţin în 
credinţă. 

În particular, aceasta explică si de ce putem fi 
toleranti cu opiniile altora, fără a înceta să nutrim anumite 
convingeri puternice. Aceste convingeri însă se bazează pe 
încredere şi nu pe credinţă. Credinciosul - în sens „tare” - 
e fanatic sau fundamentalist, credinciosul în sens „slab” 
poate fi tolerant, fără a fi relativist. Scepticul tinde spre o 
toleranţă amorfă, fără convingeri proprii ferme, spre 
relativism. 

Fireşte, nimic din toate aceste consideraţii nu-i poate 
opri pe detractorii spiritului european şi ai modernităţii de 
tip occidental să-şi continue contestaţia; dar ei, şi mai ales 
publicul lor, ar trebui să fie conştienţi de poziţia sofistică în 
care se pune cineva care nu numai că argumentează cu 
armele adversarului, dar are şi toate cusururile şi calităţile 
aceluia. 

Printre aceşti detractori se află, fireşte, şi filosofii şi 
gânditorii postmoderni (sau cei revendicati ca atare de 
cátre succesorii lor), precum Derrida, Lyotard, Vattimo, 
Rorty, Kuhn, Feyerabend, Foucault, care susţin cà nu există 
nicio universalitate sau privilegiu în ratiune sau în ştiinţă. 
Ei judecă pretenţiile de universalitate ale acestora drept 
consecinţă a unor puncte de vedere contextuale, parohiale 
şi particulare bărbatului alb şi occidental - deci care ar 
putea sa nu fie tot la fel de potrivite mentalitatii femeii, 
omului de culoare, non-occidentalului. 

Aş vrea însă să se remarce că toţi aceşti gânditori 
apelează ei înşişi, în mod implicit, la o anumită 
universalitate, exact fiindcă doresc sa fie intelesi si 
aplaudati de opinia publică fără prejudecăţi si mai ales de 
către comunitatea academică. Ei scriu cu sârg cărţi şi 
articole, predau la catedre universitare prestigioase, 
participă la numeroase congrese şi conferinţe şi aspiră cu 
infrigurare sa exercite o influenţă adâncă asupra 
societăţilor occidentale unde trăiesc, fără excepţie. Lor nu 
le convine niciodată să vietuiascá izolaţi, pe o insulă 


îndepărtată, sau chiar într-o ţară situată mai la est sau mai 
la sud, departe de nefericitul Occident pe care altminteri îl 
recuză. Predică insistent că lumea trebuie să devină 
„descentrată”, dar, paradoxal, predica lor începe prin 
cucerirea centrului. 

În acest fel, ei recunosc tacit că, oricât de 
avantajoase ar fi punctele de vedere ale ,periferiilor", 
perspectiva  „centrală” a „albului, bărbatului şi 
occidentalului” conferă avantaje de care este util să profiti. 
Demersul lor se aseamănă celui al radicalilor politici, care 
află un azil în democraţia pe care, ideologic, ar dori s-o 
nimicească. De bună seamă însă că există şi oameni pe 
care o asemenea contradicţie logică nu-i deranjează, sau 
care, in chip mai subtil, pretind că însăşi cerința de 
coerenţă logică ar fi, la rândul ei, numai „un punct de 
vedere” parţial, occidental. Aceşti oameni nu ar trebui 
totuşi să protesteze prea vehement dacă se vor vedea 
excluşi de la dialog şi dacă societatea academică i-ar lăsa 
să-şi predice „dreptul la incoerentá" în gol, fără a le 
acorda prea mare atenţie. 

În fapt, toti aceşti critici ai rationalitátii occidentale, 
de îndată ce scriu, predau, discută şi chiar gândesc, 
utilizează forma universală, a civilizaţiei noastre, care, 
istoriceşte, este o achiziţie a „bărbatului alb, occidental 
etc.", desi ea poate fi adoptată cu uşurinţă de oricine. Nu 
există, aşadar, decât puncte de vedere particulare? Fie. 
Există totuşi cel putin o partialitate la care trebuie facut 
mereu referinţă, deoarece ea oferă cea mai bună cale 
pentru transmiterea universală a ideilor proprii, oricare ar 
fi acestea. Renuntánd la ea trebuie să renunti la 
comunicare. Cum scrie (0) cercetátoare a 
postmodernismului: 

Dacá postmodernistii ar fi sinceri cánd ar afirma cá 
nu există afirmatii privilegiate, nici măcar propria lor 
afirmaţie, atunci ei ar trebui să renunțe la dreptul lor de a 
vorbi lipsit de autoritate. Numai o asemenea atitudine ar fi 
coerentă cu sine (ROSENAU, 1992). 

Pe de altă parte, ştiinţa pe care unii postmodernişti o 


cred opresivă, „logocentrică”, rasistă, sexistă, sau oferind 
numai descrieri parţiale şi relative, nu reprezintă doar o 
acumulare de cunoştinţe şi de tehnici, aşa cum ne-o 
imaginăm adesea în mod vulgar; dacă ar fi doar atât, 
postmoderniştii şi relativiştii ar avea toată dreptatea să fie 
indignati din pricina ei. Cu mult mai mult însă ştiinţa este 
o metodă, prin care înţeleg nu atât un sistem imuabil de 
reguli, cát, in sens etimologic, un drum parcurs de-a 
curmezişul unor dezbateri şi controverse, reveniri şi 
avansuri. Or, chiar daca, prin afirmațiile lor, 
postmoderniştii resping  stiinta-rezultat, sau  stiinta- 
credinţă, angajamentul lor efectiv în dezbaterile 
academice arată că, la nivelul celei de-a doua optiuni, 
adică al drumului, al stiintei-incredere, ei adoptă aceeaşi 
cale precum adversarii lor. Fiindcă chiar teoriile lor ori 
modul de a le expune şi preda aparţin, fie doar şi prin 
recursul metodologic, rationalitátii occidentale, 
logocratiei, centralitatii etc., de care, ca primă opțiune, ei 
doresc să se detaşeze. 

Ceea ce, în fond, parohialismul nu înţelege, sau, 
eventual, se face că nu înţelege este că actul de a da formă 
oricărei materii nu stă în puterea oricărei civilizaţii, a 
oricărei culturi, a oricărei perspective particulare. Oricine 
are dreptul să-şi pledeze propria cauză. Dar numai 
avocatul este acela capabil să dea formă oricărei cauze, fie 
ea şi străină de gusturile sale de primă opţiune. Fiecare cu 
adevărul sau, dar pentru toţi aceeaşi manieră 
fundamentală - chiar dacă deloc monotonă - de a-l pleda. 

Să consimtim că nu există universalitate „în sine", 
sau rațiune absolută universală, sau credinţă în fata cărora 
să ne prosternăm. Ceea ce filosofii clasici sperau să 
descopere rămâne, probabil, doar o dorinţă pioasă. Asupra 
acestui punct ar fi greu să nu acceptăm buna întemeiere a 
criticilor moderne si postmoderne. Dar ceea ce 
supravieţuieşte chiar şi în urma acestei defensive cu care 
spiritul a trebuit să se resemneze este universalitatea 
pledoariei. 

2. Feminismul şi modus ponens în ultimul timp, 


amintitele valori occidentale, europene (sau oricum ne-ar 
plăcea să le numim), au fost ţinta unor atacuri mult mai 
diverse şi mai neaşteptate decât erau cele deja „clasice”, 
de felul celui iniţiat de gânditori precum Eliade sau Whorf. 
Ele au venit din partea celor ce se consideră a reprezenta 
grupuri defavorizate sau marginalizate de „imperialismul 
bărbatului alb” - oameni de culoare, homosexuali, femei. 
La drept vorbind, în foarte numeroase cazuri această 
defavorizare, ori chiar severă discriminare, a fost cât se 
poate de reală şi de sumbră. Problema stă însă în altă 
parte; multă vreme, spre pildă, argumentele feministelor s- 
au aliat cu dominantele considerate esenţiale ale culturii 
europene: raţiunea, spiritul de obiectivitate, principiul 
egalităţii tuturor oamenilor. Feministele luptau cu 
particularismele si cu prejudecățile în numele unei 
universalitáti umane bizuite pe rațiune, pe care tocmai 
cultura europeană îşi făcuse o glorie din a fi descoperit-o. 
Dacă ele pretindeau drepturi egale pentru femei - politice, 
profesionale etc. - o făceau în numele universalului uman 
prezent deopotrivă în femeie ca şi în bărbat, deoarece 
socoteau, în acord cu marea tradiţie de gândire europeană 
ce porneşte de la Platon, că diferenţierea sexuală din 
cadrul speciei umane nu are efect asupra capacităţilor şi a 
performanţelor omeneşti esenţiale, în principal asupra 
celor intelectuale şi morale. Cei ce negau femeilor anumite 
drepturi se vedeau astfel acuzaţi de obscurantism şi de 
parohialism, de atitudini contrare raţiunii şi libertăţii, de 
prejudecăţi nedemne de cultura occidentală modernă. 

Dar iată că o nouă generaţie, „postmodernă”, de 
feministe vede lucrurile altfel: după cum relatează Martha 
Nussbaum. 

..Se spune frecvent [in cercurile feministe, ad. mea, 
A.C.] că rațiunea şi obiectivitatea sunt norme create de 
«patriarhat» si cá a apela la ele înseamnă a sucomba 
înaintea vicleniilor opresorului. Ni se spune că sistemele 
de a rationa sunt sisteme de dominare si că a adopta 
sistemul traditional înseamnă a fi cooptat (NUSSBAUM, 
1994). 


O feministă de „generaţia a doua”, Jeanne Flax, scrie: 

De fapt, feministele, la fel precum multi alti 
postmoderni, au inceput să suspecteze cá orice cerinţă 
transcendentală reflectă şi verifică experiența unui număr 
redus de oameni, dintre care majoritatea sunt albi, bărbaţi 
şi occidentali. Acest tip de cerinţă ne pare, in parte, 
plauzibil, pentru că el reflectă aspecte importante ale celor 
care domină viata socială (MIROIU, 1995, 62). 

În numele „dreptului la diferenţă”, vechea noţiune a 
unei fiinţe umane unice în esenţa ei, în pofida 
importantelor diferente existențiale, este criticată 
vehement şi este considerată nedemocratică sau 
corespunzând unei faze primitive şi opresive a democraţiei 
occidentale, căreia i se opune o a doua fază „evoluată”. 
Aflăm astfel într-un eseu dedicat problemelor femeilor 
musulmane într-un stat secular, precum Turcia modernă, 
că.. 

..à doua fază a democrației este caracterizată prin 
revenirea reprimatilor... care au fost ocullati din memoria 
colectivă ín numele «naţiunii», al «omului» si al 
«civilizației» (GOLE, 1994, 10). 

Nu  contestăm faptul că democraţia, ca toate 
lucrurile, suportă perfectionari. Dar este de notat felul in 
care „omul“, finalitate a liberalismului traditional, ajunge 
în citatul de mai sus să fie echivalat cu un mijloc 
(națiunea), ori cu un instrument (civilizaţia) şi plasat, cum 
făcea şi Michel Foucault, când se referea la „om”, între 
ghilimelele improprietátii, şi astfel discreditat. 

Multe dintre noile feministe se străduiesc să 
construiască un  parohialism al sentimentului şi al 
instinctului, considerate ca specific feminine, înaintea 
cărora „raţiunea apare ca o formă subtilă de dominare 
masculină. Ele, spre pildă, îi critică pe Kant sau pe 
Descartes nu pentru prejudecățile lor binecunoscute fata 
de femei, ci pentru a se fi întemeiat în filosofia lor pe 
„standardele culturale masculine de detaşare şi de rece 
raționalitate”. Mai mult, ele resping, precum Sandra 
Harding, pretenţia că ştiinţa, prin însăşi metoda sa, ar fi 


neutră în raport cu sexul, clasa, rasa ori cultura 
(HARDING, 1986, 16 - 19). Cum se vede, o nouă formă de 
rasism este inventată sub pretextul de a-i apăra pe cei 
oprimati! 

Într-o publicaţie dedicată feminismului - Newsletter 
on Feminism, editată de American Philosophical 
Association - Ruth Ginzberg sustine într-un articol 
(„Feminism, Rationality and Logic”) că aşa-numitul modus 
ponens, una dintre principalele forme de inferenta logică, 
„a fost o creație patriarhală oprimând femeile”. In general, 
crede autoarea, femeile tind să privească sistemele logice 
formale ca străine şi nefamiliare (NUSSBAUM, 1994). 

Ruth Ginzberg nu e singura care să judece astfel: în 
aceeaşi publicaţie, un articol de Vance Cope-Karsten („A 
Portrait of Dominant Rationality”) afirmă cá silogismul lui 
Aristotel ar fi „perfect adaptat modurilor ierarhice de a 
gândi, deoarece separă forma argumentului de conținutul 
sau material’. Or, cum in mod traditional femeile au fost 
asociate materiei (lat. materia derivă de la mater), iar 
bărbaţii - formei, insistența logicii pe formă contribuie la 
marginalizarea şi la subordonarea femeilor (NUSSBAUM, 
1994). 

Mi se pare interesant de notat felul în care Martha 
Nussbaum respinge astfel de pretenţii. În esenţă, crede ea, 
cauza femeilor nu este bine susţinută de expedierea 
standardelor raţionale şi obiective la un rol secundar. 
Parohialismul feminist se poate ciocni, într-o asemenea 
situaţie, de alte parohialisme, de exemplu de cele 
religioase, fara să se mai poată invoca o rațiune generală 
cu capacitatea de a arbitra conflictul astfel ivit. Acest 
argument pragmatic e bun, dar, după părerea mea, totuşi 
nu foarte bun: într-adevăr, feministele radicale ar putea 
susţine că ele nu au nevoie de un arbitraj din partea unei 
instanţe obiective, deoarece ele nu cred nici în 
obiectivitate, nici într-o raționalitate universală. In ochii 
lor, orice idee este deformată de interese, prejudecăţi şi de 
conformisme specifice, numai că bărbaţii au, în plus, 
ipocrizia de a pretinde că unele dintre prejudecățile ori 


modurile lor specifice de a fi reprezintă norme general- 
umane, la care oricine poate şi trebuie să adere. Ceea ce 
feministele radicale cer este nu un statut general-uman, ci 
recunoaşterea femeilor ca „minoritate” discriminată şi 
garantarea unui statut de „discriminare pozitivă” spre a 
compensa, prin impunerea unei diferenţe asertate emfatic, 
o persecuție milenară. 

Slăbiciunea fundamentală a argumentelor unei 
Ginzburg ori Cope-Karsten mi se pare că stă altundeva: 
într-adevăr, am văzut că prima autoare susţine că femeile 
ar avea probleme în a recunoaşte în modus ponens o 
inferenta validă. Altfel spus, inferenta, „dacă (propoziţia) P, 
atunci (propoziţia) Q, dar P deci Q", ar fi „antifeminină”. In 
ceea ce ne priveşte, am putea accepta că, publicându-şi 
textul şi supunându-l atenţiei lumii academice, autoarea nu 
se poate sustrage următoarei inferente: „dacă Ginzburg (o 
femeie) are dreptate, atunci teza principală a textului e 
valabilă; or, teza textului este că modus ponens nu este 
valid pentru femei; dar să admitem că G. are dreptate 
(cum crede, de bună seamă, autoarea), deci rezultă că 
modus ponens nu este valid pentru femei”. Numai ca 
raţionamentul de mai sus nu reprezintă altceva decât o 
aplicare a lui modus ponens. Aşadar, dacă modus ponens 
este valid, el nu este valid, cel puţin pentru autoare. Prin 
urmare, dacă acest tip de raționament nu va fi valid, 
atunci nici recunoaşterea faptului că G. are dreptate nu se 
poate face, iar efortul său de a-şi prezenta public ideile 
devine van. Un raţionament asemănător este valabil şi 
pentru critica silogismului aparţinând lui Cope-Karsten; s- 
ar putea, într-adevăr, construi silogismul următor: „Toate 
textele publicate în reviste 

Modus tollens; dacă P, atunci Q, dar nu Q, deci nici P. 

serioase, academice, merità sà fie citite. Dar textul 
lui Cope-Karsten este publicat in acest fel. Deci el meritá 
să fie citit”. Textul însă afirmă cá silogismul marginalizează 
femeia. Oricum, el nu o marginalizează pe autoare, ba 
dimpotrivă, am spune! 

Paradoxul în care se ajunge arată ceva de fapt foarte 


simplu: anume că în substratul oricărei asertiuni, al 
oricărei pretenţii de adevăr expuse şi care cere un acord 
de grup, acord urmat de anumite consecinţe, stă implicit 
modus ponens (ca şi, în cazul eşecului comunicării, 
contrariul său. modus tollens1), adică se află inferentele 
logicii clasice, într-adevăr, din implicatia că, dacă autorul 
are dreptate sau afirmă ceva important, interesant, atunci 
textul are o anumită valoare, meritând a fi citit şi discutat, 
poate decurge următoarea alternativă: ori autorul are într- 
adevăr dreptate şi atunci textul său are valoare (modus 
ponens), ori textul său nu are valoare şi atunci autorul nu 
are dreptate sau e neinteresant (modus tollens). 

Nu are importanţă aici dacă adevărul „există”, sau 
dacă el este doar o iluzie, ori rezultatul unei „false 
conştiinţe”. Nu are importanţă nici măcar dacă autorul 
este de bună credinţă şi vrea să comunice ceea ce crede el. 
Important este doar că el se supune, fie şi pur formal, 
„jocului” comunicational. El poate, desigur, asuma 
premisele acestuia doar ca pe nişte referințe 
convenţionale, sau chiar poate încerca „să le uite”. Dar, 
mai devreme sau mai târziu, e de presupus că tendinţa 
către „luarea în serios" a referintei se va manifesta şi aici. 
Mă separ astfel de Habermas, pentru care locutorul 
„trebuie să aibă intenţia să comunice o propoziţie 
adevărată” (HABERMAS, 1996, 119). Un oarecare locutor 
poate avea intenţia de a minţi; important este că el se 
comportă ca şi când ar afirma o propoziţie adevărată. 

Or, dacă producerea unor texte cu aparentă pretenţie 
de adevăr, destinate comunicării interumane, presupune 
inevitabil logica prepozitionala, unde modus ponens şi 
modus tollens sunt piesele de temelie, înseamnă că o 
contestare a logicii prepozitionale (şi în general a logicii 
,clasice") - contestare ce este şi ea, neapărat, o 
comunicare interumană cu pretenţie de adevăr - se află în 
considerabilă suferinţă şi în contradicţie cu sine însăşi. 
Autorul respectiv limitează dreptul la existenţă unui 
adversar pe care, prin însăşi pretenţia validității 
contestatiei, îl tine în viata citându-l implicit neîncetat - 


Dezavantajul său îmi pare manifest şi e de tipul rezultat în 
urma comparatiei intrinseci. 

Aşa dupa cum naționalismul era obligat să se refere, 
fie şi tacit, la liberalism, dar liberalismul nu are motiv să 
„citeze” referential alt sistem decât pe sine însuşi, tot aşa 
feminismul radical, voind să se facă ascultat şi comunicat, 
,citeaza” în ascuns logica clasică, dovedind cá adeptele 
sale au drept opțiune secundă exact urâta logică 
„masculină”. Iar dacă „omul arhaic” al lui Eliade nu era 
până la urmă decât tot un occidental, dar travestit, 
raţionamentul feministelor noastre, afară de faptul că e 
sofistic, nu e câtuşi de puţin „feminin”, el e omenesc, ceea 
ce, din punctul lor de vedere înseamnă, vai, masculin! 

S-ar putea lărgi valoarea acestui argument: într- 
adevăr, numeroase feministe au tendinţa să considere 
ansamblul culturii şi în special pe cel al culturii 
occidentale drept o creaţie predominant „patriarhală”, 
unde femeile nu există decât ca obiect, venerat sau hulit, 
dar mereu ca obiect. Astfel, Mihaela Miroiu afirmă: 

Cu puţine excepții, cultura a fost până în prezent o 
creație masculină. 

Femeile există în această cultură mai curând ca 
proiecții şi umbre. 

1 Argumentul e de tipul faimoasei formule a lui 
Aristotel (numită mai târziu în logică „principiul lui 
Clausius”): „Dacă trebuie filosofat, atunci trebuie filosofat; 
dacă nu trebuie filosofat, atunci iarăşi trebuie filosofat 
(spre a argumenta necesitatea renunţării la filosofie); deci 
în orice ipoteză trebuie filosofat”. Evident, vom înţelege 
aici prin „a filosofa” o argumentare raţională de tip 
general, şi nu un anumit mod special de raţionament. 

căci ele nu s-au povestit pe ele însele, ci au fost 
povestite, nu s-au numit pe ele însele, ci au fost numite... 
(MIROIU. 1995, 15). 

Dar, de vreme ce tocmai in această cultură 
„patriarhală” (occidentală) feministele se exprimă şi afirmă 
poziţia lor aşa cum o doresc, trebuie acceptat că civilizaţia 
occidentală poate, fie şi potenţial, asigura, spre deosebire 


de alte civilizaţii, un cadru de referinţă şi de descriere care 
nu e sau nu mai e specific occidental, sexist sau 
„patriarhal”, ci pur şi simplu uman. 

De fapt, tocmai cultura noastră, „albă, masculină şi 
occidentală”, este cea care a descoperit şi acceptat 
feminismul, care, tocmai în interiorul ei (şi nu printre 
„talibanii” din Afghanistan) îşi află un loc şi un public. 
Motivul stă, din nou, în această unică aptitudine de a servi 
drept referinţă universală, de a pleda orice cauză, de a da 
formă oricărei materii. E trivial de susţinut, împreună cu 
Mary Daly, că... 

..patriarhatul este religia predominantă a întregii 
planete şi că toate religiile, începând cu budismul, cu 
hinduismul, islamismul, iudaismul, creştinismul, şi până la 
variantele lor secularizate, ca freudismul, marxismul, 
maoismul - sunt infrastructuri ale edificiului patriarhal 
(DALY, 1968). 

Începi să spui ceva cu sens abia din momentul când 
observi că, în mijlocul acestui „ocean patriarhal”, numai pe 
o insulă numită Europa o astfel de afirmaţie, aşa radicală 
cum pare, a putut fi gândită, publicată şi comunicată, fără 
ca aceea care a produs-o să aibă limba retezată pe dată. 

De altminteri, unele feministe postmoderniste, 
precum Judith Butler, par să fie conştiente că renegarea 
oricărei universalitàti, sub pretextul că impune o anumită 
„hegemonie” culturală, riscă să distrugă sau măcar să 
limiteze serios chiar posibilitatea unui discurs feminist: 

Fiindcă - se întreabă ea - cine anume se constituie în 
calitate de teoretician feminist a cărui implicare ín 
dezbatere va obţine publicitate? Nu se întâmplă 
întotdeauna că puterea acţionează în prealabil, chiar prin 
procedurile care stabilesc cine va fi subiectul care va vorbi 
în numele feminismului şi cui anume? (BUTLER, 1997, 
252). 

Într-adevăr, dacă ,subiectul" nu poate fi reprezentat 
ca sustras contingentelor şi deschis către universalitate, si 
dacă putem vorbi numai ca bărbaţi sau ca femei, şi nu ca 
oameni, atunci nici măcar discursul feminist nu mai are 


adresă. Căci, conform aceleiaşi logici, el nu ar putea să se 
adreseze nici măcar „femeii” în general, ci doar fie femeii 
albe, fie celei negre, celei bogate, sau sărace, sau lesbiene, 
sau bătrâne etc. lar dacă nu există o universalitate a 
omului, de ce ar exista una a femeii sau chiar numai una a 
femeii negre etc.? Sunt lesbienele mai apropiate de femei 
„în general”, sau mai apropiate de bărbaţii homosexuali 
(gay), cu care, adesea, demonstrează împreună? 

Desigur, valoarea „dreptului la diferenţă”, considerat 
atât de important de către adepţii „noii faze postmoderne” 
a democraţiei, nu poate fi negată. Dar feministele radicale, 
ca şi reprezentanţii unor grupuri minoritare etnice, 
religioase etc., de exemplu, grupurile de fundamentali şti 
islamici, comit fie şi prin felul în care îşi formulează tezele 
lor un sofism: astfel, de vreme ce toţi aceştia vor să-şi facă 
respectate revendicările lor, înseamnă că ei se doresc 
intelesi de către ceilalţi, fata de care ei tin totodată să-şi 
manifeste iremediabila diferenţă. 

Or, simpla intenţie de a fi intelesi presupune că ei 
mizează implicit, sau într-o a doua opțiune, pe un fond 
comun, pe o unitate a naturii umane, care se regăseşte în 
egalitatea totalitatii persoanei. Mai mult, o diferenţă nu 
are sens decât ca marcare a unor note distincte privite pe 
un fond comun, dat de un gen proxim sau de o referinţă 
generală. Aşadar, în loc ca drumul spre regăsirea unității 
să se facă prin concurența diferențelor respectate dar 
ajustabile, se întâmplă invers:  asertarea unor diferente 
declarat ireconciliabile se produce pe seama unităţii 
refuzate. Dar în absenţa unei logici comune, a unui 
metalimbaj comun, a postulării unui substrat universal, ce 
altceva ar mai asigura o comunicare interumană, fie 
aceasta şi rezumată la comunicarea nevoii de diferenţă? 

3. Noul pragmatism 

Acest tip de sofistică este considerabil mai răspândit 
şi mai virulent decât pot lăsa să se înţeleagă aceste câteva 
remarci asupra feminismului radical. La modul general, 
punerea la îndoială, chiar contestarea existenţei unei 
esențe sau naturi umane unice, constante şi asociate unui 


element rational, fac parte din „Vulgata” bunului 
postmodernist. Un exemplu în acest sens aflăm într-o 
lucrare caracteristică a unui cunoscut filosof american, 
Richard Rorty, Speranţa în locul cunoaşterii (RORTY, 
1995). 

Rorty anunţă încercarea de a realiza o unificare între 
filosofia americană clasică a lui William James şi John 
Dewey şi filosofia analitică europeană. Desigur, el se 
inspiră din plin şi din Foucault şi Derrida, dar cine, printre 
postmodernişti, nu o face în zilele noastre? 

Ideea sa principală este lipsa de temei a distinctiilor 
„metafizice”, proprii pentru ceea ce el numeşte „filosofia 
tradiţională sau esentialista” (unde cad laolaltă Platon, 
Aristotel, scolasticii, Descartes, Pascal, Kant, Hegel, Marx 
etc.). Astfel, dupa Rorty, distincţiile dintre esenţă si 
aparenţă, dintre proprium şi accidens, dintre intrinsec şi 
extrinsec, dintre natură şi relaţie, dintre conţinut şi formă 
etc., sunt, toate, lipsite de semnificaţie în sine, depinzând 
eventual numai de alegerea unei anumite perspective 
partizane. Lucrurile şi faptele nu au esențe sau naturi 
ascunse, opuse aparentelor de care să poată fi separate 
prin reflecţie şi descrise mai apoi; ele se prezintă numai ca 
noduri şi reţele de relaţii, care admit o multitudine de 
descrieri, din care niciuna nu deţine vreun privilegiu în 
sine, pentru o calitate care să-i fie proprie. Nu există 
descriere privilegiată, fiindcă nu există esenţă sau natură 
permanentă care s-o recomande. De aici rezultă şi 
dispariţia distinctiei dintre justificarea unor credinţe 
prealabile şi elaborarea teoretică a cercetării pure. Mai 
exact, pentru Rorty, orice cercetare şi demers intelectual 
nu sunt decât justificări ale unui anume „proiect social”. 
De asemenea, deoarece nu există niciun „tribunal suprem 
al Ratiunii sau al Adevărului”, niciunul dintre aceste 
„proiecte sociale” nu poate fi declarat ca fiind, în sine, mai 
bun decât un altul; singurul lucru ce se poate afirma 
despre el este, eventual, că are mai multă utilitate. 

Evident, nici omul însuşi nu-şi poate aroga o esenţă 
sau o natură intrinsecă. Rorty crede că, după Darwin, a 


devenit imposibil de susţinut filosofic că omul ar putea fi 
„altceva” decât restul naturii. Omul ar fi o fiinţă ca toate 
celelalte, atâta doar că, în special datorită stăpânirii 
limbajului articulat, capacităţile sale adaptative ar fi 
devenit enorme în raport cu ale celorlalte specii. Totuşi, nu 
există nicio soluţie de continuitate între om şi restul 
regnului animal; justificárile ,rationale" ale omului sunt 
forme speciale de adaptare, utile insului sau grupului 
uman care se serveste de ele, dar, principial, nu este nicio 
deosebire calitativă între ele si aripile fluturilor sau 
strategiile de vânătoare ale leopardului. 

lată de ce Rorty nu vede în evoluţia umanităţii o 
apropiere graduate de Bine si de Adevăr, ci numai o lărgire 
treptată a imaginaţiei, care, pe de-o parte, conduce la 
avansul ştiinţei, capabilă să ofere conjecturi tot mai 
îndrăzneţe, pe de altă parte, îngăduie apariţia unor 
societăţi tot mai largi şi mai tolerante. Este interesant de 
notat aici cá, desi Rorty se declară un partizan 
necondiţionat al democraţiei, ultrarelativismul său îi 
interzice să accepte alte raţiuni decât utilitatea, capabile 
să delegitimeze teroarea, astfel încât oroarea pe care, de 
pildă, noi o resimtim pentru Auschwitz, Gulag ori 
Srebenica nu ar putea fi recunoscută - crede Rorty - decât 
drept o „condiţionare istorică şi cul-Ceea ce izbeşte de la 
bun început în cartea lui Rorty este, ca să spunem aşa, un 
fapt de stil: desi el respinge hotărî! aşa-zisele iluzii 
moralizatoare şi teologice ale „esenţialiştilor”, cartea sa 
adoptă foarte adesea un ton de predică. Autorul se 
pronunţă emfatic în numele unui „noi, pragmatiştii”, iar 
frazele sale sunt de multe ori transportate de un entuziasm 
vizionar, de parcă filosoful s-ar închipui a fi profetul unei 
noi religii. lata un singur exemplu: cartea se încheie într-o 
perspectivă aproape mesianică, invocându-se... 

..prioritatea necesităţii de a crea noi forme ale 
omenescului, de a crea un nou paradis, un pământ nou 
pentru a-i adáposti pe acesti noi oameni, ín raport cu 
dorinta de stabilitate, de securitate si de ordine a 
oamenilor de ieri (RORTY. 1995, 128 - 129). 


Dar un astfel de entuziasm, prea puţin secular, 
sugerează că autorul nu este gânditorul rece şi demitizator 
pe care l-am fi bănuit, ci aparţine unui fel de homo 
religiosus, fie şi răsturnat în raport cu tradiţia existentă. 

În fond, speranţa care hrăneşte acest entuziasm şi pe 
care autorul o crede capabilă să substituie cunoaşterea (în 
sens ,esentialist", de cunoaştere a esentelor, a adevărului) 
nu se poate întemeia decât pe o credinţă. O credinţă în ce 
anume? Desigur, în faptul că lumea viitorului, a „noului 
paradis” şi a „pământului nou”, destinate „oamenilor noi”, 
va fi mai bună decât cea a prezentului şi a trecutului. Dar 
mai binele presupune existenţa binelui, care, prin apariţia 
sa, zguduie din temelii construcţia pragmatistă. lar dacă 
am încerca să o salvăm af irmând că, aici, „bine” nu 
înseamnă decât ,util", am produce o confuzie cel putin la 
fel de mare. Într-adevăr, în ce fel am putea sti dacă o 
societate tolerantă (,inclusivistá", cum o numeşte Rorty) e 
mai „utilă” decât una intolerantă, exclusivistă? Utilitatea, 
precum orice altceva în teoria pragmatistă, nu poate fi 
privită în sine, ci trebuie concepută relational, potrivit cu 
un anumit punct de vedere. Un lucru nu este pur şi simplu 
util, ci e util pentru altceva. Finalitatea este adevăratul 
judecător al utilității. Dar, în absenţa unei finalitáti globale, 
a unei perspective universale - interzisă în teoria 
pragmatistă - niciuna dintre aceste două societăţi nu ar fi 
în stare să invoce în avantajul său o mai mare utilitate în 
ceea ce-i priveşte pe cetăţenii săi sau chiar specia umană 
în ansamblu. Cât despre încercarea de a se introduce o 
finalitate globală, ea nu poate să însemne decât reaparitia 
„binelui”. ,Speranta", pe care se bizuie Rorty, îi ruineaza 
până la urmă pragmatismul pe care el il proclamă. 

Dar nu numai „binele”, ci si „adevărul” se strecoară 
in sistemul filosofului american. Asa cum ne-am stráduit sá 
arátám, orice comunicare - deci inclusiv pragmatismul lui 
Rorty - se întemeiază pe presupozitia cá ea contine un 
adevăr ce este important să fie împărtăşit şi altora. Rezultă 
de aici că pragmatismul conţine sau speră să conţină un 
adevăr, dar această speranţă, ce este speranța cunoaşterii 


şi nu o speranță împotriva cunoaşterii, se opune 
principiului pragmatismului. 

Desigur, Rorty încearcă să răspundă acestei obiecţii 
susţinând că pragmatismul său nu e mai „adevărat” decât 
,esentialismul", ci doar mai util. Dar, din nou: util cui şi 
pentru ce? Util, fiindcă „e mai uşor astfel să fii de acord cu 
Darwin”. Trec peste împrejurarea că ni se cere mai puţin 
acordul cu teoria despre originea speciilor, cât cu o 
anumită interpretare filosofică a acestei teorii şi că, printre 
interpretările posibile, există şi unele teleologice, precum 
cea a lui Teilhard de Chardin, care sunt defavorabile 
principiilor lui Rorty. Mă voi întreba numai pentru ce 
anume poate fi util să fii de acord cu Darwin. Rorty susţine 
că acest acord se dovedeşte avantajos speciei noastre, dar 
o astfel de afirmaţie presupune o imagine globală, 
exterioară asupra speciei, un fel de privire de pe Marte, pe 
care teoria sa nu o admite. 

Într-adevăr, dacă teoria darwinistă, ca orice altă 
construcţie mentală, face şi ea parte dintre instrumentele 
adaptative ale speciei şi dacă ea este totodată mai utilă 
speciei, trebuie acceptat că, în comparaţie cu altele, ea 
oferă o adaptare mai bună la mediu. Dar „mai bine adaptat 
la mediu” în cazul unei teorii nu poate să însemne decât 
mai bine adaptat la realitate, căci mediul unei teorii este 
tocmai fundalul pe care ea este verificată şi pe care îl 
numim „realitate”. Altfel spus, utilitatea unei teorii stă cel 
puţin în faptul că nu a fost încă falsificată, dacă nu pur şi 
simplu în faptul că ea este mai adevărată decât rivalele 
sale. Cà ,realitatea", mediul pot să nu fie sinonime cu 
obiectivitatea rece şi abstractă a ştiinţei clasice, ci cu 
,Viata" - aşa cum ar sustine un adept al lui Nietzsche - nu 
are importantá acum pentru noi. Cáci, oricum ar fi, dacá 
meritul darwinismului ar sta in faptul cà el s-ar apropia 
mai mult decât alte teorii de „adevărul vieţii”, ar rezulta cá 
şi valoarea pragmatismului ar consta, la rândul ei, într-un 
mai bun acord cu adevărul decât e cazul altor teorii. Dar o 
asemenea miză pusă pe adevăr este puţin recomandabilă 
pentru o teorie care se fereşte să atribuie orişice 


semnificaţie adevărului. 

De asemenea, Rorty admite că numeroşi fizicieni şi 
biologi remarcabili tind să adopte poziţii filosofice 
esenţialiste, deoarece cred că cercetările lor au a spune 
ceva fundamental asupra Universului, iar în felul acesta ei 
merg mult mai departe decât să justifice anumite 
„construcţii sociale” şi „puncte de vedere avantajoase”. El 
scrie: „Astfel, fizica particulelor devine, ca să spunem aşa, 
ultimul refugiu al sentimentului grecesc pentru miraculos". 
Sunt de acord. Aşa cum am mai spus-o, mi se pare evident 
cá un esentialism difuz, spontan, încurajează eforturile 
oamenilor de ştiinţă şi că, cel puţin psihologic, sentimentul 
de a se afla plecaţi „la vânătoarea Fiintei" - cum spunea 
Platon - le oferă mai multe recompense spirituale 
cercetătorilor decât ar face-o convingerea că ei lucrează 
numai la un „proiect social util”. 

Oricum ar fi, numărul considerabil de savanţi cu 
tendinţe ,esentiali ste” lasă să se întrevadă că, fie şi numai 
pentru binele cercetării sale, e util ca un savant să fie 
„esenţialist” măcar în laboratorul sáu, desi, fără îndoială, 
el poate imbratisa în afara lui un pragmatism de 
circumstantá. In termenii lui Rorty, dacă filosoful 
pragmatist crede în utilitatea ştiinţei, el trebuie să admită 
că, adesea, ,esentialismul" este mai util ştiinţei decât 
pragmatismul şi că trebuie, de aceea, acceptat şi încurajat. 
Rezultă că, dacă vrea să fie consecvent cu sine, filosoful 
pragmatist trebuie să le recomande măcar oamenilor de 
ştiinţă esentialismul, ca fiind mai util. îi rămâne să facă 
propagandă pragmatistă doar printre poeţi! 

Dar poate fi ridicată si o altă obiectie, mai profundă, 
cred, pragmatismului - în fapt, relativismului radical - al 
lui Rorty. Cum am văzut, el respinge credinţa în rațiune ca 
fiind tipic „esenţialistă”: 

A crede în rațiune - scrie el - înseamnă a crede nu 
doar că există o natură umană, dar şi că această natură nu 
este parte din ceea ce noi avem în comun cu celelalte 
animale, ci ceva unic. Acest unic ingredient al naturii 
umane face din noi ființe cognitive mai degrabă decât 


simpli utilizatori şi ne face apti să fim convertiți mai 
degrabă prin argumente decât rasturnati de forțe 
iraționale (RORTY, 1995, 86). 

Or, Rorty consideră că tocmai existenţa unei „naturi 
umane”, definită în baza raţiunii, este inacceptabilă, mai 
ales după Darwin. 

Am putea, mai întâi, să ne întrebăm ce înţelege Rorty 
prin „a crede în rațiune”. Dacă el se referă la „a crede" în 
sensul tare, în cel de a avea o credință, atunci credinţa în 
rațiune (similară credinţei în Dumnezeu) e, într-adevăr, 
suspectă, fiindcă e iraţională şi ar însemna să fundezi 
raţiunea pe contrariul ei. Nu poţi avea certitudinea 
absolută că raţiunea nu te înşală, că raţiunea e infailibilă, 
iar în acest sens diferitele critici la adresa raționalismului - 
înţeles ca religie seculară - sunt pe deplin justificate 
(OAKESHOTT, 1991, 5 - 41). Dar dacă lui „a crede" îi dăm 
sensul mai modest de „a avea încredere” (aşa cum ai 
încredere într-un prieten, a cărui natură failibilă o cunoşti 
şi o înţelegi), lucrurile stau altfel, iar contradictia dispare, 
deoarece încrederea, chiar şi pasionată, în rațiune nu este 
incompatibilă nici cu raţiunea însăşi şi nici cu complicata 
şi adesea confuza realitate în mijlocul căreia trăim. Tot 
aşa, încrederea într-un prieten nu este incompatibilă cu 
erorile pe care acesta le poate comite uneori. 

Să ne amintim însă că Rorty mai susţine şi că orice 
cercetare este numai o justificare a nevoilor şi a 
impulsurilor noastre. E o idee destul de răspândită în 
gândirea postmodernă, cu sursă în radicalitatea lui 
Nietzsche, de exemplu. La noi, recent, Vladimir Paşti a 
aplicat această teză susţinând că, în ciuda a ceea ce 
credeau Luminile, interesele de grup pot fi justificate „în 
baza unor argumente egal valabile şi contradictorii” 
(PAŞTI, 1995, 155). Am putea, într-adevăr, până la un 
punct, să le dăm aici dreptate lui Rorty, Paşti şi celor care 
gândesc precum ei: este greu să crezi (altminteri decât la 
nivel didactic) în rigoarea distinctiei operate de Habermas 
între „lumea naturală exterioară”, căreia îi corespund 
propoziţii de adevăr ce pretind dovezi, „lumea socială”, 


căreia îi corespund propoziţii normative ce pretind 
justificări, şi „lumea subiectivităţii”, căreia îi corespund 
propoziţii ^ ,expresive" ce pretind buna-credinta 
(HABERMAS, 1996, 125 - 131). Feyerabend nu se înşală 
aici prea mult când susţine că un savant care afirmă: 
„Universul este finit şi a luat naştere acum 20 miliarde de 
ani printr-o explozie”, vrea în realitate să spună și că: „Eu 
doresc să vă conving că Universul este finit etc”. 
(FEYERABEND, 1996, 235 - 236) >. 

Numai că şi în situaţia în care am contesta raţiunii 
facultatea sa cognitivă şi am contesta existenţa unor 
autentice „propoziţii de adevăr”, nu se poate refuza 
acceptarea sa drept facultate specific umană, fie şi dotată 
cu putere justificativă. Chiar dacă raţiunea nu ar obţine 
cunoştinţe mai adevărate, rămâne indeniabil măcar faptul 
că orice fiinţă omenească resimte nevoia justificării actelor 
sale prin strategii raţionale, ceea ce indică, în pofida lui 
Rorty că omul este totuşi altceva decât restul vietatilor, 
care nu au această nevoie si facultate. Că omul poate fi 
răsturnat de forte iraționale? Este, desigur, adesea 
răsturnat. Dar rămâne faptul că el nu se poate lipsi 
niciodată de o justificare, oricât de rea, spre a da impresia 
că a acţionat raţional. Asistăm aici la o minciună, la o mare 
şi ipocrită deghizare, la o „falsă conştiinţă”, pentru a vorbi 
limbajul lui Marx, instilată de cei ce deţin controlul asupra 
societăţii? Fie. Şi totuşi, chiar şi minciuna şi ipocrizia sunt 
suficiente pentru a afirma abisul dintre om şi celelalte 
specii. Chiar dacă nu suntem fiinţe cognitive şi nu există 
un adevăr de cunoscut, este neîndoielnic că ne servim cu 
toţii de rațiune, ca şi când ea ar fi o facultate cognitivă. 
Aceasta e destul pentru a acorda omului un loc privilegiat 
în lume, fie şi privilegiat ca negativitate. 

Aşadar, chiar dacă vrem (şi avem tot dreptul) să 
contestăm umanismul pozitiv al Luminilor sau al 
Renaşterii, nu putem evita asumarea unui umanism 
negativ. Dar chiar şi acesta este îndestulător pentru a 
respinge relativismul, căci tema acestuia din urmă şi a 
scepticismului radical postmodern nu este valorizarea fie 


pozitivă, fie negativă a diferenţelor, ci ştergerea lor. 

1 Ceea ce nu înseamnă că nu există raţiuni serioase 
pentru a accepta cosmologia modernă, şi nu pe cea clasică 
sau antică. 

Apoi, nu este adevărat că toate justificările unor 
interese de grup sunt egal valabile (sau egal de puţin 
valabile). Există justificări mai plauzibile şi unele mai puţin 
plauzibile. Există justificări care îşi ascund adevărata 
natură, vrând să treacă drept argumentări lipsite de o 
implicare personală valorizantă. Cele mai plauzibile sunt 
cele ce pot fi mai uşor acceptate de cât mai mulţi oameni, 
ceea ce arată că ele se bazează pe un număr de referințe 
comune unui număr cât mai mare de oameni. 

Or, cea mai largă referinţă cu putinţă ar fi aceea care 
ar justifica tocmai capacitatea generală a oamenilor de a 
se accepta şi de a cădea de acord între ei (a accepta că ne 
putem accepta între noi). E greu a contesta, ca principiu, 
această capacitate, chiar dacă ea nu este actualizată 
adesea, dar cel mai putin isi poate permite aceasta 
contestaţie un filosof. un gânditor care încearcă sa 
comunice cu alţii şi să-şi facă împărtăşite ideile pe o cale 
publică (a tiparului), aşadar adresându-se nu unui 
auditoriu ales şi restrictiv, ci oricui în principiu. Ceea ce 
înseamnă că cea mai largă referinţă omenească posibilă se 
bazează pe acceptarea existenţei şi a unităţii spiritului 
omenesc, căci altminteri cum am putea păstra atât 
speranța cât şi încrederea cá ne vom înţelege, daca nu 
chiar acum, măcar altă dată, cândva? 

lar dacă totul nu ar fi spus şi legitimat decât în 
cadrul unei „comunități interpretative”, cum cred 
relativiştii (S. Fish), atunci ar fi imposibil să stabilim chiar 
această teză relativistă, de vreme ce ea însăşi presupune o 
privire din afară, independentă de orice „comunitate 
interpretativă”. Sau, ar trebui acceptată existenţa unor 
comunităţi interpretative destul de largi (cea a oamenilor 
de ştiinţă, de exemplu), care pot cuprinde în naraţiunea lor 
naratiunile celorlalţi, tot aşa cum povestea Seherazadei 
cuprinde in ea, încastrate, 1001 de alte poveşti. Or 


aceasta ar însemna să admitem că există „comunităţi” ce 
dispun de precedenta, deoarece naratiunile lor au şi 
valoare de metanaratiuni. 

Proclamatia scepticà a lui Wittgenstein din Tractatus 
logico-philosophicus; ,granitele limbii mele reprezintá 
granitele lumii mele", nu trebuie deloc interpretatà in sens 
lingvistic, ci mai degrabá logic: nu este vorba, in orice caz, 
despre o determinare lingvisticá absolutá, in sensul lui 
Whorf (WITTGENSTEIN, Tr 8 5.6) - Si cum ar putea fi 
vorba despre o atare determinare in cazul acelei cárti 
apárute, cu incuviintarea autorului ei, intr-o editie bilingvá 
- germană şi engleză? 

Este adevărat, pe de altă parte, că nu putem stabili în 
mod univoc, clar, în ce constă „natura umană” ori „spiritul 
omenesc”, spre deosebire de umaniştii de pe vremuri care 
se socoteau capabili de aşa ceva. Din nou, constatăm că 
suntem nevoiţi să acceptăm un „umanism negativ”, 
indeterminat (poate indeterminabil, un umanism al 
penumbrei mai degrabă decât al luminii. In raport cu 
acesta din urmă, al nostru reprezintă o „alegere secundă”. 
Dar el rămâne totuşi un umanism: nu ştim (şi pesemne că 
nu vom şti) nici ce şi nici cum este spiritul omenesc; ştim 
însă că el există. In fine, trebuie să ne pronuntám şi asupra 
unor consecinţe etice şi politice ale filosofiei lui Rorty. 

Autorul contestă principiul kantian al „eului transcen 
dental” şi al „imperativului categoric”. Pentru că nu există 
adevăr, nu poate exista nici bine absolut din care să se 
poată deriva obligaţii etice universale şi necondiționate. 
Cum se explică atunci - se întreabă el - aşa-zisul progres 
moral al umanităţii? Nu ar fi vorba despre un progres 
fundat pe rațiune, ci pe o sporire treptată a sensibilităţii si 
a imaginaţiei oamenilor care devin capabili să lărgească 
mereu mai mult limitele eului lor individual sau colectiv. 
Or, exact observaţia lui Rorty - care îl reia pe Dewey - că 
limitele eului sunt flexibile şi fluide - ceea ce aprob întru 

1 De altminteri, imediat, el adaugă (5.61): „Logica 
umple lumea; graniţele lumii sunt şi granițele ei’. 

totul - defineşte o trăsătură fundamentală a acestei 


naturi umane, a cărei existență pragmatistii şi 
postmodernii în general o contestă. Căci, în afara omului, 
nu există altă specie capabilă de a-şi lărgi limitele eului 
dincolo de barierele prescrise de instinct şi de ereditate. 
Faptul că noi putem să avem grijă nu numai de copiii noştri 
- ceea ce este natural - dar şi de copiii altora, şi chiar de 
animale, de exemplu, arată enorma elasticitate a acestor 
limite umane. 

Oare nu ajungem atunci să recreăm, dacă nu „eul 
transcendental” kantian ca atare, măcar o capacitate 
omenească ce se înrudeşte destul cu el, chiar dacă, din 
nou, ea trebuie definită mai curând „negativ”, spunând că 
omul nu are ceva (limite prescrise), si nu „pozitiv”, 
arătând, ca odinioară, ce are omul? Postulatul acestei 
elasticitati a eului uman nu e un mod de a sustine cà 
suntem liberi si cà trebuie sà devenim si responsabili 
pentru actele noastre? Si nu este atunci evident cá, oricum 
le-am colora, „pozitiv” sau  ,negativ', libertatea si 
responsabilitatea ne separă de lumea naturală şi ne 
plasează într-o lume pe care „esenţialismul” o numea 
cândva ,moralá"? Dar, după părerea noastră, nu conţinutul 
termenilor relaţiei contează cel mai mult, ci, dacă am fost 
nevoiţi sa abandonăm „prima opţiune”, cea de a-i 
determina şi cunoaşte, ne rămâne deschisă „a doua 
opţiune” - cea de a constata prezenţa relaţiei, a distinctiei, 
a raportului între termeni. 

Secolul XX - şi Rorty nu face excepţie - este o epocă 
a radicalitátii. De vreme ce esenţa lumii, a valorilor, a 
sensului vieţii etc. nu (mai) poate fi cunoscută, explicată, 
demonstrată înseamnă - se susţine - fie că ele pur şi 
simplu nu există, fie că, cel mult, aparţin domeniului 
„Misticii”, cum credea Wittgenstein, şi că, oricum, despre 
ele nu se poate vorbi nici clar, nici logic, nici filosofic, nici 
ştiinţific, nici cu sens, şi, de fapt, aşa stând lucrurile, ar 
trebui chiar să nu se vorbească deloc despre asemenea 
„spectre meta-Dar simplul fapt că oamenii nu s-au supus 
deloc acestei interdicții ar trebui să dea de gândit. 
Cunoaşterea nu este o gravură puritană în alb-negru ce 


trebuie contrapusă culorilor ,misticii"; dimpotrivă, ea e o 
linie muzicală concrescută şi complementară diverselor 
cuplete ,mistice", cum ar fi valorile, încrederea ori 
speranţa. De aceea, nu trebuie opuse cunoaşterea şi 
speranţa, cum face Rorty, de exemplu. Căci, la capătul 
oricărei cunoasteri se află o speranţă - aceea de a atinge 
un adevăr, chiar dacă nu Adevărul. Şi invers, speranţa se 
fundează adesea pe încrederea (chiar dacă nu pe credinţa) 
în posibilitatea şi utilitatea cunoaşterii, care merită astfel 
să fie întâi obţinută şi apoi încredinţată altora. 

Aşadar, chiar dacă nu mai ştim şi nu mai putem 
spune nici ce suntem, nici de unde venim, nici încotro ne 
ducem, ştim totuşi că merită a păşi înainte şi a împărtăşi 
semenilor tot ce se leagă de aceste îngrijorări şi dubii ale 
noastre. Adevărat, nu mai avem destulă lumină pentru a şti 
ce şi cum sunt lucrurile care ne înconjoară; dar că există 
lucruri împrejur, că de unele dintre ele ne putem feri, că 
nu-i totul haotic, fără formă şi sens, asta nu ignorăm. 
Pesemne că, în pofida tuturor pierderilor, am păstrat totuşi 
o vedere crepusculară ce învinge obscuritatea din faţă, din 
spate, de alături şi din noi... 

4. „Logica” lui Hermes 

Sursa directă a atacurilor împotriva fundamentelor 
unei rationalitáti cu vocaţie universală se regăseşte, 
pentru postmoderni, la Foucault şi Derrida, dar şi, mai 
departe, la Nietzsche. Existăânsă o veche tradiţie 
romantică de respingere a rațiunii în favoarea 
sentimentului si a irationalului. Din faptul că pasiunile nu 
se lasă cu uşurinţă evacuate din viaţa omului, se deduce că 
ele nu pot fi negate, iar din faptul că nu pot fi negate, se 
admite că nu pot fi nici ocolite, nici puse în paranteză. Cel 
puţin însă, pe vremea lui Herder, a lui Schelling şi a 
urmaşilor lor, nu raţiunea în sine era pusă la îndoială, ci 
pretenţia, desigur enormă, a unor rationalisti de a da 
seamă despre întreaga realitate. 

Pasul următor s-a produs mai târziu, în momentul 
când raţiunea însăşi, sub formalizarea sa logică de tip 
aristotelic şi apoi simbolic, a fost pusă în discuţie. Au 


apărut astfel diverse tentative de a alcătui logici 
„alternative“,  „non-aristotelice” sau  „non-formale”. 
Marxiştii, de partea lor, s-au străduit să edifice o „logică 
dialectică” care, pe de-o parte, să depăşească principiul 
non-contradictiei, integrând faimoasa „unitate şi luptă a 
contrariilor”, pe de altă parte, să suspende opoziţia dintre 
„formă şi conţinut”. Au fost şi încercări, sosite din partea 
unor oameni de ştiinţă, precum Stephane Lupasco, de a 
alcătui „logici ale viului” şi ale „non-contradictoriului” prin 
generalizarea, nelegitimă după părerea mea, a unor 
concluzii ale fizicii cuantice ori ale biologiei. 

La noi, asemenea încercări au o tradiţie destul de 
venerabilă, odată cu Nae Ionescu, care exalta „trăirea” în 
detrimentul raţiunii, dar au fost reluate şi aduse, ca să 
spunem aşa, la perfecţiune de Constantin Noica, în a sa 
Logică a lui Hermes. 

Fireşte, Noica nu-i un postmodernist sau un 
relativist: el crede în valori, în sistematizarea filosofică, în 
ierarhii; din unele puncte de vedere, el pare a fi chiar 
premodern. Şi totuşi, atacul pe care îl execută asupra unor 
puncte nodale ale modernităţii, tendinţa sa parohială, 
„naţionalismul” lingvistic, accentul pe care il pune pe 
,devenire" în defavoarea „fiinţei”, plăcerea paradoxului îl 
alătură unor gânditori ai acestui sfârşit de veac. În orice 
caz, Noica se pretează unei utilizări postmoderne, 
antirationaliste, antiuniversaliste, şi, de bună seamă, 
antioccidentale. împotriva posibilităţii unei asemenea 
utilizări - nu lipsite de temei textual - am vrea să 
reactionam. 

Ideea lui Noica, „tema” sa, urmărită cu consecventa 
de-a lungul întregii sale activităţi filosofice, a fost, după 
opinia mea, aceea de a da un sens şi un loc demn 
individualului, dar nu izolat, ci integrat într-un sistem. 
Formulele sale binecunoscute - „limita ce nu limitează“, 
„închiderea ce se deschide”, „devenirea întru fiinţă“, 
,contradictia unilaterală* - vor să încercuiască exact 
problema: felul în care un individ ar putea „ieşi din 
statistică”, cuplându-se la general, fără a fi anulat prin 


asimilare de acesta. Mă grăbesc să adaug că ideea, 
profund generoasă, înnobilează într-adevăr demersul 
filosofului. 

Dificultatea însă, după mine, rezidă într-altă parte: 
căutându-şi adversarii - instanţele care ar reduce individul 
la un element statistic şi l-ar închide într-o devenire ce 
rămâne devenire - Noica îi găseşte mai ales în spiritul 
occidental modern, în analitismul anglo-saxon, în logica 
modernă, în neo-pozitivism şi, la modul general, în felul de 
a fi al societăţilor occidentale contemporane. Şi iată că 
întâlnim aici o bizară, aparent, analogie de poziţie cu 
feminismul radical la care m-am referit: filosoful român se 
simte marginal şi marginalizat, dar - paradoxal - mult mai 
puţin de regimul comunist din tara sa, care îl tinuse câţiva 
ani în domiciliu forţat şi în închisoare, şi mult mai mult - ca 
intelectual al unei Europe periferice - de către Occidentul 
liberal si democratic contemporan, pe care îl vedea a fi 
trădat marile valori ale „Europei eterne”: 

De vreme ce n-o spuneți voi, s-o spunem oare noi, 
marginalii? Dar dacă nu vorbiti voi, trebuie să vorbească 
pietrele. Si ele vá spun mai mult: că şi fără acest fel al 
vostru de a urâţi veacul, l-aţi si urátit, prelungindu-i - până 
la absurdul, nonsensul si cinismul ce vá sunt atát de dragi 
- putinátatea de a întârzia în ceea ce ne ingáduim a numi 
«era conjunc([iei». Nu stili să aratati (cum a ştiut 
întotdeauna să arate inteligenţa lumii) cá oamenii au între 
ei şi alt liant decât cel exterior, adus astăzi de sumarele 
noastre «conective» (NOICA, 1993, 9). 

Că ţinta atacului lui Noica este şi logica modernă, 
deja se vede bine, permitandu-ne să observăm o noua 
analogie cu teoriile lui Ginzburg şi Cope-Karsten; dar ce va 
încerca să-i contrapună, ştiind el bine, de altminteri, că 
logica modernă nu este decât rafinarea şi formalizarea 
accentuată a logicii clasice a lui Aristotel si a stoicilor - 
vom căuta imediat să înţelegem. 

Pentru autoarele americane, logica aristotelică, ca şi 
calculul prepozitional al stoicilor (modus ponens), cu 
prelungirile lor moderne in formalismul analitic, páreau 


opresive fiindcă erau, la nivel subtil, „masculine”. Pentru 
filosoful roman, logica tradițională, sau  „curentă”, 
practicată de logicienii contemporani, dar şi de cei vechi, 
nu este explicit „masculină” (sau dacă este aşa, „c-est son 
moindre défaut1), însă esenţial este că rămâne nu mai 
puţin opresivă. De aceea, în Scrisori despre logica lui 
Hermes, ea primeşte şi un nume corespunzător: /ogica lui 
Ares (NOICA, 1986). El scrie: 

Logica de până acum este perfect solidară cu jocul 
lui Ares, cea aristotelică şi clasică reprezentând jocul cu 
arme convenţionale, dacă putem vorbi aşa, în timp ce 
logica nouă pune în joc mijloace cu adevărat moderne, pe 
bază de calcule şi mecanisme automate (NOICA, 1986, 24). 

Logica „lui Ares” - altfel spus, logica clasică şi 
modernă - are marele defect, după Noica, de a integra 
partea in întreg,  subordonându-i-o. Individul sau 
individualul devin astfel simple puncte statistice, 
echivalente între ele. Lumea ce se bizuie pe această logică 
i se înfăţişează lui Noica mecanică, rigidă, stearpă, cazonă. 
El citează cu delicii o definiţie ráutácioasá a silogismului 
lui Aristotel, apartinandu-i lui Henri Poincaré: 

Daca doi soldati fac parte dintr-un regiment si 
regimentul dintr-o divizie, soldaţi! fac parte din divizie 
(NOICA, 1986, 23). 

Contrapropunerea lui Noica se numeşte logica „lui 
Hermes”. Conform ei, nu numai partea e în întreg, dar 
întregul este şi el în parte, sau partea, individul, se poate 
ridica „7 a puterea întregului”. O carte dintr-o anumită 
bibliotecă - observă Noica - nu este doar un element 
statistic. Dacă, în acest caz, este vorba cu adevărat de o 
bibliotecă şi nu de o „adunătură de cărţi”, chiar examinând 
o singură carte, sau doar câteva cărţi, se poate „vedea ce 
este întregul: că e o bibliotecă de istoric, de medic sau de 
jurist’. Asemănător, fulgul de păpădie care fecundează 
este altceva decât fulgul oarecare purtat de vânt, un 
eveniment semnificativ al istoriei este altceva decât o 
întâmplare oarecare, Socrate este un altfel de individ, ce 
se ridică „la altă putere”, decât este un anonim ca Elpenor 


sau Koriskos. Acest individ aparte, capabil să se ridice la 
puterea întregului şi având în el întregul, este numit de 
Noica holomer. 

Trebuie subliniat faptul că filosoful este conştient că 
orice logică, fie ea şi a lui Hermes, presupune un 
formalism pe care el şi încearcă să-l edifice în felul său: 
conceptul este înlocuit de  holomer, propoziţia de 
propunere sau temă, silogismul de synalethism. Tablei 
judecăților a lui Kant i se opune o altă tablă de judecăţi, 
clasificate după alte criterii, synalethismele sunt şi ele 
clasificate, urmând aparent procedura de clasificare a 
figurilor silogistice din logica clasică. Cum ar trebui însă să 
fie „noul” formalism? „Viu” şi nu „mort”, ca acela de până 
acum: 

Când mulțimile sunt alcătuite tot de mulțimi, iar 
elementul iese din condiția de simplu element revocabil, 
susceptibil de inlocuit, anonim, atunci am trecut din lumea 
formelor moarte în cea a formelor vii, astfel că formalismul 
va fi un altul (NOICA, 1986, 227). 

Obiectia mea nu se referă la conţinutul propriu-zis al 
acestei încercări, în sine lăudabile, de reabilitare a 
individului. Ea ţine de modul impropriu, după părerea 
mea, în care demersul lui Noica, în loc să fie numit 
„ontologie” sau „metafizică” etc., este numit „logică”, mai 
mult, este caracterizat ca un nou tip de logică, şi anume a 
,viului”, opus tranşant tipului „vechi” (occidental), care ar 
fi „mort” şi „cazon”. O atare denumire nu este lipsită de 
semnificaţie „ideologică”: ea trebuie, pe de-o parte, să 
asigure „rotunjimea” sistemului propus de Noica - orice 
sistem filosofic „tradiţional” cuprinde o logică; pe de-alta 
parte, gândirea Occidentului contemporan trebuie atacată 
într-unul dintre punctele sale cele mai sensibile - logica 
modernă 

Nu voi încerca să definesc ce este logica. Voi spune 
totuşi, folosind o imagine, că logica este analogă 
parcurgerii unui drum cu ochii legati, astfel încât singura 
garanţie a corectitudinii parcursului să fie respectarea 
unor reguli de a păşi. Nu afirm că nu se poate parcurge 


drumul şi altfel, în unele cazuri, adică privind peisajul şi 
controlând cu privirea la fiecare pas dacă ne-am rătăcit 
sau nu. Dar un astfel de parcurs nu are analogie cu logica. 
Logica presupune, deci, a face inferente, fără a sti (ori 
mácar ca si cánd nu ai sti) ce se ascunde, in fiecare 
moment, in spatele simbolurilor, al formelor intrebuintate, 
al propozitiilor desfásurate. 

Avantajul obţinut de aici este certitudinea: dacă 
drumul a putut fi străbătut fără a se privi în jur, înseamnă 
că orice drum va putea fi parcurs, în orice condiţii, chiar şi 
în cea mai desăvârşită beznă, de către oricine, chiar şi de 
către un ins „privat de văz”, cu condiţia ca regulile 
stabilite o dată pentru totdeauna să fie respectate”. 
Fireşte, nu am nevoie să fac un silogism pentru a şti că 
Socrate este muritor. „Socrate” sau „muritor” nu sunt, 
pentru logică, decât simboluri formale, adică modalităţi de 
a umbla „cu ochii legaţi”. Or, pe Noica tocmai acest lucru îl 
irită: el ştie (şi are dreptate) că între Socrate şi Elpenor 
este o diferenţă, aşa cum este o diferenţă între un fulg de 
păpădie care fecundează şi unul care nu fecundează: 
Socrate este un holomer, Elpenor - nu. 

Chestiunea nu este însă dacă există sau nu holomeri 
(pot să accept că ei există), ci numai şi numai dacă 
perceperea existenţei lor, distingerea lor de simplii indivizi 
statistici, spre a-i integra apoi numai pe ei „logicii lui 
Hermes”, se poate face fără a privi, fără a examina fiecare 
lucru în parte. Holomerul, cum îl defineşte Noica, este o 
individualitate şi nu doar un individ statistic, el e o 
persoană, ca să spunem aşa. Dar, atunci, a nu-i rezerva o 
atenţie specială, a omite sau a neglija examinarea sa în 
calitate de individualitate de neînlocuit înseamnă să-l 
tratezi statistic, deci să ignori tocmai natura sa de 
holomer. Holomerul trebuie privit. Numai că examinarea 
holomerului ca individualitate sustrasă anonimatului, altfel 


27 Dacă „mersul cu ochii legati" nu ar fi esenţial penlru logică, nu am 
avea „mașinile logice“, de la cea preconizată în secolul al XIII-lea de 
Raymundus Lullus în Ars Magna, și pînă la computerul cu care scriu 
aceste rînduri. 


zis, renunţarea la a-l mai trata ca pe un simbol formal este 
echivalentă cu a-ţi ridica legătura de pe ochi şi a privi pe 
sub sprâncene drumul. Aşadar, ori Noica elaborează o 
logică şi atunci el nu are voie să ştie ce stă în spatele 
formalismului pe care îl propune (trebuie să stea „cu ochii 
legaţi”), ori edifică o ontologie a holomerului, iar atunci nu 
are voie să nu ştie ce se ascunde sub fiecare nume, sub 
fiecare formă (trebuie să stea cu ochii larg deschişi şi cu 
privirea bine atintitá). Dar nu le poate avea pe amândouă 
deopotrivă - şi logica şi holomerul. 

Or, dacă Noica nu construieşte o logică autentică, ce 
face el? Construieşte o „logică”, adică interpretează în 
chip figurat şi profund non-literal semnificaţia noţiunii de 
logică, tot aşa cum Blaga interpreta în mod non-literal 
noţiunea de ,spatiu". Dar interpretările non-literale sunt 
nevoite, aşa cum am văzut, să citeze, fie şi invizibil, 
„Miezul dur”, să accepte o referinţă, fie şi tacită, la 
literalitatea pe care adesea, explicit, o contestă. Se 
întâmplă aşa ceva şi la Noica? Cred că da. 

Într-adevăr - ne-am putea întreba - dacă Noica nu 
elaborează o logică, atunci de ce tip este totuşi logica pe 
care se întemeiază, implicit, argumentatia textului său? 
Căci textul său, în pofida frumuseţii sale literare, nu este 
niciun roman, niciun poem, ci un tratat. Dar dacă logica lui 
Hermes nu există, nu mai rămâne decât adversará ei, 
hulita, „milităroasa” logică a lui Ares, adică logica 
clasicilor şi a modernilor. Am văzut, de altminteri, că orice 
comunicare cu pretenţie de adevăr presupune modurile 
elementare ale logicii prepozitionale, precum modus 
ponens. Scrisorile despre logica lui Hermes nu vorbesc in 
limba logicii lui Hermes, căci aceasta nu are existenţă şi 
nici nu poate avea, ci în cea a logicii lui Ares. 

Asemănător feministelor radicale la care m-am 
referit, Noica utilizează, chiar dacă într-un mod mult mai 
subtil şi mai spectaculos, logica aristotelică şi modernă 
spre a respinge logica aristotelică şi modernă, pe Ares, 
pentru a-l denunța pe Ares. Asa cum R. Rorty introducea 
pe ascuns esentialismul pe care tot el îl denunta, tot astfel 


Noica construieşte cu mijloacele logicii „normale”, pe care 
se străduieşte s-o înlocuiască. Noi vom formula altfel, 
spunând că, desigur, prima opțiune a lui Noica este pentru 
„logica lui Hermes”, sau, mai simplu, pentru „logică”, 
adică pentru o interpretare non-literală, figurată a noţiunii 
respective. Dar cea de-a doua opțiune a filosofului se 
referă exact la obiectul detestat, contestat, respins: anume 
la 

N-am voi să încheiem această discuţie fără o 
remarcă. Cum se ştie, Aristotel vedea în logică un 
,instrument", un organon. Pentru Stagirit, ,stiinta" 
(episteme) era diferită de „felul de a fi al ştiinţei” (tropos 
epistemes) (ARISTOTEL, II, 3). Stoicii, dimpotrivă, 
socoteau logica drept una dintre cele trei părţi ale 
filosofiei. Ambele interpretări au fost, de atunci, neîncetat 
reluate şi ambele rămân posibile. Este întotdeauna cu 
putinţă o interpretare instrumentalistă, funcționalistă, a 
logicii ,clasice", dar si a conceptelor, judecăților etc. 
Există însă şi interpretări filosofice ale logicii, filosofii 
logice, ,logicisme" (Wittgenstein în Tractatus). Potrivit 
primei reprezentări, logica este un câmp de referință, un 
cadru ce oferă reguli generale, o metodă, pe scurt un loc 
optim de instalare a „bazarului de filosofii”, un modus 
omnium scientiarum, cum spuneau scolasticii. La fel, după 
cum am văzut, liberalismul prescrie regulile cadrului 
general de funcţionare a unei societăţi liberale şi tolerante 
- „bazar de regimuri politice”, după vorba lui Platon. 
Potrivit celeilalte reprezentări, logica este o filosofie 
printre alte filosofii, tot aşa cum se poate vorbi şi despre o 
ideologie liberală printre celelalte ideologii. 

Dimpotrivă, „logica” (fie ea a lui Hermes, feministă, 
„a viului”, „dialectică” etc.) nu poate fi un cadru de 
referinţă, un spaţiu de joc tolerant, capabil să suporte şi 
teorii diferite, ce o contestă. Ea nu poate funcţiona ca 
metodă. Singura ei existenţă e cea de (mai bună sau mai 
rea) filosofie, indiferent de eticheta pe care şi-o aplică. 
Dovadă, „logica dialectică” nu se poate asocia decât cu o 
filosofie ,,dialectica” - hegelianism sau marxism. Cat 


despre „logica lui Hermes”, mi-e teamă că aceasta nu se 
poate potrivi decât cu o unică filosofie: cea a lui Noica. 
Regăsim aşadar caracteristica fundamentală care asigură 
precedenía unor valori şi sisteme în teritoriul comparatiei 
intrinseci: acestea şi doar acestea sunt, deopotrivă, valori 
ele însele, dar şi cadru de referinţă pentru celelalte valori, 
idei ele însele, dar şi substrat pentru alte idei, conţinut, 
dar şi formă generală pentru alte conţinuturi. 

In pofida abilităţilor sale de necontestat, a 
descântecului său, căruia greu de-i poţi rezista, a 
promisiunilor sale în care anevoie e să nu te încrezi, ori a 
curajului încercării făcute, „Hermes” - iată - iese biruit. 

5. Parcelizarea ştiinţei: Kuhn şi Feyerabend 

Identificarea ştiinţei fie cu o mulţime de cunoştinţe şi 
de tehnici, fie cu un set rigid de reguli - semănând cu un 
mănunchi de comenzi cazone - a putut fi pe drept 
contestată de diferite forme de relativism. Numai ca 
această identificare e falsă. A fi ignorat acest lucru l-a 
condus pe Thomas S. Kuhn, şi mai ales pe urmaşii săi, să 
ajungă, alături de concluzii interesante şi profunde, şi la 
destule sofisme. 

Astfel, după Kuhn, dacă dezvoltarea „ştiinţei 
normale” se apropie mult de o dezvoltare lineară, continuă 
şi cumulativă, „revoluțiile ştiinţifice” marchează tot atâtea 
rupturi şi soluţii de continuitate ale acestei dezvoltări. Ele 
înlocuiesc o „paradigmă” ştiinţifică cu o alta, cu alte 
cuvinte, ele introduc în comunitatea savanţi lor nu numai 
noi teorii radicale, dar şi noi standarde de cercetare şi de 
evaluare a rezultatelor cercetării. Până aici nu am nimic de 
obiectat. Ceea ce urmează însă mi se pare mult mai greu 
acceptabil. 

A alege între două paradigme concurente - susţine 
Kuhn - nu este de competenţa unei analize rationale, 
realizată cu mijloacele ştiinţei ,normale". De fapt, 
schimbarea de paradigmă ştiinţifică iese în afara ştiinţei. 
Ea se poate compara cel mai bine cu revoluțiile politice - 
ceea ce explică şi titlul cărţii lui Kuhn - chiar cu revoluțiile 
violente, care tind să răstoarne un regim politic constituit. 


Pentru a explica esenţa comparatiei sale, Kuhn scrie: 

Pentru că ele nu se înțeleg asupra matricei 
instituționale în cad nil căreia trebuie realizată şi evaluată 
schimbarea politică, pentru că ele nu recunosc niciun 
cadru institutional pentru soluționarea conflictului 
revoluționar, părţile angajate într-un conflict revoluționar 
trebuie să recurgă în final la metodele convingerii de 
masă, inclusiv la violență... Restul acestui eseu vrea să 
demonstreze cá studiul schimbării paradigmelor in 
evoluția ştiinţei se aseamănă mult cu această evoluţie 
istorică. Asemenea alegerii între instituţii politice rivale, 
cea între paradigme rivale se dovedeşte a fi o alegere între 
moduri incompatibile de viaţă comunitară... Ca si în 
revoluțiile politice, şi în alegerea paradigmelor nu există 
un criteriu mai puternic decât asentimentul comunităţii 
relevante (KUHN, 1976, 120). 

Evident că, pentru autorul american, alegerea între 
sisteme politice rivale si mai ales existenţa revoluțiilor 
politice ce caută să schimbe un regim existent cu un altul 
reprezintă modelul ideal mai întâi al unei alegeri 
iraționale, şi apoi al unei alegeri între entităţi 
incompatibile, incomensurabile, ce nu pot fi comparate, cel 
puţin uzând de mijloace raţionale. 

Fireşte, Kuhn ar putea avea dreptate, dar numai din 
perspectiva unei comparații extrinseci, ce ar implica 
asumarea unor standarde abstracte, metafizice, „din 
afară”. Or, Kuhn, ca mulţi alţii, crede că, dacă respingem o 
astfel de comparaţie, ca fiind ,esentialistá" şi, rational 
vorbind, arbitrară, nu mai putem accepta niciun fel de 
comparaţie. Noi ştim însă că alternativa: ori comparaţie 
extrinsecá, ori absenţa comparatiei, este falsă, o dată ce s- 
a demonstrat şi posibilitatea comparatiei intrinseci. Si 
tocmai aceasta spune câte ceva despre alegerea între 
sisteme politice rivale. 

Într-adevăr, aşa cum am văzut, sistemele politice 
diferite nu sunt nici echivalente, nici incomensurabile. 
Trebuie distins întâi între sistemele premoderne, „ancien 
regime”, şi sistemele moderne. Între acestea din urmă, 


sistemul liberal-democratic se bucură de o anumită 
precedenta in fata celorlalte, deoarece el constituie 
referinţa lor - fie ea fondatoare, convenţională sau 
invizibilă. 

S-ar putea spune atunci ceva asemănător şi despre 
revoluțiile sau prefacerile radicale prin care un sistem 
politic a fost înlocuit cu un altul. Pentru Kuhn nu există o 
instanţă supremă, un arbitru transcendent care să decidă 
dacă o revoluţie este sau nu benefică în general, sau dacă 
un sistem politic este „mai bun” decât un altul pe care 
tocmai l-a înlocuit, nu doar dintr-o perspectivă locală, ci 
din perspectiva umanităţii. Dar din punctul de vedere al 
comparatiei intrinseci, care se lipseşte de un arbitru 
transcendent, nu este, totuşi, deloc totuna dacă se trece de 
la o citare fondatoare a referintei la o citare convenţională 
a sa - aşa cum a făcut comunismul acolo unde a luat 
puterea -, ori la o citare invizibilă - aşa-zisele „revoluţii 
naţionale din anii-30” -, sau dacă, dimpotrivă, referinţa 
este restituită, refondată, prin luarea sa în serios - aşa 
cum s-a petrecut în cazul revoluțiilor din 1989 - 1991 care 
au răsturnat regimurile comuniste din Europa de Est. 

Însă, dacă schimbarea paradigmei ştiinţifice este 
similară schimbării de regim politic, şi dacă paradigma 
însăşi seamănă cu un regim politic anume, rezultă din tot 
ceea ce am spus că paradigmele nu sunt nici echivalente, 
nici incomensurabile între ele, iar trecerea de la una la 
alta nu este deloc un proces sustras oricărei evaluări 
raţionale sau unei ierarhizări nearbitrare. 

Fireşte, s-ar putea susţine că, poate, paradigmele 
ştiinţifice nu sunt, de fapt, comparabile cu sistemele 
politice. Aceasta ar nárui, desigur, teoria lui Kuhn care se 
bizuie în mod esenţial pe respectiva comparaţie (ceea ce 
se vede chiar din titlul cărţii sale) şi ne-ar obliga ori să 
revenim la vechea reprezentare a evoluţiei lineare, 
cumulative şi continue a ştiinţei, ori să reducem paradigma 
la o chestiune de gust idiosincratic şi ireductibil, ceea ce 
este, dacă nu cu totul absurd, măcar extrem de 
nesatisfăcător intelectual. 


De fapt, paradigmele ştiinţifice, ca şi cele culturale, 
artistice etc. au o existenţă reală, dar ele nu trebuie privite 
drept entităţi perfecte, închise în sine şi incompatibile. 
Acest lucru s-ar întâmpla numai dacă valorile în jurul 
cărora ele se centrează ar fi incomparabile, sau dacă, 
oricum, comparatia dintre ele s-ar funda pe un principiu 
aflat „în afara lumii”, metafizic, pe care l-am respinge. Aşa 
ceva este cu putinţă doar dacă ne-am limita la judecata în 
temeiul „opţiunilor prime” - la credință şi la opiniile 
derivate din ea. Nu sunt totuşi incomparabile şi 
incomensurabile valorile derivate din „opţiunile secunde”, 
centrate în preajma încrederii. lată de ce susţin, de pildă, 
că a fi optat între paradigma chimică a lui Priestley şi cea a 
lui Lavoisier nu a fost, pentru chimişti, un exerciţiu de 
convertire sau de apostazie religioasă - cum vrea Kuhn - 
aşa cum nu a fost nici alegerea liberalismului în 
defavoarea totalitarismului în 1989. 

In realitate, multe dintre revoluțiile ştiinţifice au fost 
generate, la fel ca şi cele politice, de luarea în serios a 
unui „text” fondator, de alunecarea mai lentă sau mai 
rapidă de la citarea convenţională către citarea 
fondatoare. De exemplu, teoria lui Einstein poate fi 
înţeleasă drept o tentativă de a regăsi semnificaţia 
fundamentală a principiului relativităţii mişcării şi a 
coincidentei dintre masa inertiala şi cea gravifică. Eterul in 
care credeau savanții secolului al XIX-lea (ca şi 
,flogistonul" in care credeau cei ai secolului al XVIII-lea) 
semăna oarecum cu „democraţia populară” în care 
credeau regimurile comuniste. Ambele constituiau opţiuni 
prime care atrăseseră pentru un timp, dar care au trebuit 
abandonate la un moment dat, atunci când opţiunile 
secunde - relativitatea mişcării sau democraţia - au 
început să se impună. 

In general nu este deloc rar ca savanții sa 
revolutioneze ştiinţa numai fiindcă se decid să ia in serios 
un principiu sau un sistem de ecuaţii, pentru că, dacă ar 
refuza insistent s-o facă, ar pune în pericol coerenţa şi 
raționalitatea întregului esafodaj ştiinţific, tot asa cum, 


pentru comuniştii reformatori, numai o reformă a citării 
mai putea salva sistemul social. (Faptul că ei nu au putut, 
totuşi, salva sistemul socialist arată doar că reforma lor nu 
a fost destul de radicală, aşa cum nu a fost suficient de 
radicală, să zicem, „perestroika” lui Lorentz sau a lui 
Poincaré din fizică, în raport cu ,revolutia" lui Einstein.) 

În fine, dacă democraţia se comportă ca un „bazar de 
sisteme”, admițând pe teritoriul sáu si în cadrul ei 
constitutional o multitudine de „insule” politice, acelaşi 
lucru se poate spune despre unele teorii moderne din 
fizică, precum teoria relativităţii sau a cuantei: ele acceptă, 
în calitate de cazuri particulare, prin urmare, în stare 
„insularizată”, unele teorii clasice. 

Aşadar, chiar dacă evoluţia ştiinţelor nu mai trebuie 
concepută linear şi continuu, parcă ghidată de o 
raționalitate magnetică si ineluctabila, ce împarte 
dramatic terenul străbătut in ,succese" si „eşecuri”, nu se 
poate admite nici cà ea se sectioneazá după stiluri sau 
paradigme perfect incompatibile, unitáti perfecte in sine, a 
cáror inlocuire devine un act irational, situat in afara 
ştiinţei, tot aşa cum schimbarea valorilor este de neinteles 
din punctul de vedere al celor care se implică profund în 
respectivele valori. Contradictiile dintre diferitele moduri 
de citare, presiunea exercitată de luarea în serios a 
referintelor, pentru a nu mai vorbi, totuşi, şi despre 
presiunea unor noi situaţii experimentale, pot alcătui o 
anumită „continuitate slabă” a istoriei ştiinţei. 

Tot în spiritul lui Kuhn, dar mult mai radical, mai 
anarhic şi mai distructiv este, desigur, Paul Feyerabend. 
Una dintre tezele lui esenţiale este incomensurabilitatea 
diferitelor perspective ştiinţifice, fiecare încastrată într-un 
Weltanschauung specific şi ireconciliabil cu oricare altul. 
După ce, citându-l pe Whorf, susţine că fiecare limbă 
naturală este un univers în sine, perfect, el scrie: 

Eu cred, de asemenea, că teorii ştiinţifice, precum 
teoria aristotelicá a mişcării, teoria relativităţii, teoria 
cuantică, cosmologia clasică şi modernă, sunt suficient de 
generale, suficient de «profunde» si s-au dezvoltat in 


moduri suficient de complexe ca să poată fi considerate 
de-a lungul aceloraşi linii ca limbile naturale 
(FEYERABEND, 1996, 165). 

Nimic mai sofistic însă decât această comparaţie a 
sistemelor ştiinţifice cu limbile naturale! Astfel, un text 
construit într-o limbă A poate fi tradus, fie şi cu unele 
erori, într-o limbă B. Dar şi invers, un text existent într-o 
limbă B (chiar acelaşi text tradus mai înainte din A) poate 
fi tradus în limba A. Traducerea lingvistică este reversibilă 
şi mutuală. 

Nu acelaşi lucru se întâmplă cu sistemele ştiinţifice: 
fizica aristotelică ar putea fi eventual tradusă, pentru 
cazuri foarte particulare (frecári mari, contact între 
„motor” şi , movens"), în limbajul fizicii clasice, iar aceasta, 
de asemenea pentru cazuri particulare (viteze relativ mici, 
mase nu foarte mari) - în cel al fizicii relativiste. Dar 
invers, traducerea este imposibilă. Aceasta arată că 
sistemele ştiinţifice nu sunt universuri echivalente, 
incomparabile si incomensurabile: ele se ierarhizează 
(chiar dacá nu neapárat intrun mod mecanic si linear 
precum voia vechea istorie a ştiinţei); unele sunt mai 
„bune”, adică mai puternice, mai bogate, mai generoase în 
explicaţii decât celelalte. 

Apoi, limbile naturale, chiar o dată devenite 
„moarte”, pot fi reînviate şi vorbite fără probleme, 
introducându-se neologismele cuvenite (vezi ebraica în 
Israel). Dar nimeni nu mai poate utiliza astăzi fizica lui 
Aristotel ori chimia flogistonului. Chiar fizica clasică, când 
e folosită totuşi în cazuri particulare, nu poate fi 
îmbogăţită prin „neologisme” şi „vorbită” în paralel cu 
fizica relativistă. Vechile teorii fac, desigur, parte din 
istoria ştiinţei, dar nu mai fac parte din ştiinţa vie, în timp 
ce limbile „moarte” rămân pururea limbi „la fel de bune” 
şi, potential, la fel de „vii” ca oricare alta si pot deveni 
oricând un mediu efectiv de comunicare, adaptat 
împrejurărilor contemporane. În esenţă, limbile sunt 
sisteme perfecte, complete, oglinzi desăvârşite fiecare în 
parte ale umanului şi de aceea tocmai şi suportă 


traducerea reversibilă şi mutuală, dar nu pot fi ierarhizate 
(perfectiunile sunt echipolente). Sistemele ştiinţifice ori 
Weltanschauung-urile cu care ele se asociază nu sunt nici 
perfecte, nici complete, şi tocmai de aceea pot fi 
comparate si ierarhizate, iar traductibilitatea lor este 
asimetrică. 

Aşadar, dacă vom contesta sau pune la îndoială 
existenţa unei instanţe metafizice ordonatoare globale, nu 
trebuie să credem că unica alternativă este dezordinea, 
relativismul, parcelizarea, evacuarea tuturor ierarhiilor, a 
comparatiilor, a valorilor universale. Există totuşi alegeri 
transsubiective şi transcomunitare destul de stabile şi de 
durabile. Nicio valoare nu este cu totul locală, parohială, 
incomunicabilă. Prin simplul fapt că valoarea este dată, ea 
este şi mai mult decât este, sau dincolo de ceea ce este. 
Prin simplul fapt că lasă umbră, corpurile luminate lasă şi 
penumbrá. Or, penumbra, deşi mai slabă, imbrátiseazá mai 
mult decât umbra: ea realizează, în raport cu umbra, o 
opţiune secundă. Când umbra este inaccesibilă, mai 
rămâne - si nu numai pentru drumetul toropit de arsita 
verii - penumbra... 

6. Occident versus restul lumii? 

In ultimii ani, mai ales de când o nouă realitate 
mondială s-a afirmat după prăbuşirea sistemului comunist, 
anumiţi gânditori, nu lipsiţi de influenţă şi de abilitate, au 
adresat critici virulente şi radicale valorilor pe care s-a 
întemeiat si se întemeiază Occidentul. Radicalismul 
acestor critici (Ilie Bădescu aparţine si el unui curent de 
acest tip) constă în încercarea de a „demasca“ în 
universalismul propus de Occident numai un set specific 
de valori, care, prin forţă militară sau economică, doresc 
să se impună întregii 

Spre pildă, în editorialele sale din Le Monde 
diplomatique, Ignacio Ramonet identifică acest tip de 
„neoimperialism” în pretenţia instituţiilor mondiale de 
credit, Fondul Monetar Internaţional şi Banca Mondială, 
de a impune pretutindeni anumite principii ale pieţei 
libere. Aceste principii - privatizare, dezetatizare, monedă 


puternică, liberalizare etc. - i se înfăţişează autorului - în 
acord cu o veche tradiţie de stânga - drept ,optiuni" ale 
sistemului  „capitalist” si nu drept formule obiectiv 
necesare spre a asigura pretutindeni prosperitatea 
economică (RAMONET, 1995). Autorul confundă, după 
părerea mea,  liberalismul-ideologie particulară (în 
variantele sale thatcheriste sau reaganiste, de pildă), ce 
poate fi cu uşurinţă şi, eventual, cu dreptate contestat, cu 
liberalismul-cadru de referinţă, opţiune secundă care s-a 
dovedit a fi inevitabilă pentru o societate modernă şi care, 
din acest punct de vedere, poate fi considerată cu vocaţie 
universală. 

Dar mult mai interesant mi se pare a lua în discuţie 
radicalismul lui Samuel Huntington din A Clash of 
Civilizations, un eseu (prea?) celebru la care m-am referit 
sumar la începutul acestor consideraţi uni (HUNTINGTON, 
1995). 

După opinia lui Huntington, în lumea de astăzi, 
rivalităţile, luptele, războaiele nu se mai poartă cu 
precădere între naţiuni sau între ideologii, ca până acum, 
ci între „civilizaţii”: 

Politica mondială va fi dominată de ciocnirea 
civilizaţiilor, iar liniile de luptă ale viitorului vor fi liniile de 
fractură între civilizaţii. 

Dar de ce intră civilizațiile in conflict? Deoarece ele 
au... 

...Vederi diferite asupra relaţiilor dintre Dumnezeu si 
om, individ şi grup, cetățean si Stat, părinți si copii, sot si 
soţie, ca şi asupra insemnatatii relative a drepturilor si 
responsabilitatilor, a libertăţii şi autorităţii, a egalității si 
ierarhici (HUNTINGTON, 1995, nr. i). 

Altfel spus, fiecare civilizatie tráieste in capsula unei 
viziuni filosofice particulare, ceea ce desfide atât ierarhiile, 
precedentele, cât şi revendicările universale. Nu altfel văd 
lucrurile şi unii conservatori anglo-saxoni, precum Roger 
Scruton, care, nu lipsit de cinism, consideră că, în lumina 
respectivelor diferenţe de civilizaţii şi culturi politice. 

..nu există nicio rațiune politică pentru care 


«drepturile» cetățeanului sovietic sa trebuiască sa 
coincidă cu cele ale englezului, sau să fie făcute să 
coincidă (SCRUTON, 1980, 49). 

Civilizaţiile - care la Huntington sunt cea 
occidentală, cea islamică, cea confucianistă, japoneză, 
hindusă, sud-americană, slav-ortodoxă şi africană - sunt 
entităţi culturale organice; ele cresc, descresc, fuzionează 
şi se divid, ori mor. Trebuie adăugat că, dacă aşa stau 
lucrurile, conflictele şi războaiele devin inevitabile şi ele 
nu se pot termina decât prin distrugerea tuturor 
civilizaţiilor, mai puţin una singură. 

Nu voi discuta valabilitatea în sine a acestei scheme 
de gândire preluate fără prea mari modificări de fond de la 
Arnold Toynbee şi Oswald Spengler. Mă interesează numai 
o consecinţă foarte importantă a ei: transformarea 
Occidentului într-o parohie printre altele, conceperea 
valorilor sale fundamentale drept „valori printre alte 
valori", cu nimic mai indreptatite în fond decât altele să se 
extindă dincolo de limitele propriei lor civilizaţii. Scrie, 
astfel, politologul american: 

Ideile occidentale - individualismul, liberalismul, 
constitutionalismul, drepturile omului, egalitatea, 
libertatea, domnia legii, demotratia, economia de piaţă, 
separatia dintre Biserică şi Stat- toate acestea au adesea 
o prea mică rezonanță în culturile musulmană, 
confucianistă, niponă, hinduistă, budistă şi chiar ortodoxă. 

Poate rezulta, de aici, o rezistenţă acceptată ca 
normală de Huntington, care adaugă: 

Însăşi ideea cá ar putea exista o «civilizaţie 
universală» este o idee occidentală [subi. A. CJ, total opusă 
caracterului particulara! majorităţii societăților asiatice... 
(HUNTINGTON, 1995, nr. 5). 

Universalul - iatá, devine o idee, chiar o prejudecatà 
europeană! 

Pe de altă parte - observă si Huntington - toate 
civilizațiile non-occidentale sunt extrem de avide in a 
prelua o multime de inventii occidentale - de la cái ferate 
şi computere până la rachete şi tancuri. Altminteri, ele nu 


ar avea nicio şansă de a se opune cu succes Occidentului, 
dacă şi-ar pune aceasta în minte, iar „ciocnirea 
civilizaţiilor” s-ar încheia înainte chiar de a începe. Acest 
fenomen de transfer de tehnologie „pură” este numit de 
Huntington modemizare fără occidentalizare. Or, tocmai 
aici mi se pare punctul, filosofic vorbind, cel mai discutabil 
al teoriei lui Huntington. Este cu putinţă modernizare fără 
occidentalizare, ori, altfel spus, se pot prelua „bunurile” 
civilizaţiei occidentale, refuzându-i însă valorile? 

Lucrul ar fi posibil numai dacă între bunuri şi valori 
distanţa ar fi de neacoperit, iar frontiera limpede trasată. 
Ceea ce, după opinia mea, nu este cazul. lată câteva 
exemple. 

Toate populaţiile - occidentale sau nu, proeuropene 
sau antieuropene - doresc să posede automobile. Dar un 
automobil nu este numai un mijloc rapid de locomotie, ci si 
un mijloc privat, individual, de locomotie. Automobilul 
amplifică libertatea de mişcare a individului, îl sustrage 
unor constrângeri colective, îi oferă latitudinea de a alege 
şi de a se izola. El transmite, fie şi implicit, opţiunea 
pentru libertatea individuală a Occidentului. Marshall 

McLuhan avea ceva dreptate proclamând că „the 
medium is the message”. 

E.A. Havelock a arătat, de mai multă vreme, rolul 
extraordinar de important al alfabetului fonetic grecesc în 
distrugerea comunității orale a Greciei arhaice 
(HAVELOCK, 1963). După acest cercetător, apariţia ştiinţei 
şi a filosofiei greceşti, fundate pe distincţia pronunţată 
între subiect şi obiect şi pe aceea dintre conţinut şi formă, 
chiar ideea unei ştiinţe „obiective”, impersonale, nu ar fi 
fost posibile fără acest mijloc de comunicare, aşa cum ele 
nu au fost posibile în civilizațiile orientale, adeptele unor 
sisteme de scriere ideografice sau silabice. Valentele 
alfabetului fonetic au fost amplificate, desigur, mai tárziu 
de descoperirea si de răspândirea tiparului, iar în zilele 
noastre ele sunt extraordinar potentate de computer şi de 
reţelele informaţionale. Preluând computerul, nu preiei 
numai un instrument comod, aşa cum şi cei care au preluat 


cândva alfabetul fonetic au asimilat mai mult decât un 
simplu mijloc de stocare a informaţiilor. Indárátul oricărei 
operaţii efectuate cu computerul stă logica binară a 
acestuia, precum şi limbajul său logic formalizat şi 
algoritmizat. Aşa după cum utilizarea alfabetului fonetic a 
impus ideea reducerii  continuumului vorbirii la 
combinatoria unui număr mic de semne grafice, tot astfel 
intrebuintarea computerului sugerează o mult mai 
generală reductie a lumii la informatie, exprimabilà prin 
permutările unor combinaţii elementare şi, în ultimă 
instanţă, echivalente cu nesfârşitele permutări a doar două 
„semne-calităţi”: O şi 1, ori nu si da, închis şi deschis etc. 
Vechiul vis al lui Democrit şi Epicur, dar şi marea ambiţie a 
Occidentului - cel de a explica numai prin cantitate 
calităţile şi de a da seamă de lume numai prin atomi şi vid 
- iată-l implinit, dacă nu întotdeauna la nivelul explicatiei, 
măcar la nivelul descrierii. 

Pe de altă parte, ca şi automobilul, computerul 
personal, mai ales conectat la o reţea, conferă posesorului 
o libertate fără precedent în utilizarea informaţiilor, dar şi 
o remarcabilă independenţă faţă de state şi autorităţi. Se 
citează, de exemplu, faptul că anumite evenimente ale 
putsc/i-ului de la Moscova din 1991 au fost cunoscute mai 
repede de către cercetători americani aflaţi in 
corespondenţă prin „poşta electronică” cu colegii lor 
sovietici, decât de Departamentul de Stat al SUA. Omul 
„informatic” nu e deloc un ins „statistic“, ci tot mai mult o 
persoană, capabilă de a alege şi a rezista presiunilor 
grupurilor locale. Informatizarea este şi o dezrădăcinare, o 
„deparohializare”, dar şi o repersonalizare a individului. 

Din acest punct de vedere, Japonia, văzută ca un 
lider în informatică, este un caz interesant: ar exista o 
anumită întârziere a conectării japoneze la reţelele 
internationale informatice ce s-ar datora reticentei 
autorităţilor publice (Okami), puţin doritoare să piardă un 
anumit monopol informatic şi un control asupra 
cetăţenilor. Dimpotrivă, conectarea la asemenea reţele - ce 
nu va întârzia până la urmă prea mult - va slăbi tendinţele 


ierarhice şi comunitare tradiţionale ale societăţii nipone. 
Pentru cetăţenii acestei ţări - scrie Eishi Katzura - reţelele 
de computere... 

„„„sunt poate ultima sansa de a descoperi dezbaterea 
democratică, până acum confiscată şi controlată de către 
Okami, cât şi de a nu se rupe de noile căi de comunicare şi 
informare care unesc din ce în ce mai mulţi cetăţeni liberi 
la scara planetei (KATZURA, 1995). 

Am comparat înainte logica cu un mers legat la ochi 
prin respectarea unor reguli. Dar sunt oare altceva 
călătoria cu avionul ori cea cu automobilul pe o 
autostradă? Călătoriile tradiţionale, cu piciorul, cu calul, 
chiar şi, într-o anumită măsură, cea cu trenul „normal”, 
pipăiau drumul, îl parcurgeau integrându-se în el. Vedeai 
şi simteai pe unde călătoreşti şi mai ales simteai faptul 
călătoriei înseşi. Parcursul lua timp, se schimbau treptat 
atmosfera, peisajul, aromele sale, felul cerului, oamenii. 
Era o călătorie cu ochii deschişi şi care se epuiza într-o 
infinitate de mici gesturi şi acţiuni succesive, imposibil de 
formalizat. La limită, călătoria era o viaţă, iar viaţa însăşi 
nu o data a fost asemuitá cu o mare călătorie. Cu 
mijloacele moderne de transport totul s-a schimbat. 
Călătoria cu avionul este o călătorie „cu ochii închişi”, 
bazată pe respectarea câtorva proceduri standardizate: 
cumpărarea biletului la o agenţie de voiaj, controlul şi 
depunerea bagajelor, prezentarea la poarta de îmbarcare 
etc. Peisajul, timpul natural al călătoriei dispar. Eşti 
transportat dintr-un loc într-altul fără să ştii cum şi pe 
unde, iar contrastul dintre locul de unde ai plecat şi cel 
unde ai ajuns se impune fără tranziţie. Călătoria cu avionul 
este, ca să spunem aşa, o „modalitate logică” de a călători 
şi astfel logica „lui Ares” şi valorile sale se insinuează de 
îndată ce acest , bun" - avionul modern - este întrebuințat. 
Poate că trebuie să fim melancolici gândindu-ne la vechiul 
mod de a călători, dar un lucru mi se pare limpede: noile 
mijloace de deplasare separă omul de mediu, de natură, 
chiar de drumul parcurs; prin aceasta, ele contribuie la 
difuzarea tacită a anumitor valori, precum distincţia dintre 


subiect şi obiect, separarea dintre conţinut şi formă, şi, în 
general, la transmiterea valorilor unei logici binare 
implicite. 

Vreau să spun, prin toate aceste exemple, că 
„bunurile” difuzate de civilizaţia occidentală nu pot fi 
radical separate de valorile profunde ale aceleiaşi 
civilizaţii. Nu toate aceste valori sunt pozitive, dar unele cu 
siguranţă că sunt, şi cea mai importantă dintre aceste 
valori mi se pare însăşi ideea unității fundamentale a 
omului şi a civilizaţiei. 

Or, tocmai modernizarea - devenită planetară - oferă 
temeiul, dar şi imaginea vizibilă, chiar dacă uneori 
grosieră, a acestei idei. Prin urmare, modernizarea, chiar 
atunci când se pretinde antioccidentală, dorindu-se salvare 
a unor valori tradiţionale şi specifice, reprezintă, în fapt, o 
opțiune secundă, dar tacită, neexplicită, pentru Occident 
şi, de fapt, pentru universalul propus de acesta. Ceea ce nu 
înseamnă că unele dintre aceste valori specifice trebuie 
sacrificate şi distruse; dimpotrivă, ele pot fi foarte bine 
conservate ca opțiuni prime, dar fără a trece sub tăcere 
referinţa universală. Oricum, nu e acceptabil, pe cât se 
poate, ba chiar devine tragic ca ele să fie contrapuse unor 
valori democratice, ori legate de drepturile omului, sub 
cuvânt că acestea din urmă ar fi, nu pur şi simplu 
omeneşti, ci „occidentale”. 

Ca să ne incredintám cá aşa stau lucrurile, ajunge să 
citim, în lumina evenimentelor petrecute în Lumea a Treia 
în ultimele decenii, frazele radicale şi sumbre scrise 
cândva de Franz Fanon: 

De fiecare data când valorile occidentale sunt 
menţionate, ele produc în indigen un fel de încordare sau 
blocaj muscular... Când indigenul aude un discurs despre 
cultura occidentală, scoale cuțitul - | sau cel putin se 
asigură că îl are la îndemână... (FANON, 1997, 272). 

Chiar aşa s-a întâmplat, dar când albul a plecat, a 
rămas ca negrul dintr-un trib rival să fie obiectul urii şi 
agresiunii. Dacă Mengistu, Mobutu, Bokassa, Idi Amin etc. 
ar fi învăţat nu doar să se servească de cuţit şi de tot 


armamentul modern, ci şi de valorile europene, Africa n-ar 
fi căzut astăzi pradă masacrelor interetnice şi intertribale. 
Nu este întâmplător faptul că singurul loc în Africa unde 
tranziţia către o societate civilizată şi democratică pare să 
se petreacă paşnic şi cu succes este Africa de Sud. 

Huntington se înşală, aşadar, deoarece modernizarea 
nu este şi nu poate fi un simplu proces tehnic, neutru. Ea 
este, chiar şi atunci când lucrul nu este dorit, şi o 
imersiune culturală în universal, chiar dacă într-un mod 
mai puţin evident, de a doua opțiune, iar acest fapt e bine 
cunoscut de supuşii unor regimuri autoritare. Un stat 
poate, fireşte, ingradi prin cenzură libertatea de 
informaţie; dar el nu-i poate opri pe cetăţeni să asculte la 
radio nenumărate posturi străine sau să vadă la televizor 
variate emisiuni transmise prin sateliți. Tehnica moderna 
sabotează şi subminează astfel puterea parohială a unor 
regimuri claustrate, decise să nu accepte „valorile 
occidentale”. 

Se vede aşadar de ce civilizaţia occidentală rămâne 
mai mult decât o civilizaţie printre celelalte: ea este 
singura care permite modernizarea, singura pentru care 
acest concept are sens. Occidentul nu se reduce, de bună 
seamă, la modernizare. Dar a refuza valori precum 
drepturile omului sub pretext că sunt „opţiuni 
occidentale”, şi nu adevăruri general umane, însă a 
accepta în schimb cu înfrigurare computere, electronică şi 
transporturi moderne, pentru a nu mai vorbi de arme, mi 
se pare echivalent cu a prelua Noul Testament pretinzând, 
precum gnosticii ori episcopii Germaniei naziste, că nu are 
nicio legătură cu cel Vechi! 

VI. Perspective 

1. Scopul limitat al acestui eseu 

Sunt aproape două mii cinci sute de ani de când 
Socrate, Platon şi apoi Aristotel s-au opus, cu destul 
succes, marii sofistici a secolului V î.e.n., lui Protagoras, 
Gorgias, lui Prodicos şi celorlalţi. În faţa relativizării vieţii 
şi a gândirii practicate de aceştia, filosofia, la ceasul fast al 
tinereţii sale, a crezut că poate aşeza stabilitatea 


conceptului, a formelor, cerul neschimbător al Ideilor, 
eşafodajul subtil articulat al Ideilor şi al cauzelor finale. 
Procedând astfel, filosofia a decis să mizeze totul pe gând, 
abandonând practicile pozitive. Faptul că unii oameni 
puteau să fie de ispravă, fără a şti ce este Virtutea sau 
Binele, ori că unele cetăţi aveau legi bune, deşi oamenii lor 
politici n-ar fi putut explica ce este Statul sau Legea, 
împrejurarea că poeţii compuneau versuri minunate, fără a 
fi capabili să dea o definiţie pentru Frumos reprezentau un 
mare scandal ce se cuvenea urgent şi decisiv remediat. 

Unii, mai radicali, în descendența lui Platon, au 
crezut că realitatea este de vină si, după ce au 
desconsiderat-o, au plonjat în construcţia utopică. Alţii, 
mai realişti, urmându-l pe Aristotel, s-au mulţumit doar să 
reconsidere realitatea, edificând un universal inteligibil 
ceva mai suplu. 

Astăzi, când lumea, dar şi filosofia sunt mult mai 
vârstnice, gândul, de unul singur, pare că nu mai poate 
câştiga. O nouă sofistică, un nou tip, mult mai subtil şi mai 
profund de a contesta universalul şi puterea gândului, şi- 
au făcut apariţia şi s-au răspândit. Iar faptul că acestea „au 
prins” şi au erodat fundaţiile marilor metafizici, fie ele 
teologice sau seculare, arată că este ceva adevărat şi 
autentic in acest demers. Si totuşi, în mijlocul 
postmodernitátii noastre  planetarizate, când „marile 
poveşti de legitimare” nu numai că nu mai sunt creditate, 
dar - pare-se - încep să fie tot mai rar repovestite, simpla 
persistenta a unor practici, de multe ori în pofida teoriilor, 
trebuie să dea de reflectat, dar şi de sperat. După părerea 
noastră, respingerea „noii sofistici” poate să pornească 
exact din punctul odinioară abandonat de filosofie: oamenii 
sunt în stare uneori să se conducă decent, pot uneori crea 
lucruri frumoase, ştiu de destule ori să distingă între 
adevăr şi fals, cu toate că rămân în imposibilitatea de a 
defini Binele, Frumosul şi Adevărul, ba adesea au chiar 
îndoieli asupra existenţei ca atare a acestor entități. Prin 
urmare, nu Binele mai trebuie explicat, ci doar practica 
somnambulică a binelui. E un program minimal dar, după 


părerea mea, nu lipsit de valoare şi rezonabil. 

Am încercat în cele de mai sus să arătăm ce ni se 
pare a sta în spatele acestor practici: nu remanente, nu 
moravuri perpetuate inerţial, ci o organizare spontană 
bazată pe stabilitatea relativă a celei de-a doua opțiuni. 
Pentru că lucrurile, valorile, sistemele culturale pot fi alese 
atât în primă opţiune, cât şi în a doua opţiune, ele capătă 
ponderi diferite; relaţia lor se orientează „de la sine”, fără 
intruziunea unui arbitru pasibil de părtinire; apar 
precedente, chiar dacă nu ierarhii în sensul ,tare" al 
cuvântului, iar câmpul culturii şi al valorilor se 
„orientează”. 

Sistemele culturale şi de valori nu sunt, aşadar, 
echivalente, chiar dacă, privite în sine, multe din ele au 
dreptul la admiraţia si la simpatia noastră necondiționate. 
Cea de-a doua opţiune preferă sisteme ce nu sunt numai 
filosofii, politici, guvernări, cărţi etc., ci şi forme de 
existență, fundamente pentru multe alte filosofii, politici, 
guvernări, cărţi. Aceste sisteme sunt, de aceea, nu numai 
„citite”, dar şi „citate” extrem de des, sunt privite în mod 
referential, asemenea „clasicilor” unei literaturi. Valoarea 
lor nu stă numai în ceea ce ele înseamnă direct, literal, ci 
şi în aptitudinea lor de a suporta lecturi diferenţiate, 
interpretative, non-literale, simbolice. Am constatat, de 
asemenea, că sistemele ce admit mai uşor lectura 
referentialà (care sunt insistent si repetat citite pentru a fi 
citate) - Vechiul Testament in raport cu cel Nou, Noul 
Testament in raport cu gnozele, liberalismul in raport cu 
alte formule politice, spiritul occidental modern in raport 
cu spiritul ,arhaic", metoda în raport cu ştiinţele 
particulare, logica „clasică” în raport cu logici „ale viului”, 
în general, clasicii faţă de autorii non-clasici - trebuie să 
rezolve o criză a citării; când citarea referintei este 
convenţională, ea riscă să fie, la un moment dat, „luată în 
serios”, să redevină fondatoare, ceea ce nu va întârzia să 
destabilizeze sistemul, oricum, să-i arunce serioase 
provocări. Dar alteori citarea fondatoare tinde să fie 
„uitată”, să devină ascunsă; riscul, de astă dată, este dat 


de proliferarea non-literalitátii, de înmulţirea necontrolată 
a metatextelor. 

Toate acestea tind să genereze un fel de continuum al 
istoriei lumii; nu fac aici declaraţii ,istoriciste", ce 
presupun o ipoteză metafizică asupra destinului umanităţii. 
Simpla interconectare a culturilor tinde să globalizeze, 
prin jocul nedeclarat al „turnirului khazar", anumite 
referinţe care sunt, implicit şi indirect, invocate chiar şi de 
către detractorii sistemelor din care acestea au fost 
preluate. Dacă primele opţiuni ale oamenilor îi diferenţiază 
de obicei şi îi separă după triburi, opţiunile secunde tind 
să-i apropie, să constituie „satul planetar”. Ele generează 
un universalism „blând”, non-dogmatic, dar insinuant. 

Cred că scopul, desigur limitat, al acestui demers a 
fost realizat: am demonstrat inanitatea  sofisticá a 
legitimărilor  parohialismului contemporan, fără a 
introduce, „din afară” sau „de sus”, criterii de autoritate 
ori ,metafizice" spre a compara şi a ierarhiza sistemele 
culturale. 

2. Lumea este non-transparentă 

Desigur, a fi arătat că aşa stau lucrurile este suficient 
pentru argumentarea cazului propus. Nu am arătat totuşi 
de ce stau ele aşa. Într-adevăr, mai întâi, care este cauza 
profundă şi generală a posibilităţii comparatiei intrinseci? 
Apoi, in particular, de ce anumite sisteme devin 
referentiale, de ce ele atrag cea de-a doua opţiune mai 
mult decât altele? Există ceva substanțial în ele care le 
face să se comporte astfel, sau totul nu este decât rodul 
întâmplării, al unor circumstanţe istorice, devenite cu 
timpul ireversibile? în prima eventualitate, ar trebui să 
existe o trăsătură structurală comună între, să zicem, 
Vechiul Testament, democrație, logică, civilizația 
europeană, liberalism etc., pe de o parte, şi Noul 
Testament, ,democratie", „socialism real”, „omul arhaic”, 
logici neconvenționale, feminism radical etc., pe de alta. 
Mai mult, în prima categorie ar trebui să intre clasicii unei 
literaturi sau culturi, în timp ce în cea de-a doua ar sta 
„modernii” si, în general, autorii mai speciali, mai 


„radicali”. În fine, ar putea fi cunoscută şi desemnată 
această „substanţă”? 

Terenul pe care ne aflăm este extrem de şubred şi mi 
se pare că o soluţie mai degrabă sceptică se impune. 
Totuşi, există câteva lucruri ce pot fi, aici, adăugate, 
pentru o mai bună conturare a ideilor puse în joc. 

Una dintre ideile dominante ale acestui eseu a fost 
cea de referinţă. Să ne întrebăm atunci: care este scopul şi 
originea sa? 

Pornesc, în acord cu Raymond Boudon, de la 
presupozitia că aproape orice acţiune umană - fie ea pur 
teoretică sau practică - oferă o rațiune de a exista 
(BOUDON, 1995). Vreau să spun cu asta că acţiunile 
umane, oricât de stranii sau de absurde ar putea părea 
unele dintre ele, doresc să se justifice prin argumente, prin 
raţiuni, fie ele mai bune ori mai slabe. 

Desigur, uneori aceste raţiuni se prezintă ca 
suficiente prin ele înseşi; e vorba despre argumentele 
logice şi matematice, sau, cu un vechi cuvânt, despre 
determinarea convingerii prin „dialectică”. Dar acest caz 
este, la drept vorbind, excepţional; de cele mai multe ori, 
nu „dialectica” este sursa ratiunilor oferite, ci „retorica”. 
Fireşte, aceasta nu elimină logica, dar îi adaugă un 
element esenţial: justificarea ca legitimare, sau invocarea 
referintelor. Altfel spus, raţiunile oferite nu mai sunt 
interioare, chiar endogene discursului argumentativ, aşa 
cum este cazul logicii, ci sunt exterioare, chemate, 
împrumutate din afară. 

În general, omul încearcă să-şi legitimeze acţiunile 
fie invocând anumite modele speciale, sau de familie, fie 
recurgând la principii, la tradiţii sau la recomandări 
acceptate de grupul căruia îi aparţine. Numesc referinţă 
această sursă non-logică de legitimare. 

De la Homer, care legitima poemele sale prin 
invocarea Muzelor atotştiutoare, şi pana la savantul 
contemporan care, pentru a face să răzbată mai bine ideile 
sale, lasă notele să-i invadeze subsolul textului, de la 
arhitectul care, pentru a oferi ,noblete" clădirilor pe care 


le proiectează, utilizează un decor stilistic „clasic” şi până 
la regizorul care, pentru a-şi pune în valoare ideile, 
interpretează un „text de referinţă”, de la antreprenorul 
care cere scrisori de recomandare celor pe care vrea să-i 
angajeze şi până la gestul banal de a se legitima prin 
prezentarea unui act de identitate garantat de o autoritate 
publică - există cu adevărat puţine acţiuni umane care pot 
să se lipsească de referinţă ca sursă exterioară de 
legitimare. Să facem, aşadar, o constatare empirică: există 
referinţă (1). Dar de ce? 

Cred că această nevoie universală de legitimare se 
explică prin relativa lipsă de transparență, sau prin 
relativa obscuritate care înconjoară viaţa noastră, dar şi 
prin caracterul eterogen al acestei obscuritati. Lumea este, 
în general, non-manifestă, dar nu este pretutindeni, în tot 
cuprinsul ei, la fel de non-manifestă. Sensul şi consecinţele 
acţiunilor noastre rămân, de obicei, lipsite de 
transparenţă, non-manifeste, neevidente. De cele mai 
multe ori, viaţa rămâne nesigură, iar semnificaţia sa ne 
scapă. Abandonati propriilor noastre puteri, tindem să 
avem mari greutăţi în a şti cine sunt ceilalţi oameni, ce vor, 
ce valoare au faptele şi spusele lor etc. A o afla de unii 
singuri, chiar dacă ar fi posibil, ne-ar costa un enorm efort 
şi un timp îndelungat. 

Desigur, am putea, precum Robinson Crusoe, 
reîncepe totul de la zero. Dar, în afară de situaţii 
excepţionale, recursul la o autoritate, la o experienţă, sau 
la o prezenţă străină este preferabil; altfel spus, utilizăm, 
printr-o opțiune secundă, daca nu primă, referinţa, 
indiferent în care dintre formele ei. 

Propoziția de mai sus (2): lumea este, in general, 
non-manifestá, dar nu este pretutindeni, in tot cuprinsul ei, 
la fel de non-manifestá - este aşadar o generalizare 
incontestabilă a experienţei umane. Ea este, de altminteri, 
de o perfectă banalitate. 

3. Trei principii ale referintei 

Acum, din (1) si (2) putem deduce ceea ce numesc 
,cele trei principii ale referintei": 


a) Referinta bună este relativ rară, deci relativ 
scumpă (3). Într-adevăr, dacă, în general, lumea este non- 
manifestă, dar obscuritatea ei nu se repartizează uniform 
(2), rezultă că, de vreme ce, totuşi, se întrebuinţează 
referinţa (1), trebuie evitată utilizarea non-manifestului 
pentru explicarea sau lămurirea non-manifestului, adică 
trebuie evitat demersul obscurum per obscurius. 
Altminteri, utilizarea referintei nu ar avea sens şi ea nu ar 
exista, negând pe (1). Atunci, referința rămasă utilizabilă - 
cea bună - este dată de acele lucruri, fapte, texte, 
persoane etc., care, în mod excepțional, sunt relativ mai 
clare, mai puţin obscure. Formând deci excepţia şi nu 
regula, referintele bune sunt relativ rare şi, prin urmare, 
relativ pretioase, scumpe. 

b) Referinta bună este, în general, mai putin scumpă 
decât ar costa evitarea sau abandonul ei (4). De ce se 
întâmplă aşa se vede uşor. Dacă, în general, nu ar fi 
avantajos să utilizezi o referinţă, atunci ea ar tinde să 
dispară şi (1) nu ar mai fi valabilă. Fireşte, (4) nu se 
întâmplă întotdeauna. Există situaţii în care preţul 
referintei este mai mare decât preţul unui efort 
independent, dar totuşi, ca regulă generală, referinţa bună 
rămâne rentabilă. 

c) Referinta bună nu este algoritmabilă (5). Referinta 
bună nu este confectionabilà si reproductibilà ad libitum. 
Nu poate exista o „formulă” care să ofere automat o bună 
referinţă în vreun domeniu sau într-altul. Într-adevăr, dacă 
ar exista un asemenea algoritm, el ar fi folosit fără 
încetare, şi, ca urmare, referinţa ar deveni tot mai puţin 
rară, ceea ce ar contrazice pe (3). După un timp, lumea ar 
deveni transparentă. Paradisul terestru ar deveni la 
îndemâna noastră. Or, aceasta ar însemna că (1) ca şi (2) 
sunt negate. Pentru ca referinţa să rămână suficient de 
scumpă, e necesar ca ea să nu fie algoritmabilă, mai mult, 
ca în nicio parte a lumii ea să nu fie algoritmabilă, căci 
exemplul ar fi emulat cu repeziciune pretutindeni. 

Acum, să observăm că o lume în care propoziţia (5) 
şi, implicit, şi propoziţia (3) ar fi violate ar fi o lume 


imposibilă. Posibilitatea algoritmării bunei referinţe ar 
presupune sfârşitul istoriei, al întregului efort uman - pe 
scurt, nu ar mai fi vorba despre o lume, ci despre sfârşitul 
lumii, fie el si infatisandu-se drept o eternă beatitudine. 

Dimpotrivă, se poate imagina o lume cu referinţă 
foarte rară şi scumpă, nerentabilă, deci care ar viola 
propoziţia (4). Ne putem imagina o localitate cu oameni 
ostili şi neprimitori în aşa măsură, încât e mai prudent să 
orbecăieşti singur cautandu-ti drumul pierdut, decât să 
ceri o călăuză. Stalin, către sfârşitul vieţii, devenise atât de 
suspicios, încât nu mai avea încredere nici măcar în cei 
mai fideli apropiaţi. lar URSS din vremea sa, cu delatiunea 
sa generalizată, unde, în principiu, a te încrede în cineva 
devenise extrem de costisitor si de riscant, a fost nu doar o 
lume imaginară, ci chiar o lume reală. 

Ce vreau să spun cu asta? Că o lume cu referinţă 
prea ieftină tinde să nu mai fie o lume, pe câtă vreme o 
lume cu referinţă prea scumpă tinde să fie o lume încă 
posibilă, dar mai rea decât este, în general, lumea noastră 
(mai puţin excepţiile locale). Aşadar, dintre lumile posibile 
lumea noastră, unde referinţa bună rămâne totuşi, în 
general, rentabilă, pare să fie remarcabil de bună. 

Aproape regăsim aici faimoasa, dar atât de des 
contestata afirmaţie a lui Leibniz: lumea noastră este cea 
mai bună dintre lumile posibile. Mai corect de fapt, putem 
susţine că ea este printre cele mai bune cu putinţă. Este 
adevărat că, spre deosebire de Leibniz, nu putem stabili 
dacă ea este chiar cea mai bună, sau numai una printre 
cele mai bune dintre lumile posibile (fiindcă ar putea fi 
închipuită o lume cu o referinţă ceva mai ieftină decât este 
cazul în lumea noastră, dar totuşi destul de rară şi de 
scumpă, pentru a exclude Paradisul terestru). 

Dar, iarăşi spre deosebire de filosoful german, care 
îşi întemeia propoziţia maximalista pe o presupozitie 
metafizică - existenţa lui Dumnezeu - noi credem că o 
putem întemeia pe a noastră, considerabil mai modestă, 
doar pe generalizarea neproblematică a unor propoziţii 
empirice. Constatarea nu-i va mulţumi desigur pe mulţi 


dintre cei care suferă, dar va spune ceva celor care, în 
pofida suferințelor (sau poate chiar din cauza lor), nu 
încetează să spere că se poate schimba ceva şi nu doar 
înspre mai rău. Ea îi asigură că, în fond, pentru o bună 
speranţă, nu e nevoie să se susţină prin credință; e destul 
dacă sunt în stare să călătorească pe terenul încrederii. 

4. Privindu-ne în ochi 

Aşadar, nu avem niciun mijloc universal, nicio regulă 
de aur pentru a determina de ce unele sisteme sunt 
referentiale şi de ce altele tind să suporte mai degrabă 
lecturi radicale. Căci, dacă am putea găsi o atare regulă, 
buna referinţă ar fi algoritmabilă. Ceea ce am demonstrat 
că este cu neputinţă. Aceasta nu înseamnă, pe de altă 
parte, că nu putem alcătui o cazuistică, oferind, uneori, fie 
şi parţiale explicaţii punctuale. 

Principalul nu este, însă, să ştim, a priori, care este 
rezultatul comparatiei valorilor şi a sistemelor de valori. 

Principalul este să ştim că asemenea comparații sunt, 
în anumite condiţii, posibile, că rezultatul poate fi destul 
de clar, chiar dacă ele se lipsesc de un arbitru care ar 
vorbi în numele transcendentei sau al „Marii poveşti”. 

Principalul, in fond, este cá, fie si ignoranti ai 
Adevárului, cum suntem, putem totusi argumenta cu sanse 
mai mari sau mai mici de adevăr, că fie si purtate între insi 
adesea somnambulici, cum suntem, disputele pot avea un 
sens si au putinţa să se soldeze si cu soluţii intersubiective, 
nearbitrare; că lumea, fără să fie prea ordonată, e mai 
puţin haotică decât pare la prima vedere, ba chiar este 
printre cele mai bune cu putinţă, dacă nu chiar neapărat 
cea mai bună, iar cei ce pariază cu prea multă înverşunare 


împotriva unor simple,  ,clasice"  universalitáti şi 
obiectivitáti, sfârşesc prin a surpa cetatea propriei lor 
argumentatii. 


Am sugerat cu aceasta cá, fie si cánd se consoleazá 
cu tăcerea persistentă a unei Dumnezeiri transcendente, 
lumea nu rămâne pe de-a întregul vidă, sau detracată, sau 
în completă confuzie: sub cerul ei nestatornic au mai 
rămas totuşi direcţii orientate, ierarhii plauzibile, judecăţi 


temeinice, au rămas referinţe şi valori. Au rămas chiar şi 
oameni normali. (Poate şi zei!) 

Cu alte cuvinte, valorile, sensurile pe care oamenii le 
dau lumii nu trebuie evacuate în afara lumii, sau plasate, 
prudent, numai pe fruntariile ei. Valorile aparţin acestei 
lumi, se amestecă cu faptele şi se întrec între ele, aşa cum 
se întrec şi faptele între ele. 

Dar Wittgenstein spunea: 

Subiectul [in sensul de subiect „metafizic”, dătător 
de sens si de valoare lumii, n. A.C.] nu aparține lumii, ci 
este o limită a lumii. Unde, în lume, poate fi observat un 
subiect metafizic? Spui că el se raportează la lume exact 
precum ochiul la câmpul vizual. Dar ochiul tău tu nu ţi-l 
vezi de fapt (WITTGENSTEIN, Tr, 8 5.632 - 33). 

Ba da, ţi-l vezi! 

— Unde, cum? - în oglindă, în luciul apei, fireşte, dar, 
întâi si-ntai, în ochii celui de lângă tine... 

